
IT biztonság közérthetően 


1 Bevezetés 

A bennünket körülvevő, rohamosan változó világ kihívásaihoz nélkülözhetetlen információkkal 
frissített könyvet tart kezében a Kedves Olvasó. 

Kitűzött és mindenki számára nyilvános célunknak megfelelően jelentősen, az élet és az 
információs társadalom fejlődésével összhangban aktualizáltuk IT biztonság közérthetően című 
kötetünket. 

„A fejlődés ellen nincs gyógymód"- mondta Neumann János a múlt század ötvenes éveiben. Ma 
már az ezzel járó felelősségre is felhívná a figyelmet. 

Az idén 50 éves Neumann János Számítógép-tudományi Társaság (NJSZT) jelmondata - „Tudás, 
Elkötelezettség, Felelősség" - kötelezi a társaságot a civil társadalom infokommunikációs 
világban való eligazodásának maximális támogatására. E jubileumi évben is kiemelt célunk, hogy 
az információs társadalom valamennyi szereplőjét megszólítsuk. 

A könyvet a téma kiváló szakemberei írták - és a téma fontossága miatt a könyv elkészítésében 
az NJSZT együttműködött a Nemzeti Kibervédelmi lntézette\, valamint a Nemzeti Közszolgálati 
Egyetemen alakult Kiberbiztonsági Akadémiával. 

Az NJSZT a civil társadalom iránti felelősség jegyében továbbra is mindenki számára ingyenesen 
hozzáférhető könyvvel igyekszik segíteni abban, hogy minden állampolgár felelős módon 
használja az infokommunikációs eszközöket. 

Akik már letöltötték könyvünk valamelyik előző változatát, biztosak lehetnek benne, hogy ez a 
változat számos olyan új információt tartalmaz, amely a kornak való megfeleléshez 
nélkülözhetetlen. 

Kötetünk első öt fejezete a legfontosabb alapinformációkat és veszélytípusokat tekinti át. A 6. 
fejezet foglalkozik részletesen a különböző esetekben alkalmazható/alkalmazandó védelem 
ismertetésével. A 7. fejezetben található Ajánlott irodalom egyes elemeinek keletkezési dátuma 
ugyan több esetben „réginek" tűnhet, az ajánlott művek ettől függetlenül nem elévülő 
alapvetéseket tartalmazó, hasznos szemléletformálók. E mellett az Olvasó a kötet 
tanulmányozása közben számos fontos linkke\ találkozhat, melyek az IT biztonság legaktuálisabb 
kérdéseihez szolgáltatnak friss példákat. 

Akár régi, akár új olvasót köszönthetünk Önben, őszintén javasoljuk, hogy merüljön el könyvünk 
világában. Ugyanis olyan világban élünk, ahol életünk valamennyi, legapróbb része is az 
infokommunikáció látható vagy láthatatlan együttműködését igényli. Naponta olvasunk 
zsarolóvírusokról, amelyek pénzt követelnek azért, hogy számítógépünket vagy okos 


8 




eszközünket tovább használhassuk. Naponta olvashatunk hackertámadásokról, amelyek jobb 
esetben csak egy-egy megcélzott közösségi portált törnek föl, rosszabb esetben akár 
kiberháborút is jelenthetnek. 

Miközben ma már az életünk nagy részét a közösségi oldalakon töltjük, magunkról mindenféle 
információt megosztva, interneten bankolunk, webáruházakban vásárolunk - és ezek mind 
törekszenek is arra, hogy biztonságos környezetet teremtsenek, mégis egyre több és 
professzionálisabb veszélyeztetésnek is ki vagyunk téve, ha nem vagyunk elegendően 
körültekintőek. Könyvünk alapvetően azt a célt szolgálja, hogy mindenki, különösebb kötöttség 
nélkül áttekinthesse a veszélyeket és a „kockázatokról és mellékhatásokról" ne kelljen nem várt 
események bekövetkezése után tájékozódnia. 

Megújított könyvünkben részletesebben kitérünk az e-mailen érkező kártevők, adathalászat 
felismerésére, a PC/laptop használatánál is gyakoribb okostelefonozás kihívásaira, a bankkártyás 
és internetes fizetési lehetőségek biztonsági kérdéseire, a fake news, a kattintásvadászat 
veszélyeire és e veszélyek felismerésére. Létfontosságú, hogy ne engedjük, hogy 
megtévesszenek, befolyásoljanak minket - vagy hogy adatainkat, akár pénzünket is ellopják. 
Különösen fontosak ezek a készségek abban a világban, amely törvényt is alkotott az 
információs biztonságról, sőt az Európai Unió idén be is vezette a GDPR-t (General Data 
Protection Regulation), amelynek kérdését a korábbi kiadásban csak érintettük, most külön 
alfejezetet szentelünk (6.1) neki. 

A könyvben összefoglalt ismeretek nemcsak arra alkalmasak, hogy a napi gyakorlatban 
segítsenek elkerülni a rendszereknek sérülést okozó hibákat, hanem arra is, hogy az ECDL 
informatikai biztonság moduljának tankönyvéül szolgáljanak. 



az informatikai írástudás felhasználói szintű keretrendszere, amelyet 


Az 


Magyarországon eddig már több mint félmillió ember megismert, és a több mint tíz moduljából 
az egyik nem véletlenül az informatikai biztonság. 

Kedves Olvasó! Akár digitális írástudásának átfogó fejlesztése a célja, akár az, hogy mindennapi 
eligazodását megkönnyítse, feltétlen tanulmányozza át alaposan kötetünket. Minden 
visszajelzést szívesen fogadunk - még a kedvezőeket is! - a titkarsag(g>niszt.hu címen. 

Budapest, 2018. augusztus 


Alföldi István, CGEIT 
ügyvezető igazgató 
NJSZT 

IT biztonság közérthetően 


2 Biztonsági alapfogalmak 

2.1 Biztonság 

Az élet számos területén sokszor használjuk azt a fogalmat, hogy „biztonság". De mit is 
értünk alatta? Mit jelent például a létbiztonság? Azt, hogy a mindennapi életünk alapjai a 
jelenben megvannak (nem éhezünk és van hol laknunk) és a jövőben sem várható ebben 
jelentősebb mértékű változás. Hasonló értelemben szoktuk használni a „közbiztonság" 
fogalmát is - ha a környezetünkben elvétve fordul elő bűncselekmény, akkor jónak érezzük 
a közbiztonságot, viszont ha minden nap kirabolnának valakit az utcánkban, akkor előbb- 
utóbb elkezdenénk félni attól, hogy ez velünk is megtörténhet, és sürgősen szeretnénk a 
közbiztonságot javítani. Valahol mindkét esetben arról van szó, hogy a biztonság a 
szubjektum számára egy kedvező állapot, amelynek megváltozását nem várja, de nem is 
tudja kizárni. Idealizált, édenkerti esetben ez az állapot örökkön-örökké fennmaradhat. 
Azonban világunk nem ideális, ezért minden időpillanatban számos veszély fenyegeti a 
biztonságot. Annyira érezzük magunkat biztonságban, amennyire a körülöttünk lévő világ 
képes megelőzni és felismerni a fenyegetéseket, illetve javítani a bekövetkezett események 
káros hatásait. Ha elfogadjuk, hogy biztonság akkor van, ha a fenyegetettség minimális, 
akkor a biztonság a sérülékenységek hiányát vagy a fenyegetésekkel szembeni védelmet 
jelenti 1 . 

A biztonság tehát a minőség és a megbízhatóság mellett a harmadik olyan követelmény, 
amelyet figyelembe kell venni a hosszútávú működés fenntartása szempontjából. 
Hétköznapi értelemben a biztonság veszélyektől mentes, zavartalan állapotot jelent 2 . Az 
informatikai rendszerek esetében a legfontosabb az adatok biztonságát megvalósítani. 
Három adatbiztonsági követelmény létezik: 

■ bizalmasság: valami, amit csak az arra jogosultak ismerhetnek meg, korlátozott a 
megismerésre jogosultak köre. 

■ sértetlenség vagy integritás: valami, ami az eredeti állapotának megfelel és teljes. 

■ rendelkezésre állás: a szükséges infrastruktúrák, valamint adatok ott és akkor 
állnak a felhasználó rendelkezésére, amikor arra szükség van. 


1 http://uni-nke.hu/downloads/kutatas/folyoiratok/hadtudomanyi szemle/szamok/2013/2013 4/2013 4 alt urmosi.pdf 

2 Magyar Értelmező Kéziszótár, Akadémiai Kiadó (1978], 139. oldal 

Ha egy szemléletes példával szeretnénk illusztrálni a fenti hármas követelményt, akkor 
arra talán a szervezeteknél megtalálható fizetési lista lenne a legjobb. Bizalmasság : a 
fizetési információk jellemzően érzékeny adatok, senki sem szeretné, ha az arra 
feljogosítottakon túl mások is látnák azt, hogy mennyi a fizetése. Sértetlenség vagy 
integritás : komoly probléma lenne, ha a fizetési adatokat valaki illetéktelenül módosítaná, 
valakinek csökkentené, valakinek pedig emelné a fizetését. Végül a rendelkezésre állás : ha 
valaki letörölné vagy egyéb módon elérhetetlenné tenné a bérlistát és a dolgozók nem 
kapnának fizetést, az komoly problémát okozna. A fenti hármas követelmény biztosítása 
érdekében hozunk számos védelmi intézkedést. 

A tárgyban további négy fogalmat is szoktak használni, amelyek értelmezése olykor nem 
egyértelmű Ja]: 

■ adatbiztonság: a számítógépes rendszerekben tárolt adatok bizalmasságának, 
sértetlenségének és rendelkezésre állásának megteremtése (nem foglalkozik az 
alkalmazások és a kisegítő berendezések - pl. szünetmentes áramforrás - 
biztonságával) 

■ informatikai biztonság: az információs rendszerekben tárolt adatok és a 
feldolgozáshoz használt hardveres és szoftveres erőforrások biztonságára 
vonatkozik. Ha az „adat" fogalmát kiterjesztjük az „információ"-ra, akkor ez a 
definíció egyenértékű az információbiztonság fogalmával, egyébként szűkebb 
értelmű nála. 

■ információbiztonság: tények, utasítások, elképzelések emberi vagy gépi úton 
formalizált, továbbítási, feldolgozási vagy tárolási célú reprezentánsai 
bizalmasságának, sértetlenségének és rendelkezésre állásának megteremtése. 
Amennyiben az „adat" fogalmába beleértjük az emberi formalizálást is (beszéd, 
előadás, beszélgetés), akkor egyenértékű az informatikai biztonság fogalmával, 
egyébként bővebb nála. 

■ adatvédelem: személyes adatok jogszerű kezelését, az érintett személyek védelmét 
biztosító alapelvek, szabályok, eljárások, adatkezelési eszközök és módszerek 
összessége 3 


3 https:// www.naih.hu/adatvedelmi-szotar.html 

2.2 Kibertér 

Miért jelentkezik ma már társadalmi szinten az információbiztonsági igény? Mert a mai 
társadalmi rendszerek - ideértve a gazdaságban, a kormányzatban, önkormányzatban és 
otthon működő rendszereket egyaránt - függenek az információtechnológiától, és ez a 
függés az egyes rendszerek összekapcsolódásával, a kibertér létrejöttével világméretűvé 
vált. 

Magyarország is felismerte a kibertér fontosságát, ezért megjelent Magyarország Nemzeti 
Kiberbiztonsági Stratégiája is, az 1139/2013. (III. 21.) Kormányhatározat £1j formájában. 

A stratégia a kibertér fogalmát így definiálja: 

„A kibertér globálisan összekapcsolt, decentralizált, egyre növekvő elektronikus információ 
rendszerek, valamint ezen rendszereken keresztül adatok és információk formájában 
megjelenő társadalmi és gazdasági folyamatok együttesét jelenti. Magyarország kibertere 
a globális kibertér elektronikus információrendszereinek azon része, amelyek 
Magyarországon találhatóak, valamint a globális kibertér elektronikus rendszerein 
keresztül adatok és információk formájában megjelenő társadalmi és gazdasági 
folyamatok közül azok, amelyek Magyarországon történnek vagy Magyarországra 
irányulnak, illetve amelyekben Magyarország érintett." 

Nem hagyható ki a kibertér fogalmából a „kutatási, felsőoktatási és közgyűjteményi 
hibridhálózat" és az arra épülő informatikai rendszerek, amelyek fejlesztője és 
üzemeltetője a NIIF (Nemzeti Információs Infrastruktúra Fejlesztési Program) 

2.3 Nemzeti Kibervédelmi Intézet 

A Nemzeti Kibervédelmi Intézet (NKI) látja el Magyarországon a hatósági, 
biztonságirányftási, sérülékenység-vizsgálati és CERT feladatokat - alapvetően az állami és 
önkormányzati szervek vonatkozásában. Ezen komplex feladatkörének köszönhetően az 
Intézet az előbb említett szervezeteknél üzemelő elektronikus információs rendszerek 
teljes információbiztonsági életciklusára vonatkozóan rendelkezik feladatkörrel. Ezen 
túlmenően nyomon tudja követni és segíteni tudja azok alakulását, beleértve a tervezési 
szakaszt, a szabályozást, az ellenőrzést, valamint az incidenskezelést egyaránt. 

Az NKI részét képező Kormányzati Eseménykezelő Központ az országon belüli koordinációs 
szervezeteként végzi az internetet támadási csatornaként felhasználó incidensek kezelését, 
illetve elhárításuk koordinálását; továbbá közzéteszi a felismert és publikált szoftver 

sérülékenységeket. Főbb feladatai fentieken kívül a biztonsági események kezelése, 
ügyeleti szolgálat, elemzés/értékelés, kibervédelmi gyakorlatok, képzések, tudatosítási 
programok és sérülékenység vizsgálatok végrehajtása. 

A Nemzeti Kibervédelmi Intézet rendeltetése, hogy előmozdítsa a kormányzati szektor 
elektronikus informatikai rendszerei biztonsági szintjének emelését, valamint, hogy 
fejlessze a közigazgatásban dolgozó felhasználók biztonságtudatos viselkedését a 
kibertérben. Nemzetközi és hazai partnerkapcsolatai révén az NKI hozzájárul a teljes 
magyar kibertér biztonságának erősítéséhez. 

További információ az Intézetről a http://www.govcert.hu/ [b] és a http://neih.gov.hu fel 
oldalon olvasható. 

2.4 A biztonság koncepcionális megközelítése 

A Common Criteria £21, melyet szoftverrendszerek biztonsági értékelésére dolgoztak ki - és 
amely ISO/IEC 15408 szabványként is ismert - a biztonság teljeskörű koncepcióját a 2.3 
verziójában fogalmazta meg a rendszerek tulajdonságait is figyelembe véve. A koncepció 
tartalmazza a támadót, a támadásokat, a védelmet megvalósító tulajdonost, a védelmi 
intézkedéseket és a védendő elemeket egyaránt. 



7. ábra Biztonsági koncepció 

Az ábrán szereplő fogalmak definícióit a következőkben adjuk meg Í31 felhasználásával: 

■ Védelmi intézkedés: a fenyegetettség bekövetkezési valószínűségének 
csökkentésére, illetve a bekövetkezéskor jelentkező kár csökkentésére szervezési 
vagy technikai eszközökkel alkalmazott intézkedés. Például: tűzfalak, 
végpontvédelem, biztonsági szabályzatok bevezetése, felhasználók oktatása, 
beléptető rendszer stb. 

■ Sebezhetőség: A veszélyforrás képezte sikeres támadás bekövetkezése esetén a 
védendő elemek sérülésének lehetősége. Más szóval a védendő rendszer olyan 
tulajdonsága, amelyben rejlő hiba, hiányosság kihasználásával a támadó sikeres 
támadást hajthat végre az adatok, rendszerek, szolgáltatások vagy egyéb 
erőforrások ellen. 

■ Támadás: A támadás egy, az erőforrások bizalmassága, sértetlensége és/vagy 
rendelkezésre állása ellen irányuló, többnyire egy vagy több sebezhetőségből 
kiinduló, valamilyen fenyegetést megvalósító folyamat. 

■ Fenyegetés: A fenyegetés a támadás lehetősége, vagy a biztonság megsértésének 
lehetősége; amely a támadás tárgyát képező erőforrásra irányul. 

■ Kockázat: A kockázat annak a lehetőségnek a valószínűsége, hogy egy fenyegetés 
támadás útján kárkövetkezményeket okoz. Kárkövetkezmény lehet anyagi, jogi, 
reputációs, humán erőforrást stb, érintő. A kockázati érték meghatározásánál adott 
fenyegetettség bekövetkezési valószínűségét és az általa okozott kárkövetkezmény 
nagyságát szokták alapvetően figyelembe venni. Különböző módszertanok ettől 
eltérő számítási metódusokat is használnak. 

■ Védendő elemek: a szervezet vezetősége (menedzserei) által meghatározott 
küldetést/üzleti célt vagy társadalmi célt megvalósító erőforrások összessége, 
ideértve az informatikai feladatok végrehajtásához rendelt embereket, eszközöket 
(informatikai és egyéb), dokumentumokat, fizikai telephelyeket, folyamatokat és 
nem utolsó sorban az adatokat. 

Az ábrából a fenti definíciókra támaszkodva a következő koncepcionális állítások 
olvashatók ki: 

■ A támadó rosszindulatú tevékenységeket akar végezni a védendő elemeken. 

■ A tulajdonos meg akarja védeni a védendő elemeit. 

■ A tulajdonos tisztában van a sebezhetőségekkel, ezért védelmi intézkedéseket 
alkalmaz. 

■ A védelmi intézkedések csökkentik a kockázatokat. 

■ A sebezhetőségek idézik elő a kockázatokat. 

■ A védelmi intézkedések hatnak a sebezhetőségekre, mérséklik azok hatását a 
védendő elemekre nézve, úgy, hogy vagy mérséklik a támadások 
kárkövetkezményeit, vagy csökkentik azok bekövetkezési valószínűségét. 

■ A támadó igyekszik megvalósítani a fenyegetés bekövetkezését, ami növeli a 
kockázatot. 

■ A fenyegetések a sebezhetőségeket használják ki. 

A támadások működési mechanizmusa tehát az, hogy a támadó megkeresi a védeni kívánt 
informatikai rendszer sebezhetőségeit, amelyeken keresztül támadásokat próbál meg 
realizálni. A tulajdonos a kockázatokat védelmi intézkedésekkel csökkenti, melyek lefedik a 
sebezhetőségek által jelentett gyengeségeket. A biztonság innentől kezdve mérhető, 
mégpedig a sikeres támadások számával, valamint a kárkövetkezmények és a védelemre 
fordított erőforrások számszerűsítésével. Ugyanakkor fontos kijelenteni, hogy 100%-os 
biztonság nem létezik. Amennyiben egy kockázatot teljesen meg szeretnénk szüntetni, 
akkor azt jellemzően a védendő erőforrás, rendszer vagy szolgáltatás megszüntetésével 
lehet elérni. 

Maga a folyamat, amely a fent megismert koncepciót valósítja meg, az a kockázatkezelés. 
A kockázatkezelés során a szervezet felméri, milyen fenyegeték irányulnak a szervezet 
eszközei ellen, amelyek lehetnek rendszerek, adatok, telephelyek és maga a felhasználó is. 
Azt is megbecsülik, hogy ezek a fenyegetések mennyire valószínű, hogy bekövetkeznek, és 
ha bekövetkeznek, akkor milyen hatással járnak. Több hatás mentén is lehet mérni a 
kárkövetkezményeket, hogy minél pontosabb képet kapjon az értékelő, hogy milyen 
hatással lehet az adott fenyegetés a szervezetre. Az így kapott információ mutatja a 
kockázatokat, amelyek kapcsán négyféle koncepció mentén dönthet a szervezet azoknak a 
mérsékéséről: 

• Kockázatcsökkentő intézkedések foganatosítása, azaz olyan kontrollokat alkalmaz, 
amelyek csökkentik a bekövetkezés valószínűségét, esetleg a hatásait. 

• Kockázat elkerülését is választhatja, ha például egy kockázatosnak ítélt 
tevékenységet nem követ, igya kockázat is megszűnik. 

• Kockázat kapcsán áthárítást is választhat, azonban ebben az esetben nem a 
kockázatot, hanem annak hatását hárítja át. Tipikusan ide tartoznak a biztosítások. 

• Kockázatot el is lehet fogadni, amennyiben a szervezet úgy dönt, hogy a kockázat 
hatása számára elfogadható szinten van, nincs szükség további intézkedésekre. 

Nézzük ezt egy gyakorlati példán keresztül. Az a tervünk támad, hogy a családdal síelni 
megyünk. Autóval szándékozunk menni, és azt is tudjuk, hogy síelni nem igazán tudunk. A 
kockázat, amit értékelünk, egy esetleges lábtörés. Mit tehetünk, hogy a felmerülő 
kockázatokat csökkentsük? Van néhány lehetőség előttünk: 

• Elmegyünk oktatásra és felkészülünk a kihívásra. Ez egy kockázatcsökkentő 
intézkedés. 

• Biztosítást kötünk. Amennyiben az oktatás ellenére is közelebbről megismerkedünk 
a hóval, a mentés költségeit a biztosítóra hárítjuk. (A kárt nem, mert mi leszünk a 
sérültek.) 

• Elfogadjuk a kockázatot, és bízunk a szerencsénkben. 

• Elkerüljük a kockázatot, inkább nyáron megyünk a tengerpartra. 

2.5 Információkritériumok 

Az informatikai rendszerek használatának minden esetben valamely konkrét célja van, 
nem öncélú. A folyamatok bemeneteik és kimeneteik előállításához információs 
rendszereket használnak, amelyek működése információtechnológiai, vagyis informatikai 
hardver- és szoftver-alapú megoldásokat igényelnek. Ennek következtében a folyamatok 
informatikai függése - és ebből adódóan az energiafüggése is - kialakul. Ezek nélkül a 
gyakorlatban már nem tudják az információfeldolgozásra épülő feladataikat ellátni. 

Az információs rendszerek információkat dolgoznak fel. Az információ fogalmának 
meghatározása az adatfeldolgozás fejlődésével együtt változott. Amíg azt gondolták, hogy 
értelmező tevékenységet csak az ember képes végrehajtani, addig az információt csak az 
emberi agyban létezőnek ismerték el. Miután felismerték az egyes biológiai rendszerek 
információ-feldolgozási képességét (pl. DNS, dezoxiribonukleinsav), illetve megjelentek a 
számítógépek és elkezdtek gyorsan, nagy tömegű adatot feldolgozni; ez megváltozott és új 
tudományterületek kialakulásához vezetett (pl. információtörténet, kommunikáció-elmélet, 
információ-fizika, adatbázis-kezelés, adatbányászat). Az információ szó hallatán rendezett 
adatokra vagy összefüggő minta szerint rendezett tényekre utalunk, amelyek között 
általában nincs éles határvonal. A rendezettség más szóval azt jelenti, hogy az információ 

minden esetben valamely adatfeldolgozási művelet eredményeként áll elő, hiszen a 
rendezettséget valahogyan el kell érni. 

Az információs rendszerek használatának a célja valamely társadalmi, gazdasági vagy 
magánszféra folyamat támogatása bemeneti-kimeneti információkkal; illetve 
azokelőállftási képességével. Az információk minősége között azonban lehetnek 
különbségek, melyek erőteljesen befolyásolják a cél mennyiségi és minőségi 
elérhetőségét. Ezeket a különbségeket az információ-kritériumok alapján lehet 
megérteni. 

A célkitűzések elérése érdekében az információknak ki kell elégíteniük bizonyos 
kontrollkritériumokat. A szélesebb körű minőségi, pénzügyi, megbízhatósági, és biztonsági 
követelmények alapján az alábbi hét megkülönböztethető, egymást néhol minden 
bizonnyal átfedő információ-kritérium került meghatározásra a szakirodalomban (COBIT 
4.1 £41): 

■ hatékonyság: arra vonatkozik, hogy az információkat az erőforrások optimális 
(legtermékenyebb és leggazdaságosabb) kihasználásával biztosítsák 

■ hatásosság/eredményesség: azzal foglalkozik, hogy az információk a folyamat 
szempontjából jelentőséggel bírnak, és hogy az információkat időben, helyes, 
ellentmondásmentes és használható módon biztosítsák 

■ megfelelőség: a folyamatokat érintő törvények, jogszabályok, szabályozások és 
szerződéses megállapodások - azaz kívülről előírt jogi és önként vállalt 
követelmények és belső irányelvek - betartását jelenti, amelyeknek a folyamat a 
tárgyát képezi 

■ megbízhatóság: a vezetés számára olyan időszerű és pontos információk 
biztosítása, amelyek az adott szervezet működtetéséhez, pénzügyi 
megbízhatóságához és irányításához szükségesek 

■ bizalmasság: arra vonatkozik, hogy megakadályozza, a bizalmas információk 
engedély nélküli megismerését, vagyis fontos információkhoz illetéktelenek ne 
férjenek hozzá 

■ sértetlenség: az információknak a szervezeti értékek és elvárások szerinti 
pontosságára, változatlanságára és teljességére, valamint az információk 
érvényességére vonatkozik 

■ rendelkezésre állás: azzal foglalkozik, hogy az információk akkor álljanak 
rendelkezésre, amikor azokra a folyamatnak szüksége van most, és a jövőben; a 
szükséges erőforrások, és az erőforrások szolgáltatási képességeinek védelmére is 
vonatkozik 


Az információ felhasználhatóságára vonatkozik az első négy kritérium, a biztonságra pedig 
az utolsó három. Minden információbiztonsági törekvés arra irányul, hogy a három 
biztonsági követelménynek való megfelelőséget minden időpillanatban biztosítsa az 
összes védendő információra és környezetükre egyaránt. Egy szervezet akkor mondhatja 
el magáról, hogy biztonságtudatosan működik, ha a felhasználók és az egyéb 
szerepkörökben dolgozók tudatában vannak az alapvető és esetleg szervezetspecifikus 
fenyegetettségeknek, képesek ezeket felismerni és tudják, hogy mi a teendő egy felismert 
vagy gyanított incidens esetén, milyen csatornán tudják bejelenteni és felhasználóként mi 
a követendő magatartás az egyes események kapcsán. Ehhez az állapothoz hosszú út 
vezet, a szervezet biztonsági kultúráját meg kell teremteni. Felhasználóként tudatában kell 
lennünk, hogy mi vagyunk az első és legintelligensebb védelmi vonala a szervezetnek, és 
hogy a biztonság mindenki érdeke, a cég jövője és a munkahely biztonsága múlhat 
rajtunk. 

3 Információrendszerek 

Az információnak életciklusa van, ahogyan azt a COBIT 5 megfogalmazta £5]. Az életciklus 
arra fókuszál, hogy a működtetett folyamatok hogyan képesek azt az értéket előállítani, 
aminek az érdekében ezeket a folyamatokat létrehozták. Nagyon fontos megállapítás az, 
hogy a létrehozni kívánt értékek előállításhoz tudás szükséges, amihez a megfelelő 
információk nélkülözhetetlenek. Az információkat adatok feldolgozásával állítjuk elő, az 
adatok pedig információs rendszerekben jönnek létre, tárolódnak és itt dolgozzák fel őket. 

Az információs rendszerek számítógépes architektúrákon [d] működnek, ideértve mind a 
hardveres, mind a szoftveres környezetet. A szoftveres környezet a virtualizáció 
fejlődésével jelentős átalakuláson ment keresztül. Korábban a hardver és az alkalmazás 
nem volt nagyon távol egymástól, ma már több virtuális szint is létezhet az egyes 
számítógépes architektúrákban, anélkül, hogy ebből a felhasználó bármit is észrevenné. 

Az egyes számítógépek összekapcsolási módja is megváltozott, a vezeték nélküli 
technológiák jelentős teret nyertek minden szektorban a hálózatok kialakítása terén a 

vezetékes átviteli technológiák mellett - ez a trend új fenyegetéseket is hozott be a 
mindennapjainkba. 

3.1 Hardveres infrastruktúra 

A számítógépes architektúrákat két alapvető részre szokás felbontani: hardverre és 
szoftverre. A hardverek adják a számítási műveletek fizikai hátterét a szükséges adat- 
beviteli és kimeneti egységekkel együtt. Ezeken a hardvereken pedig különböző szintű 
programokra lesz szükség a szoftveres adatfeldolgozási feladatok ellátására. 

Felépítésükben nem különböznek, de feladatuk különböző, ezért meg lehet különböztetni 
az adatok feldolgozására szolgáló számítógépeket, adatbázis-szervereket, adattárházakat 
a kommunikációra szolgáló hardverektől (jelismétlő, híd, útválasztó). Kliens-szerver 
architektúrában két oldal jelenik meg: a kiszolgáló architektúra és a kliens-oldal, ezeket a 
speciális körülményeket figyelembe vevő programok működtethetők rajtuk. 

3.2 Alkalmazások, szolgáltatások 

A hardveres egységek összeszerelésüket követően még nem képesek szofisztikáit 
felhasználói utasításokat végrehajtani, ezeket teszik majd lehetővé a különböző 
programok, szoftverek, alkalmazások. Anélkül, hogy mély technikai részletekbe mennénk, 
megemlítjük, hogy a hardverek működtetéséhez az úgynevezett meghajtók, 
vezérlőprogramok - driverek - szolgálnak. A számítógép-architektúra teljes 
funkcionalitásának kihasználását az operációs rendszer teszi lehetővé, míg a felhasználók 
által igényelt egyes funkciókat megvalósító alkalmazásokat valamely magas szintű 
programozási nyelven írják és erről fordítják le a számítógép központi feldolgozó egysége 
által érthető futtatható kódú programmá. Ilyen program például egy szövegszerkesztő, 
amely a billentyűzet segítségével bevitt karaktersorozatot összefüggő és formázott 
szövegként képes tárolni, illetve elvégzi a mások által rögzített szövegek megjelenítését is. 

Fejlesztések esetén elengedhetetlen, hogy a funkcionális követelmények mellett a 
biztonsági (ún. nem funkcionális) követelmények is meg legyenek határozva a fejlesztés 
legkorábbi szakaszától. Ennek elmaradása és/vagy nem megfelelő teszteltsége okozza 
azokat a szoftveres sérülékenységeket, amelyek révén a támadók megpróbálják a 
különböző informatikai rendszereket megtámadni, feltörni, divatos kifejezéssel élve 
„meghekkelni". De ezeket a sérülékenységeket használják ki az automatizált robotok, 
amelyek sérülékeny weboldalak kezdőoldalait cserélik le (deface), illetve azon kártevők 
(vírusok, trójai programok), amelyek a felhasználókat is veszélyeztetik. 

A kibertér és a virtualizáció fejlődésével megszületett az igény, hogy a felhasználók ne csak 
a saját gépeiken legyenek képesek szoftvereket futtatni, hanem legyen lehetőségük a 
különböző alkalmazásokat távolban, a felhőben futtatni és csak az adatokat mozgatni a 
helyi és a távoli számítógépek között. Ez a technika odáig fejlődött, hogy lehetőségünk van 
a böngészőnkön keresztül igénybe venni egy teljes virtualizált számítógépes felületet 
(Platform as a Service, PaaS) vagy egy szoftvert (Software as a Service, SaaS) illetve egy 
infrastruktúrát is (Infrastructure as a Service, IaaS) [e]. És sajnos kialakult az a szolgáltatási 
infrastruktúra, ahol a korábban komoly informatikai ismereteket igénylő számítógépes 
bűnözéshez kapcsolódó szolgáltatásokat (vírusterjesztés, szolgáltatás-megtagadásos 
támadások, spamküldés, informatikai rendszerek feltörése stb.) lehet elérni, gyakorlatilag 
bárki számára. Ez a Fraud as a Service, Faas. Ezt a témát azonban jelen tankönyv nem 
tárgyalja részletesen, de jó, ha a felhasználó is tisztában van vele, hogy létezik. 


W 


Felhő-alapú kliensek 
(pl. böngésző, mobil-alkalmazás, 
vékony kliens) 



PaaS 

(platform, mint szolgáltatás) 


IaaS 

(infrastruktúra, mint szolgáltatás) 


2. ábra Felhő alapú szolgáltatások 

Néhány példa az egyes szolgáltatási típusokra: 

■ SaaS: e-mail felület, virtuális desktop, játékok, kommunikáció 

■ PaaS: adatbázisok, fejlesztési környezetek, webszerverek 

■ IaaS: virtuális gépek, szerverek, tárolók, terhelés-elosztók, hálózat 

A felhasználók számára mindez azt jelenti, hogy képesek többnyire telepítés nélkül, 
böngészőn keresztül akár egy irodai szoftvercsomag funkcionalitását kihasználni 
(pl. GoogleDocs), komplex kommunikációs (telefonálás, levelezés, azonnali üzenetküldés) 
szolgáltatásokat felhasználni (pl. Skype, Viber, Whatsapp, Gmail) vagy közösségi oldalakon 
információkat, fájlokat megosztani és megkapni (pl. Facebook, Twitter, Instagram stb.). A 
fájl-megosztás saját gépről is történhet és lehetőség van már nagyméretű fájlok 
megosztására is (Pl. Mammutmail, Toldacuccot) valamint a fájljaink felhőben való 
tárolására is, (Pl. GoogleDrive, Dropbox, OneDrive). Ezen szolgáltatások használata előtt 
érdemes elolvasni az Általános Szerződési Feltételeket. Ebben van leírva, hogy a szolgáltató 
mit szolgáltat, miért vállal és miért nem vállal felelősséget, ki férhet hozzá adatainkhoz és 
így tovább. Fontos tudni továbbá, hogy az egyes szolgáltatók ingyenes és fizetős, illetve 
akár vállalati felhasználásra szánt szolgáltatásai között jelentős különbségek lehetnek, 
biztonsági szempontból is. 

Érdemes megismerkedni a CaaS - City as a Service fogalmával, hiszen pár éven belül 
tapasztalni fogjuk, hogy a mindennapi életünkben is meg fognak jelenni az okosvárosok 
szolgáltatásai. És rajtunk felhasználókon is múlni fog a biztonságuk. A CaaS számos 
innovatív információtechnológiai fejlesztést integrál, hogy a városaink élhetőbbek, 
gazdaságosabbak legyenek. Ilyen szolgáltatások a teljesség igénye nélkül: a közösségi 
közlekedés optimalizálása, megosztott autó használat, közösségi terek menedzsmentje, 
kulturális értékek szélesebb körű elérése, köztéri információs rendszerek és nyilvános 
szolgáltatások adatgyűjtései és értékelése, várostervezési megfontolások és még 
sorolhatnánk. Ahhoz azonban, hogy ezen szolgáltatások valóban az emberek érdekeit 
szolgálják, a biztonsággal is kiemelt szinten kell foglalkozni. 

3.2.1 Elektronikus ügyintézés 

Magyarországon az egykapus ügyintézési felületet a https://maqyarorszag.hu ígl portál 
biztosítja, ahol egy hiteles regisztrációt követően (bármelyik okmányirodában, 
kormányhivatali ügyfélszolgálati irodában, adóhatóság ügyfélszolgálatán, külképviseleten 
vagy elektronikusan indíthatja el 2016. január 1-jét követően kiállított érvényes e- 
személyazonosító igazolvány birtokában) számos ügy kezdeményezésére van már 
lehetőségünk teljesen elektronikus formában és több államigazgatási rendszerből 
tölthetünk le magunkkal kapcsolatosan adatokat is (pl. NAV, OEP). 2017 óta az 

egészségügyi adataink, és ezen adatok kezelése kapcsán is tájékozódhatunk az Egységes 
Egészségügyi Szolgáltatási Térben is (EESZT). 4 

3.3 Számítógép-hálózatok 

A számítógép-hálózat egy olyan speciális rendszer, amely különböző informatikai, 
többnyire valamilyen telekommunikációs eszközök segítségével a számítógépek egymás 
közötti kommunikációját biztosítja. Manapság már ideértünk minden olyan eszközt, ami a 
hétköznapi értelemben vett számítógépeken túl valamilyen számítógép alapú működést 
biztosít. Gondolva itt az okoseszközökre (okostelefon, IP kamera, autó fedélzeti 
számítógép, okoshűtő, okoscipő, otthon-automatizálás vezérlők stb.), valamint M2M 
technológiákra. A Machine to Machine (M2M) technológia olyan adatáramlást jelent, amely 
emberi közreműködés nélkül, gépek között zajlik. 

A hálózatokat fel lehet osztani kiterjedésüket alapul véve a következő három típusra £6]: 

lokális hálózatok, LAN (local area network): viszonylag kis távolságon intelligens 
eszközök közötti kommunikációt biztosít, erre a célra telepített fizikai kommunikációs 
csatornán; hatótávolsága 10 m - 5 km közötti. Ilyenek jellemzően a különböző egy 
telephelyes szervezeteknél, vállalatoknál és az otthon kialakított hálózatok. 

nagyvárosi hálózatok, MÁN (metropolitan area network): megteremti egy intézmény 
(gazdasági szervezet, üzem, hivatal) épületei közötti összeköttetést egy városban, vagy kb. 
50 km-es körzeten belül. Hatótávolsága 1 km - 50 km közötti 

távolsági hálózatok, WAN (wide area network): földrajzilag távol eső felhasználók 
közötti összeköttetést - jellemzően nyilvános távközléstechnikai berendezéseken keresztül 
- biztosító hálózat. 

Nem fizikai távolság alapján különböztethető meg a többi hálózat típustól az egyre több 
szervezetnél használt virtuális magánhálózat (VPN - Virtual Priváté Network). A virtuális 
magánhálózat egy számítógép-hálózat fölött virtuálisan kiépített másik hálózat. „Magán" 
jellegét az adja, hogy a VPN-en keresztülmenő adatok nem láthatók az eredeti hálózaton, 
mivel titkosított adatcsomagokba vannak becsomagolva. Ez biztosítja, hogy akár a világ 
másik feléről is biztonságos titkosított csatornán be lehessen jelentkezni egy vállalati 
hálózatba és ott használni lehessen a vállalat erőforrásait (fájlszerver, üzleti alkalmazások, 
levelezés stb.), miközben a felhasználó fizikailag távol van. 


4 https://www.eeszt.gov.hu/ 

4 Fenyegetések, támadások 

Az információ olyan érték, amelyek megléte vagy hiánya alapvetően befolyásolja minden 
folyamatunk elvégezhetőségét és eredményességét. Növelheti a hatékonyságot ha jó, és 
teljes használhatatlanságot vagy kiesést okoz, ha rossz. Az informatikafüggés során vált 
világossá, hogy a minőségi információk megléte nélkülözhetetlen a mindennapi élethez. 
Világos, hogy relevánsabb információval több eredmény elérésére lehetünk képesek, míg 
helytelen információval egyetlen folyamat sem adhat helyes és maximálisan 
felhasználható végeredményt. Az információt informatikai biztonsági szempontból 
általában az adatfeldolgozás kimenetének tekintjük, és mint ilyen, valamely számítógépes 
adathordozón reprezentált. De nemcsak így fordulhat elő az információ, gondoljunk csak a 
beszédre, a telefonos közlésekre, valamint a papír alapon tárolt információkra is, 
amelyeket adott esetben szintén védeni szükséges. Az információ olyan fontos és értékes 
elemmé vált, hogy be is épült az információtechnológiai erőforrások közé a hardver és a 
szoftver mellé minden keretrendszerben, szabványban. Védeni kell tehát a hardver és a 
szoftver mellett a fontosnak ítélt információkat is. Egyre inkább elterjedt nézet, hogy a 
legfontosabb erőforrás az adat. Hiszen sokszor nem megismételhető, vagy nagyon 
nehezen reprodukálható folyamatok, számítások alapján áll elő. Gondoljunk itt egyszerű 
példaként a saját családi fotóalbumunkra. Vagy arra, hogy a gyermekünk első 
feltápászkodásáról és első lépteiről szóló videófájl, ha nincs meg több példányban és 
megsérül, véletlenül letöröljük, vagy egy zsarolóvírus letitkosítja, akkor jó eséllyel soha 
többet nem láthatjuk viszont, mert nem megismételhető a forrásesemény. Ezzel szemben 
a hardver vagy a szoftver, bár pénzben kifejezve komoly értéket képviselnek, 
reprodukálhatók. Tudok venni egy új laptopot, újra meg tudom venni a programot rá. Az 
egyedi adatokról, legyenek azok dokumentumok, fotók, fájlok, hangfelvételek, már ez nem 
mondható el. 

Ezeket az értékeket a támadók is felismerték, és támadásaikat két tényező köré 
csoportosították: 

■ rombolás: károkozás a megtámadottnak, a működési folyamataihoz szükséges 
erőforrások sérülésének előidézésével (beleértve az információt is) 

■ haszonszerzés: az erőforrások eltulajdonításával saját szakállukra megszerezni azt 
a hasznot, ami a más erőforrásai illegális felhasználásával elérhető (információ¬ 
lopás, zombi hálózat, stb.). Ennek minősített esete a személyazonosság-lopás, 

amikor a haszon a támadóé, a büntetés a megtámadotté - hacsak nem tudja 
ártatlanságát bizonyítani. Az utóbbi években pedig első helyre lépett elő a zsarolás, 
amelyet a támadók zsarolóvírusok terítésével hajtanak végre. Az anyag részletesen 
tárgyalja majd ezt a témát. 

Fenti két célt jellemzően rosszindulatú szoftverekkel és egyéb változatos támadási 
formákkal valósítják meg a támadók. 

4.1 Rosszindulató szoftverek 

Rosszindulatú szoftvereknek nevezünk minden olyan programot, amelyik a tulajdonos 
előzetes engedélye nélkül bármilyen tevékenységet akar végezni a számítógépeinken vagy 
a hálózatra feltöltött adatainkkal. A kifejezés angol változata (malware) a „malicious 
software" kifejezés rövidüléséből eredt. A rosszindulatú programkód tehát számítógépes 
rendszerekbe engedély nélküli beszivárgást, vagy a felhasználóknak kárt okozó nem 
engedélyezett tevékenységet lehetővé tévő vagy megvalósító szoftver. Ezeket károkozási 
célból készítik és küldik. A rosszindulatú programok elrejtésére a rendszerszinten 
tevékenykedő kártékony kódokat (rootkit) használják általában. 

Az egyes rosszindulatú programokat az alábbiak szerint osztályozhatjuk: 

■ vírusok: olyan programok, amelyek más fájlokhoz kapcsolódva önmaguktól 
terjednek, vagy e-maileken keresztül küldik őket, és károkat okozhatnak a 
számítógépeken. Kiemelt alfajuk a zsarolóvírusok, amelyek letitkosítják a 
megfertőzött eszköz (munkaállomás, szerver, okostelefon stb.) fájljait és váltságdíj 
ellenében adják meg a titkosítás feloldásához szükséges kulcsot. Bővebben lásd: 
zsaroló programok. 

■ férgek: a vírushoz hasonló önsokszorosító számítógépes program. Míg azonban a 
vírusok más végrehajtható programokhoz vagy dokumentumokhoz kapcsolódnak 
hozzá illetve válnak részeivé, addig a férgek önállóan fejtik ki működésüket. 

■ trójai programok: nevüket az ókori Trója ostrománál alkalmazott hadicsel 
eszközéről kapták, amely révén egy legálisnak látszó letöltésben egy olyan program 
bújik meg, ami előbb-utóbb aktivizálódik incidenseket okozva (például hátsó 
kapukat tölt le vagy rosszindulatú programokat indít el). 

■ hátsó kapuk: szoftverekbe épített olyan kiegészítések, amelyek bizonyos kiválasztott 
személyek részére hozzáférést engednek az egyes programokhoz, a 
számítógéphez, vagy az azokon kezelt adatokhoz. A hátsó kapuk egy részét a 

szoftverek fejlesztői tudatosan, szervizcélokkal építik be, míg kisebb részük 
programozási hiba következtében teszi lehetővé a hozzáférési szabályok kikerülését 
a jogosulatlan hozzáférést így megszerző támadóknak. Ezen kívül léteznek 
kifejezetten hátsó kapuk nyitásának céljával létrehozott támadóprogramok is, 
amelyeket általában vírusok, illetve kémszoftverek részeként terjesztenek a 
felhasználó tudta nélkül. Ezek támadási célú használata azért veszélyes, mert 
minden egyes esetben rosszindulatú programkódok telepítéséhez vezethet. A hátsó 
kapu a rendszerbiztonság megkerülésével működik, így az egyébként kialakított 
védelem itt nem fog érvényesülni. 

■ rendszerszinten rejtőző programok: olyan kártékony szoftverek, amelynek célja 
korlátlan, illetéktelen és rejtett hozzáférés megszerzése a számítógép 
erőforrásaihoz. Fontos tudni, hogy ezek a programok megkerülik a kialakított 
hozzáférés-védelmi rendszert, így az itt megszerzett hozzáférés a rendszer szintjén 
nem kontrollálható. 

■ szolgáltatás-megtagadási (Denial of Service, DOS vagy Distributed Denial of Services 
- dDOS) támadást indító programok: egy vagy több számítógépen futó program 
másodpercenként kérések sokaságát indítja a megadott cím felé úgy, hogy a 
küldött válaszokra nem kíváncsi, azt nem dolgozza fel. így éri el azt, hogy a 
rendszert használó többi felhasználó a valódi kéréseire nem kap választ, a 
megtámadott számítógép túlterheltsége miatt. Ily módon, ha egy internetes 
áruházat ér például ilyen támadás, akkor ott nem lehet vásárolni, ergo tényleges 
bevételkiesés valósul meg. 

■ kémszoftver: a felhasználó tudta és engedélye nélkül valamely adatot a támadónak 
továbbító rejtett programok. Elrejtőzhetnek bármilyen alkalmazás-csomag 
részeként, ahol futtatható programok vannak. A számítógépes programok mellett 
megjelentek az okostelefonokra írt adatlopó programok is. A kémszoftverek akár a 
billentyűzet leütéseinket is naplózhatják például jelszavaink ellopása céljából, vagy a 
kamerán, vagy mikrofonon keresztül egyéb információkat lophatnak tőlünk - 
rólunk. 

■ zsaroló programok: a támadó olyan programot juttat be a felhasználó gépére vagy 
telefonjára vagy bármilyen számítógép alapú rendszerére, melyek a fertőzött 
eszközöket zárolják, vagy értékes állományokat titkosítanak, és ezáltal teszik azokat 
használhatatlanná. A program azt is állíthatja, hogy csak ellenszolgáltatás fejében 

oldja fel a zárolást. Nincs garancia arra, hogy fizetés után az áldozat visszakapja az 
adatait. 

■ kriptovaluta bányász programok: a támadó olyan programot telepít a felhasználó 
számítógépére, telefonjára vagy egyéb eszközére - egyre gyakoribb, hogy céges 
hálózatok nagy teljesítményű szervereire - amely a felhasználó tudta nélkül 
kriptovalutát bányászik gazdájának (aki nem a felhasználó). A kriptovaluta 
bányászat önmagában egy legális tevékenység, ha a „bányász" a saját tulajdonában 
lévő infrastruktúrán teszi ezt. Felhasználói szempontból a kriptovalutabányászat 
közvetlen kárt nem, de közvetettet okozhat, mivel jelentősen lelassítja a programot 
futtató eszközt, ezáltal a felhasználói élmény sérülhet és az eszköz jelentősen több 
energiát fogyaszt, mint normál működés közben. Céges környezetben már 
komolyabb problémát is okozhat a bányászat, mivel ilyen esetekben a szervereken 
futó üzleti folyamatokat támogató alkalmazások belassulhatnak, esetleg le is 
állhatnak, ami viszont már pénzben is kifejezhető kárt jelent. 

■ kéretlen levelek: A „spam" elnevezést egy amerikai cég (Hormel Foods) konzervhús- 
készítményének nevéből kölcsönözték (Spiced Pork and Ham), amely 1937 óta 
létezik. Az internet világában ez lett a szokásos kifejezés a tömeges e-mailek 
jelölésére, egy Monthy Pyton darab nyomán. A kéretlen levelek közös jellemzője, 
hogy valamely terméket vagy szolgáltatást reklámoz mások informatikai 
erőforrásait jogosulatlanul - és többek között Magyarországon is - törvénytelenül 
felhasználva. 

■ kéretlen reklámszoftverek (adware): olyan ingyenesen letölthető és használható 
programok, melyek reklámokat jelenítenek meg a felhasználó gépén. Szokás őket 
PUP-nak is (Potential Unwanted Programs) hívni, mivel gyakran előfordul, hogy 
ezen programokon keresztül juttatnak el kártékony programokat a felhasználó 
gépére. 

■ zombi hálózati szoftverek: az angol kifejezés (botnet) a „robot" szóból és „network" 
szavak összevonásából származik. Az informatikai szakzsargonban ezzel egy olyan 
programot jelölnek, amely távirányítással vagy automatikusan dolgozik a 
megfertőzött gépen. Előfordulhat, hogy a felhasználó számítógépe része egy 
botnet-hálózatnak és távirányítással dolgozik (dolgoztatják), anélkül, hogy a 
felhasználó tudna róla. Ehhez általában szükséges az online jelenlét. A zombi- 
hálózat szoftvere képes megfertőzni és irányítani egy számítógépet a tulajdonos 
engedélye nélkül. A zombi-hálózat szoftverét lehet adatlopásra, spamküldésre, vagy 

más számítógépek megtámadására is használni, hiszen a felhasználó gépére 
észrevétlenül feltelepül és ott bármilyen tevékenységet folytathat. 

A rosszindulatú programok leggyakrabban az interneten keresztül kerülnek fel a 
megtámadott gépre, amihez csak annyi szükséges, hogy a gép az internetre legyen 
kötve. Ennél sokkal ritkábban szoktak fizikai támadó eszközöket alkalmazni a 
támadók, mivel ehhez valamilyen személyes jelenlét szükséges, ami a lebukás 
kockázatát jelentősen megemeli. Azonban sikeresen lehet használni az alábbi 
eszközöket egy támadáshoz: 

■ billentyűzet-leütéseket naplózó eszközök: olyan kisméretű hardveres eszközök, 
melyeket a támadó a billentyűzet és a számítógép közé csatlakoztat be, és amely 
rendelkezik tárolókapacitással, amibe az eszköz az összes billentyűzet-leütést 
rögzíti. A támadó az eszköz tartalmának kiértékelésével juthat hozzá érzékeny 
információkhoz - tipikusan rendszeradminisztrátori jelszavakhoz vagy egyéb 
bejelentkezési adatokhoz. 

■ rejtett kamerák: olyan kisméretű adatrögzítő eszközök, melyek alkalmasak jó 
minőségű kép és hang rögzítésére. A kamerák működésüket tekintve lehetnek 
folyamatos vagy mozgásra/hangra aktivizálódok, vezetékes vagy rádiós jeleket 
továbbítók, illetve saját belső tápról vagy elektromos hálózatról működtethetők is. A 
támadó alkalmazhatja ezt a jelszavak vagy érzékeny információk eltulajdonítására, 
kifigyelés közben. Hátránya a személyes jelenlét, illetve a fizikai elhelyezés 
szükségessége. Egyes esetekben a támadók a számítógépek beépített vagy 
hozzákapcsolódó webkameráit képesek a felhasználó tudta nélkül bekapcsolni, 
rejtett kameraként használni és azokon keresztül adatokat ellopni a felhasználó 
környezetéből. 

A modern kártevők már összetett funkcionalitást tartalmaznak, fenti listából akár többet is 
képesek szimultán végrehajtani. 

4.2 Jellemző támadási formák és módszerek 

A támadó szoftverek és fizikai eszközök áttekintése után felsoroljuk azokat a támadási 
formákat, melyek a felhasználó aktív vagy passzív közreműködésével jöhetnek létre - a 
teljesség igénye nélkül: 

■ eltérítéses adathalászat (pharming): a támadó a felhasználó egy adott weboldal felé 
irányuló forgalmát átirányítja a saját weboldalára (vagy az általa birtokolt, feltört 

weboldalra) a felhasználó gépén egyes adatok módosításával, így a felhasználó 
gyanútlanul megadhatja a személyes adatait - például bejelentkezési adatok - azt 
gondolván, hogy a valódi oldalon van. A hamis weboldalak (ál weboldalak) egy az 
egyben lemásolják az igaziakat, a felhasználókat gyakran a sikertelennek jelzett 
bejelentkezési kísérletük után vissza is irányítják a támadók az eredeti weboldalra, 
hogy a gyanút még jobban eltereljék a csalási kísérletről. Az különbözteti meg az 
adathalászattól, hogy itt a támadó az áldozata gépére betörve módosítja annak 
beállításait. 

■ egyklikkes támadások: a támadók azt a bizalmi kapcsolatot használják ki, ami a 
felhasználó böngészője és a felhasználó által meglátogatott weboldal között fennáll. 
A támadónak a felhasználó környezetébe kell bejuttatnia a támadó kódot, amit a 
weboldal a felhasználó hiteles kérésének értelmez és megpróbál általában 
automatikusan végrehajtani. A támadás akkor sikeres, ha a támadó pontos 
üzenetet tud küldeni a weboldalnak és nincs olyan biztonsági szűrés bekapcsolva, 
mely a támadó által - ebben az esetben vakon - elküldött üzenetek hitelességét 
ellenőrizné. 

■ csatolmányokba rejtett rosszindulatú programok letöltetése: nagyon gyakori 
támadási forma, hogy a támadó ráveszi a felhasználót egy érdekesnek látszó 
csatolmány letöltésére és megnyitására, amikor a csatolmányba rejtett 
rosszindulatú program aktivizálódik - esetleg a látszattevékenység fennmaradása 
mellett (pl. dokumentum/kép megjelenítés, program futása stb.). A legtöbb 
zsarolóvírus és kriptovaluta bányász program így jut az áldozatok gépére. 

■ adathalászat (phishing): egy valódi weboldal támadók által lemásolt képének 
felhasználása (ál weboldal), amely kinézetében nem különbözik az eredetitől. A 
támadók arra használják, hogy bejelentkezési vagy személyes adatokat csaljanak ki 
a gyanútlan felhasználókból, miközben azt hiszik, hogy az eredeti weboldalon adják 
meg azokat. A fejlett ál weboldalak hamisított SSL-tanúsítvánnyal is 
rendelkezhetnek. Az ál weboldalak meglátogatását hamis üzenetekbe rejtett 
linkekkel érik el (pl. adatváltoztatási kérés a rendszeradminisztrátortól e-mailben, 
vagy jelszóváltoztatási kérés a banktól egy biztonsági incidenst követően, 
számlatartozás jelzése egy szolgáltatótól stb.). Ez különbözteti meg az eltérítéses 
adathalászattól, mivel itt a támadó az áldozata gépén nem módosít semmit sem. 

■ Kifigyelés (shoulder surfing): közvetlen megfigyelési technikát jelent, a támadó 
keresztülnéz a felhasználó vállán, hogy információt szerezhessen. A kifigyelés 

zsúfolt helyeken hatékony, amikor a felhasználó begépeli a PIN-kódját egy ATM-nél 
(ennek észlelésére vannak az ATM-eken kis tükrök), vagy például nyilvános helyeken 
- internetkávézóban vagy könyvtárban begépeli ügyfél-biztonsági kódját, jelszavát 
stb. 

■ Szélhámosság (social engineering): a támadó a saját kilétéről megtéveszti a 
felhasználót, így érve azt el, hogy olyan információkat osszanak meg vele, amire 
egyébként nem lenne jogosult. Például a támadó rendészeti dolgozónak vagy 
rendszeradminisztrátornak adja ki magát, de nem ritka a kezdő munkatárs 
szindróma is, ami a kezdők felé megnyilvánuló segítőkészséggel él vissza. 

■ Adatszivárgás: Manapság mind a magánszemélyeknél, mind a szervezeteknél 
rengeteg elektronikus információ és adat keletkezik napi szinten. A kommunikációs 
csatornák és adathordozók lehetőséget adnak ezen adatok és információk 
felhasználók általi kezelésére és mozgatására. Adatszivárgásnak hívjuk azon 
eseményeket, amikor bizalmasnak/titkosnak (de semmiképp sem nyilvánosnak) 
minősített adatok a felhasználó vétlen vagy szándékos tevékenysége következtében 
kikerülnek a szervezet védett kontrollkörnyezetéből és fentiek miatt ezen bizalmas 
adatokhoz, információkhoz jogosulatlan hozzáférés történhet. Fontos a feltételes 
mód - történhet. Mivel az ily módon, a szervezet kontrollkörnyezetéből kikerült az 
adat vagy információ, a szervezetnek nincs lehetősége azt megvédeni, ergo úgy kell 
az ilyen adatokra tekinteni, mint potenciálisan kompromittálódott adatokra. 

■ Célzott támadás (APT - Advanced Persistent Threat): Az APT jellegű támadások 
jellemzője, hogy több, sokszor egymásra épülő támadási módszert is alkalmazva, 
lehetőleg minél észrevétlenebből, akár hosszú ideig is rejtve, jellemzően nem ismert 
sérülékenységeket kihasználva támadják a célpontot, hogy ott kifejtsék 
tevékenységüket, ami lehet akár adatlopás, informatikai rendszerek megrongálása 
vagy más illegális tevékenység. 

■ A kiberbűnözés szó a kibertéren keresztül, számítógép-használat közben 
elkövethető jogellenes bűncselekményekre utal. Ilyenek lesznek például az 
adathalászat és a bankkártya adatok (név, szám, lejárat, eve) ellopása online. 

A hackerek olyan személyek, akik jól értenek a technikához, és képesek arra, hogy 
behatoljanak informatikai rendszerekbe és hálózatokba. Azok a hackerek, akik rossz 
szándékkal, rombolás, adatok törlése, ellopása vagy módosítása, általában véve 
haszonszerzés miatt törnek be, azokat fekete kalapos (black hat) hackereknek hívjuk. 
Vannak olyan fehér kalapos (white hat) hackerek, akiket hívunk még „Penetráció- 

tesztelőknek" vagy „etikus hackereknek", ők az ügyfelek megbízásából, az ügyfél 
felhatalmazásával, a feltárt hibákat dokumentálva törnek be a rendszerekbe és a 
tapasztalataikat jelentés formában átadják az ügyfélnek. 

"Jel szótő rés". A jelszavak a mai napig az elsődleges hitelesítési adatai sok rendszernek. 
Egyetlen „faktor", amit az azonosítón kívül tudni kell a belépéséhez. Mivel azonban a jelszó 
ellopható, lefigyelhető, feltörhető, ezért kritikus rendszereknél már többfaktoros 
azonosítást, hitelesítést használnak. A jelszótörés JJV[ jelentése ennek megfelelően tehát a 
jelszó nyílt szöveges verziójának megszerzése. Több módszer is ismeretes erre (nyers erő, 
szótár alapú, szivárványtáblázat stb.) A nyers erő módszer használja fel a lehetséges 
jelszavak egymás utáni bevitelét a támadás kivitelezése során - ez kétségkívül lehet jelzője 
a jelszótörésnek, de nem lesz a célja. A jelszótörőnek ugyanis nem az a célkitűzése, hogy 
sok-sok jelszót próbálgasson, hanem az, hogy gyorsan találjon egy működőképesét a 
kiszemelt áldozatához. A szivárványtábla egy olyan táblázat, amiben a támadó előre 
kiszámolja és rögzíti számos különböző karaktersorozat kivonati értékét (hash), így ezeket 
a támadás során már nem kell kiszámolnia, hanem csak készen felhasználnia - a 
szivárványtáblával történő jelszótörés offline történik, a támadónak meg kell szereznie 
előzetesen a jelszó adatbázist. Fentiek miatt szükséges, hogy az informatikai rendszerek 
üzemeltetői különösen odafigyeljenek a jelszavak rendszerben történő kezelésére és 
védelmére, többek között a hibás bejelentkezések figyelésével és bizonyos számú 
próbálkozás utáni védelem (tiltás, felfüggesztés) életbe léptetésével, a jelszavak nem nyílt 
szövegként történő tárolásával és a jelszóadatbázisok fokozott védelmével. 

Természetesen lehetnek olyan fenyegetések az adatokra, amelyekről nem tehet senki sem 
az adott kontextusban, így a „vis maior" kategóriába tartozik. Ilyen például az adatok 
esetében a tűz. Megfontolandó, hogy habár nem „vis maior", de mégiscsak potenciális 
fenyegetést jelentenek az adatokra az emberi tevékenységek a vétlen hibák, gondatlanság 
révén. 

Minden egyes támadási formában közös, hogy az előnyeiket a felhasználók, tulajdonosok 
rovására akarják érvényesíteni és a Büntető Törvénykönyv (Btk) szerint ma már ezek 
számítógépes bűncselekményeknek számítanak. 

Sajnos a számítógépes bűnözés kifizetődő tevékenységnek tűnik. Elég csak a levélszemét 
küldéséből befolyó dollármi11iárdokat megemlíteni, vagy az egyre emelkedő számú 
zsarolóvírus aktivitást, amelyből közvetlen bevétele származik a támadóknak, ha az 
áldozatok fizetnek. Ezen kívül sajnos megjelent a Fraud as a Service (FaaS), amely során 

bárki hozzá nem értő is tud olyan internetes bűncselekményeket elkövetni, amelyhez 
korábban komoly programozói, informatikai vagy hacker tudás kellett. Például botnet 
hálózat bérlése, zsarolóvírus terjesztő hálózat bérlése, saját zsarolóvírus kampány 
készítése, kiválasztott célpontok támadása szolgáltatás megtagadásos (dDOS) támadással 
és még sorolhatnánk. 

5 Fenyegetettségi és támadási trendek az elmúlt évekből 

Számos internetbiztonsággal foglalkozó cég ad ki évről évre úgynevezett Internet Security 
Threat Report-ot IQ. Ezek a fenyegetettségi riportok bemutatják az addig tapasztalt és mért 
internetes fenyegetettségek statisztikáit. Természetesen, mint minden statisztika ez is egy 
bizonyos nézőpontot és eredményt mutat, ugyanakkor a trendek jól kiolvashatók belőlük. 
Jelen dokumentumban a Symantec, a világ egyik legjelentősebb információ- és 
informatikai biztonsági megoldásokat és szolgáltatásokat nyújtó cégének a 2017-es 
fenyegetettségi riportjából JT[ mutatunk be pár fontosabb adatot. Fontos, hogy ezen 
adatok az egész világra kiterjedő információgyűjtő rendszerekből származnak. 

5.1 Személyes adatokat érintő incidensek 

3. ábra Incidensek elemzése infografika. (https://breachlevelindex.com/assets/Breach-Level-Index- 

Mint a statisztikából kiolvasható, az incidensek jelentős, mintegy 70%-ában személyes 
adatokkal történő visszaélés (Identity Theft - személyazonosság lopás) történt, de ha 
hozzáadjuk az ugyancsak személyes adatokat is tartalmazó Financial Access és Account 
Access kategóriákat, akkor már azt láthatjuk, hogy az incidensek 92%-ában személyes 
adatok is érintettek voltak. 

Bár visszamenőleges adatok nem látszódnak, de aggasztó, hogy adatlopási incidensek 
listavezető szektora az Egészségügy. Az egészségügyi személyes adatok azért is 

számítanak például a GDPR szerint is különleges személyes adatnak, mert egy 
bankkártyaszámot, vagy internetbenki hozzáférési jelszót pillanatok alatt le lehet tiltani, 
vagy meg lehet változtatni, az egészségügyi személyes adatok jelentős része nem változik. 
Hogy hol és milyen betegséggel kezeltek bennünket, milyen gyógyszereket szedtünk vagy 
szedünk a mai napig? Ezen adatok végigkísérnek minket életünk folyamán és ha egyszer 
nyilvánosságra kerültek, akkor lehetőséget adnak célzott személyes reklámokra, de extrém 
esetben konkrét támadások, vagy zsarolás alapjául is szolgálhatnak. 


5.2 E-mail fenyegetettségek, kártékony programok, zsarolóvírusok 

4. ábra, Kártékony programok és ezen belül a zsarolóvírusok számossága és aktivitása (2017 Internet 

Security Threat Report - Symantec) lij 

A világ e-mail forgalmának jelentős részét teszik ki a spam-ek, kéretlen levelek. Bár a 
Symantec statisztikája szerint az összes levélforgalom 55%-a spam (ez 2%-os emelkedés 

2016- hoz képest), vannak olyan becslések, hogy ez az arány akár 80-90% is lehet valójában. 

92%-kal nőtt azon programok száma tavalyhoz képest, amelyek célja alapvetően, hogy 
valamilyen kártevő programot töltsenek le a felhasználók eszközeire. Bár a korábbi 
években többek között azért is voltak népszerűek a Macintosh számítógépek, mert 
elenyésző számban voltak olyan kártevők, amelyek ezt a platformot támadták. Sajnos 

2017- ben 80%-kal nőtt a kifejezetten Macintosh (fenti ábrán:Macs) számítógépeket támadó 
kártevők száma. 

A zsarolóvírusok az elmúlt évek „slágertermékei". A zsarolóvírus egyszerűen letitkosítja a 
gépünk/telefonunk fájljait és csak fizetés után, egy feloldókulcsot visszaküldve férhetünk 
hozzá újra a fájljainkhoz. Bár az első zsarolóvírust még floppylemezen küldözgették 
postán, manapság már milliós üzlet a támadóknak. A statisztikákból látszódik, hogy nem 
csak a darabszámúk, hanem a fajtáik és az általuk begyűjtött pénz is rohamosan növekszik, 
sajnos további ilyen támadásokra ösztönözve a bűnözőket. 

2017 leghíresebb zsarolóvírus támadása az egész világot pár nap alatt végigfertőző 
WannaCry zsarolóvírus volt. Ez a fertőzés nem csak a globális kiterjedése miatt volt 
jelentős, hanem azért is, mert egy pár hónapja megismert, de milliónyi rendszeren még 
nem javított Windows sérülékenységen keresztül tudott terjedni és emiatt is számos olyan 
szolgáltatást érintett, amelyek a világon bárhol élő emberek mindennapjait érintették. A 
zsarolóvírus által letitkosított fájlok következtében jelentős zavarok és leállások voltak 
kórházakban, közlekedési rendszerekben, az államigazgatásban, a telekommunikációban, 
valamint oktatási- és pénzintézetekben is. 

2017 során 5.4 Milliárd zsarolóvírus támadást blokkoltak világszerte. Ehhez a számhoz még 
hozzátartozik a sikeres fertőzések száma is sajnos, amelyről nincsen pontos számadat. 
Mindenesetre a zsarolóvírusok támadók általi népszerűségét mutatja, hogy 46%-kal nőtt az 
új zsarolóvírus variánsok száma az elmúlt évhez képest. 

A zsarolóvírusok töretlen népszerűsége mellett megjelentek azon támadási próbálkozások, 
ahol csak fenyegetnek a támadók azzal, hogy ha nem fizet az áldozat akkor letitkosítják az 
eszközét. A támadók az ilyen esetekben bepróbálkoznak korábban ellopott jelszavak 
bemutatásával, amelyek ha véletlenül egyeznek az áldozat valamelyik használt jelszavával, 
akkor sokkal hatásosabb a fenyegetés. Ezért is fontos, hogy ne használjunk olyan 
jelszavakat, amelyek a világ leggyakoribb jelszavai közé tartoznak. A jelszavakról a 6.3.1 
Hozzáférés-védelem, jelszavak, hitelesítés fejezetben olvasható bővebben. 

5.3 Mobileszközök fenyegetettségei 

5 . ábra Mobileszközök fenyegetettségei (2017 Internet Security Threat Re port - Symantec) [il 


Ahogy terjednek a mobileszközök - főleg az okostelefonokra és táblagépekre gondolva itt 
- úgy emelkedik a rájuk írt kártevőprogramok száma is. A 2016-os évhez képest tízezerrel, 
54%-kal nőtt az új mobil eszközöket érintő kártevők száma. Naponta átlagban 
huszonnégyezer fertőzött mobil alkalmazás blokkolódik a védelmi programok által. Bár 
minden gyártó azt javasolja, hogy csak a hivatalos alkalmazás áruházból töltsünk le 
alkalmazásokat, természetesen lehetőség van ettől eltekinteni, bár ez jelentős 
kockázatokat hordoz magában. A hivatalos alkalmazás áruházakban is előfordulnak sajnos 
kártevőt tartalmazó alkalmazások, dacára annak, hogy az üzemeltetők igyekeznek mindent 
megtenni, hogy csak „tiszta" appok legyenek a felhasználók számára elérhetőek. 

Rendkívül fontos, hogy az okoseszközöket is lássuk el megfelelő védelemmel, tartozzon 
bármelyik operációs rendszer kategóriába (Android, iOS, Windows, stb.). 

Minden olyan neves gyártó, aki vírusvédelmi megoldásokat kínál, vagy valamelyik 
programcsomagja részeként, vagy önállóan, de kínál az okoseszközökre készített védelmi 
megoldásokat is. Általános szabály, hogy védelmi programokat is csak az adott platform 
hivatalos honlapjáról vagy applikáció boltjából töltsünk le (Google Play, Apple Store, 
Microsoft Store). Különösen ügyelni kell az okoseszközökön a számos ingyenes program 
által megjelenített reklámokra. Ezek gyakran ijesztgetik a felhasználókat azzal, hogy 

vírusos az eszközük, és ezért azonnal töltsék le a felkínált vírusirtót. Nagyon gyakran 
pontosan ezek az ál-vírusirtó programok hordozzák a tényleges fenyegetettséget. 

Mobileszközökre is elérhetőek olyan teljeskörű védelmi megoldások, amelyek képesek már 
ellopott/elveszett eszköz nyomon követesére, szülői felügyeleti funkciókra és minden olyan 
egyéb tevékenységre, amit az asztali PC - munkaállomás környezetben megszokhattunk. A 
vírusfenyegetettség annyira komoly, hogy már okoseszközökből is szerveztek az internetes 
bűnözök botneteket. 5 

Ha egy rosszindulatú program megfertőzte az eszközünket, akkor előforduhat, hogy a 
támadó vezérelni tudja a telefont távolról. Emelt díjas hívásokat indíthat, továbbküldheti a 
beérkező sms-eket, bekapcsolhatja a kamerát és a mikrofont és gyakorlatilag mindent 
megtehet az eszközzel, amit csak szeretne. 

A mobileszközök esetében azonban nem csak a vírusfertőzés jelent problémát. A 
mobileszközeinket és a rajtuk tárolt adatainkat az eszközök mérete és hordozhatósága is 
veszélyeknek teszi ki. Minden esetben tegyünk az eszközre képernyő zárolást, amelyet csak 
PIN kóddal, jelkóddal, vagy valamilyen biometrikus azonostóval - jellemzően ujjlenyomattal 
oldhatunk fel. így egy esetleges ellopás vagy elvesztés esetén nem fognak tudni a támadók 
az eszközünkbe belépni és ott jogosulatlan műveleteket végezni. 

Az eszközeink fizikai védelme, az adatok védelme miatt is fontos. Lássuk el az eszközt 
telefont, tabletet olyan tokkal, amely gátolja a fizikai behatások káros következményeit. 
Tetessünk rájuk üvegfóliát, amely megvédi a kijelzőt a sérüléstől. Okostelefonok és 
tabletek esetében a kijelző különösen kritikus pontja az eszköznek, mert azon keresztül 
vezéreljük az eszközt. Ha sérül a kijelző - például mert élére ejtettük és összetört - akkor 
nem fogunk tudni utasításokat adni az eszköznek még akkor sem, ha számítógéphez 
csatlakoztatjuk és az eszköz maga működik. Ugyanis ilyenkor engedélyt kell adni, hogy a 
számítógép hozzáférjen az eszközhöz. De kijelző nélkül ez nem működik. Ilyenkor vagy 
kicseréltetjük a kijelzőt, vagy a teljes eszközt kicseréljük. Ilyenkor figyeljünk oda, hogy az 
adataink még az eszközön vannak és jó eséllyel el fognak veszni, hacsak nem volt 
mentésünk. 

A másik fontos védelmi intézkedés a háttértárak titkosítása. Amennyiben például 
memóriakártyával van bővítve az eszközünk, egy ellopás vagy elvesztés esetén azt ki lehet 
venni az eszközből és más eszközben olvasható az adattartalma. Kivéve, hogyha 
titkosítottan tároltuk a rajta lévő adatokat. A háttértárak titkosítása egy opció, amelyet az 
eszköz biztonsági beállításai között találunk. 

5 Például: http:// www.bbc.com/ news/technology-37738823 

A titkosítás megvéd az illetéktelen adathozzáférésektől, de nem véd meg az adatok 
elveszésétől. Sőt, ha a titkosító alkalmazás vagy a titkosító algoritmus nem jól működik, 
vagy sérül a titkosító kulcs, akkor sajnos mi sem fogjuk tudni az adatokat visszafejteni és 
abba helyzetbe kerülünk, mintha biztonságosan töröltük volna az adatainkat. Ezért 
rendkívül fontos az adatok rendszeres mentése. Erről a mentésekről szóló fejezetben 
szólunk bővebben. 

Ha mobileszközök fenyegetettségeiről beszélünk, akkor nem mehetünk el szó nélkül a 
mobilalkalmazások hozzáférési igényei mellett sem. A mobilalkalmazások is hozzáférést 
igényelnek a telefon/tablet erőforrásaihoz. Az alkamazás célja és funkciója szerint ez a 
hozzáférés kiterjedhet akár a kamerára, mikrofonra, híváslistára, geolokációs adatokra és 
még sorolhatnánk. Az alkalmazás használata során a felhasználási feltételekben a 
fejlesztők leírják, hogy az alkalmazáson keresztül milyen adatokat érnek el, és hogy mit 
tesznek ezekkel az adatokkal, kiknek adják át és milyen célból. 

Érdemes ezeket figyelmesen elolvasni és ha egy alkalmazás túlzó jogosultságokat 
szeretne, vagy olyan adatokhoz szeretne hozzáférni, ami nem indokolt a funkcióját és 
célját tekintve, akkor keressünk másik, kisebb jogosultság igényű alkalmazást. Modernebb 
operációs rendszer verziókon már funkciónként adhatunk engedélyt az alkalmazásoknak 
az erőforrások elérésére. Az utóbbi évek tapasztalata, hogy rendkívül sok olyan 
adatbiztonsági incidens van, amely során mobilalkalmazások feljogosítva - vagy sajnos 
engdély nélkül - felhasználói adatokat továbbítottak a fejlesztőknek, akik ezen adatokat 
értékesítették vagy kiadták harmadik feleknek a felhasználók tudta és belegyezése nélkül. 

Az alkalmazásfrissítések szintén hozhatnak igényt új funkciók elérésére. Automatikus 
frissítés esetén érdemes időnként átvizsgálnunk az alkalmazásaink jogosultságait, hogy 
történt-e negatív változás. 


6 A védelem kialakítása 

Az előző fejezet megmutatta, hogy az adatainkat láthatóan számos veszély fenyegeti. Ezek 
között vannak olyanok, amelyek bekövetkezési valószínűségét valamilyen védelmi 
intézkedéssel, kontrollal csökkenthetjük, és vannak olyanok, amelyek bekövetkezését nem 
láthatjuk előre és nem is tehetünk semmit a megtörténése ellen (földrengés, hurrikán, 
céltudatos betörő). Mindkét típusú fenyegetés következményeként az adatok, valamint az 
adattároló és a feldolgozó eszközök is megsérülhetnek, ellophatják őket, vagy 

megsemmisülhetnek. Cél az, hogy ahol lehet, a fenyegetés megvalósulását 
megakadályozzuk, bekövetkezési valószínűségét csökkentsük. Ahol nem lehet vagy nem 
sikerült megakadályozni, ott pedig első lépésként felismerjük azt. Nagyon fontos célkitűzés 
lehet az is, hogy minden pillanatban legyünk képesek arra, hogy a bármilyen okból 
bekövetkezett információtechnológiai sérülés kárkövetkezményét gyorsan meg tudjuk 
szüntetni, vagy le tudjuk csökkenteni az elviselhető szintre. Ez csak akkor fog a 
gyakorlatban a kellő mértékben működni, ha megvannak az ehhez szükséges információk, 
így nem érheti ezeket semmilyen katasztrofális esemény sem. Ezért a védelmet nagyon 
gondosan kell kiépíteni. 

A biztonság mértékében jelentős különbségek mutatkoznak abból a szempontból, hogy 
milyen kifinomult és mennyire automatizálható támadások ellen védett a rendszerünk. 


Támadási szint / Támadó 

Automata 

(program) 

Ember 

Védelmi szint 

Kifinomult 

- 

+ 

magas 

Programozott 

+/- 

+ 

közepes 

Programokat lefuttató 

+ 

+ 

alacsony 


Kifinomult támadást kizárólag az ember képes végrehajtani, mivel ehhez a támadási cél 
minden összegyűjthető fizikai és logikai tulajdonságát intuitíven felhasználhatja a támadó. 
Az egyes támadási formákat programokba öntve számos bonyolultabb támadási forma is 
létrehozható, de ebben az esetben a program működésre bírásához a legtöbb esetben 
szakismeret is szükséges. Ezzel ellentétben a programokat lefuttató támadásoknál, ahol a 
támadónak csak az elindítógombot kell megnyomnia egy egyszerűen kivitelezhető 
támadás realizálható. Nyilvánvalóan mindhárom formához eltérő támadói tudásszint 
tartozik és némiképp eltérően is lehetséges védekezni ellenük. A védelemnek is növelnie 
kell a tudását az egyre hatékonyabb védelmi módszerek kialakításához, amiben nagyon 
fontos eszközök az automatizált támadások java része ellen védelmet nyújtó automatikus 
megoldások (tűzfal, vírusirtó, wifi-beáIlítások stb.). Az internet veszélyeinek egy részét úgy 
tudjuk kiszűrni, hogy nem engedjük meg a bejövetelét. Ebben segítenek az egyes 
tartalomellenőrző szoftverek, weboldalak elérését kategóriák alapján engedélyező vagy 
tiltó szoftverek, szülői felügyeleti szoftverek stb. A tartalomellenőrző szoftverek célja a 
weboldalákhoz való hozzáférés ellenőrzése és korlátozása, hogy csak olyan tartalmú 
oldalak jelenhessenek meg a számítógépünkön, amit szeretnénk, amit nem tartunk 
például károsnak a gyermekeink számára és aminek a megjelenítéséhez explicit módon - a 

beállítások révén hozzá is járulunk. Ha korlátozni szeretnénk az interneten eltölthető időt, 
erre a szülői felügyeleti szoftverek alkalmasak. 

Emlékezzünk a 2.1 fejezetben megadott definícióra: a biztonság egy olyan kedvező állapot, 
amelynek megváltozását nem várjuk, de nem is tudjuk kizárni. Annak elismerésével, hogy 
nincsen tökéletes (100%-os) biztonság, tudatában kell lennünk a 20%-os és a 80%-os 
biztonság közötti különbségnek, ami leggyakrabban a biztonsági incidensek számában 
mérhető. Másképpen fogalmazva,, magasabb szintű a biztonság, ha kevesebb a biztonsági 
incidens. A globális fenyegetettség állapotában nem bízhatunk abban, hogy védelem 
nélkül az informatikai rendszereink sokáig incidens nélkül maradnak. A biztonság tehát 
nem a „szükséges rossz", hanem a folyamatok működőképességét biztosító eszköz. 

Hogyan kell nekifogni a biztonság megteremtéséhez? Működőképes biztonságot 
teremteni az egyenszilárdság elvét figyelembe véve lehetséges, ami azt mondja ki, hogy 
úgy kell a védelmet kiépíteni, hogy minden eleme azonos erősségű legyen. Védelmi 
tekintetben ugyanis minden védelem olyan erős, amilyen erős a leggyengébb pontja. A 
támadó meg fogja keresni a védelem hiányosságait és a lehető legkevesebb ráfordítással a 
lehető legnagyobb eredményt akarja elérni, ez pedig a leggyengébben védett elem 
támadásával lehetséges legtöbb esetben. Ha ehhez hozzávesszük a biztonsági 
követelményeket, máris világos, hogy mit kell tennünk a biztonság érdekében: az általunk 
használt informatikai erőforrások (adatok/információk, technológiák, alkalmazások) 
biztonságáról - vagyis ezek bizalmasságáról, sértetlenségéről és rendelkezésre állásáról - 
kell a megfelelő mértékben gondoskodni. 

Szervezeti keretek között a védelem szabályait Informatikai vagy Információbiztonsági 
Szabályzatban (IBSZ) szokták rögzíteni, amely követendő magatartásmintákat, előírásokat 
tartalmaz minden számítógép-felhasználó számára. Az IBSZ helye középen van a 
biztonsági előírások hierarchiájában, mivel felette a stratégiai szintű Információbiztonsági 
Politika, alatta pedig az operatív szintű eljárásrendek találhatók. A szabályzatok közé 
soroljuk még a katasztrófahelyzetben végrehajtható intézkedéseket tartalmazó 
Informatikai Katasztrófa-Elhárítási Terveket is. Ezek otthoni vetülete annak 
végiggondolása, hogy mit tehetünk az otthon tárolt adataink védelme érdekében a 
mindennapokban és extrém helyzetekben (pl. árvíz, lakástűz, betörés, adatvesztés 
megelőzése) is. 

6.1 Felhasználók felelőssége az incidensek, biztonsági események során 

A felhasználóknak kulcsszerepe van az információbiztonság fenntartásában, hiszen ők 
azok, akik nap, mint nap, ténylegesen hozzáférnek az adatokhoz, informatikai 
rendszerekhez. Ők azok, akik az adatokat előállítják, továbbítják, különböző informatikai 
eszközökön letárolják vagy adathordozókon hordozzák, majd az adatot megsemmisítik, ha 
ez szükséges. Fentiekből következően felhasználónak minősül mindenki, legyen vezető, 
üzemeltető, szakértő vagy külsős, aki hozzáfér a szervezet adataihoz. Otthoni 
környezetben ugyanez elmondható, hogy minden családtag, barát, rokon vagy ismerős, 
aki hozzáfér az otthoni informatikai rendszerekhez, az felhasználónak minősül. 

A legfontosabb, hogy a felhasználók tisztában legyenek a fenyegetettségekkel, a 
szabályokkal, valamint azon folyamattal, hogy mit kell tenniük, hogy megelőzzék az 
információbiztonsági (és egyéb biztonsági) incidenseket, vagy ha megelőzni nem is 
sikerült, időben felismerjék azokat és tudják, hogy milyen csatornán lehet jelenteni azt az 
illetések felé. 

A végfelhasználók hatalmas értéket képviselnek az incidenskezelést végző csoport vagy 
szervezet számára az incidenskezelés folyamatában. Ugyanakkor hatalmas felelősséggel is 
bírnak. Kritikus szerepük van az incidenskezelési folyamatban azáltal, hogy ők, a 
végfelhasználók az elsők, akik általában valamilyen incidens jelével először találkoznak. 
Gondolhatunk itt egy alkalmazás nem megszokott működésére, egy gyanús csatolmány 
beérkezésére az e-mail postafiókba, egy gyanús telefonhívásra, egy elhagyott pendrive-ra, 
ami az irodában a folyosón hever, vagy egy gyanúsan sétálgató ismeretlenre az irodában. 
Létfontosságú a szervezet számára a felhasználók azon képessége, hogy időben 
felismerjék a fenyegetettségeket és a megfelelő kockázati attitűddel felmérjék a valós 
veszélyt és időben jelezzék azt az incidensmenedzsmenttel foglalkozó szervezet számára. 

6.2 A bizalmasság 

Az üzleti életben értelemszerűen nagyon jelentős az üzleti titok védelme, ennek az az oka, 
hogy a vállalatok nagyon odafigyelnek az ügyfeleikre és az ügyfeleik adataira, és meg 
akarják előzni az ügyfelek adataival való visszaélést, valamint az ügyfeleik adatainak 
ellopását, hiszen ennek bekövetkezése súlyos bevétel-kiesést okozhat számukra, ahogyan 
ezt több példa is bizonyította a közelmúltban. 2018. május 25-től hatályos az Európai Unió 
Általános Adatvédelmi Rendelete (GDPR - General Data Protection Regulation), amely 

minden olyan cégre és szervezetre, amely személyes adatokat kezel vonatkozni fog. A 
korábbi szabályokhoz képest némileg szigorodtak az elvárások. Ami jelentősét változott, az 
a büntetési tétel, ha az adatokért felelős szervezet nem tartja be a szabályokat, vagy ha 
emiatt az adatokat érintő incidens következik be. 

Az adatokhoz való jogosulatlan hozzáférést alapesetben az akadályozza meg, ha 
valamilyen azonosítási és hitelesítési módszert használunk (például azonosító+jelszó). A 
jogosulatlan adat-hozzáférés ellen ezen túlmenően a titkosítás is védelmet nyújt. A kettő 
között az a különbség, hogy az azonosítás+hitelesítés jellegű hozzáférésvédelemnél a 
támadónak a védelem esetleges megkerülésével mégis sikerülhet hozzáférnie a védendő 
adatokhoz. Például megszerezve a jelszó kivonatokat /hash/, közvetlenül ezekkel fordul a 
hitelesítést végző rendszer felé, így nincs is szüksége az eredeti jelszavakra - ez az 
úgynevezett „pass the hash" támadás, Míg titkosítás alkalmazásával hiába fér hozzá a 
titkosított adatokhoz, azokat akkor sem tudja elolvasni a titkosító kulcs ismerete nélkül, 
vagy a feltörés megvalósítása nélkül. A titkosított adatok előnye az, hogy kulcs nélkül nem 
lehet az adatokat elolvasni. A titkosításnak azonban korlátja is van. Mivel kulcsot kell 
használnunk a titkosításhoz és a feloldáshoz is, ezért a titkosító kulcs elvesztésével nem 
tudunk többé titkosítani, a feloldáshoz szükséges kulcs elvesztésével pedig az adat 
használhatatlanná válik. 

Azt az információbiztonsági tulajdonságot, amelyik biztosítja a tárolt adatok jogosulatlan 
hozzáférés vagy felfedés elleni védelmét, bizalmasságnak hívjuk. A jogosulatlan hozzáférés 
következményei lehetnek a sértetlenség (benne a hitelesség) és a rendelkezésre állás 
sérülése is, amennyiben a támadó átírja az egyes adatokat vagy törli azokat. Az adatok 
jogosulatlan módosítása elleni védelmet tehát a bizalmasság információbiztonsági 
jellemző biztosítja, a sértetlenség csupán detektálni képes ennek megváltozását, de nem 
tudja megakadályozni azt. 

Bizalmasságról akkor beszélhetünk, ha az adataink egy részének megismerhetőségét 
korlátozzuk, és minden időpillanatban tudjuk, hogy ki van feljogosítva az egyes adatokhoz 
történő hozzáférésre. A bizalmasság megteremtését lehetséges saját és felhő 
környezetben is értelmezni. Amennyiben a saját gépeinken és egyre több esetben a felhő 
szolgáltatásokban tárolt adatokról van szó, lehetőségünk van hozzáférés-védelmet 
kialakítani (többször használható jelszó, erősebb esetekben valamilyen egyszer 
használatos jelszó (SMS kód, percenként változó tokén kód) vagy tanúsítvány). Ez annyira 
védi az adatainkat, amennyire a védelmet nem lehet megkerülni. Vagyis ez a védelem nem 
sokat ér akkor, ha a támadó meg tudja kerülni a hozzáférés-védelmünket (például 


41 



IT biztonság közérthetően 


rendszerszinten tevékenykedő kártékony kód használatával szerez hozzáférést minden 
helyi adatunkhoz anélkül, hogy bármilyen jelszó ismeretére szüksége lenne). 

Ettől erősebb védelmet biztosítanak a különböző titkosító programok, melyeket 
használhatunk lemezpartíciók, USB-lemezek, adatbázisok, fájlok, tömörített állományok és 
kimenő üzenetek titkosítására is. Ekkor a megfelelő kulcs nélkül nem lehetséges elolvasni a 
titkosított adatokat még akkor sem, ha a támadó megszerezné a titkosított fájlokat. Ez a 
védelem persze nagymértékben függ az alkalmazott kriptográfiai algoritmustól és a kulcs 
hosszúságától. Önmagában nem elegendő a titkosítás megléte, az is szükséges, hogy 
megfelelően legyen az adat titkosítva. Ehhez nélkülözhetetlen, hogy ismerjük az egyes 
algoritmusok tulajdonságait olyan szinten, hogy meg tudjuk állapítani az alkalmazott 
paraméterek megfelelőségét. Felhasználói szinten már egy alapszintű titkosítás is 
megfelelő védelmet nyújthat, mivel a védett adatok értéke várhatóan nem áll arányban 
azzal az erőforrás szükséglettel, ami az adatok ellopásához és feltöréséhez szükségesek. 
Konkrétan egy hacker nem fogja célzottan az idejét pazarolni arra, hogy az otthoni 
titkosítással védett családi költségvetést tartalmazó excel táblát vagy fotóalbumot feltörje. 
Vagy ha el is lopja egy tolvaj a hordozható adattárolónkat (pendrive, mobil merevlemez), 
sok esetben nem lesz elegendő tudása és motivációja ahhoz, hogy a rajta lévő titkosított 
word fájlokat feltörje - amelyek például a szakdolgozatunk anyagait tartalmazzák. Az 
adataink bizalmassága így megmaradhat az adathordozó eltulajdonítását követően is. 

6.2.1 Bizalmasság az operációs rendszerben 

Az operációs rendszerek biztonsága, felhasználói szemszögből nézve, tipikusan fájlok 
biztonságát jelenti. A fájlok biztonságáról több aspektusból lehet beszélni, a hozzájuk 
kapcsolódó műveletek révén. Ezek az olvasás, írás, törlés, módosítás. Fontos kérdés, hogy 
ki rendelkezik ezekkel a fájl-jogosultságokkal? 

Az olvasást megakadályozza a titkosító program általi fájl-titkosítás - amikor esetleg 
ugyan megnyithatjuk a fájlt, de értelmezni nem tudjuk - vagy a szövegszerkesztőben való 
megnyitás jelszóhoz való kötése is, amikor a jelszó ismerete nélkül itt sem tudjuk 
megnyitni (feloldani a titkosítást) a fájlt. Jelszavas védelmet beállíthatunk irodai 
programcsomagok által készített dokumentumokhoz (szöveg, táblázat, prezentáció stb.) 
vagy tömörített fájlokhoz egyaránt (zip, rar stb.). A biztonságkritikus fájlokhoz (pl. digitális 
aláíráshoz használható kulcs) a rendszer nem is engedi meg a jelszó nélküli hozzáférést 
alapértelmezésben. 

A fájlt akkor tudjuk kiírni egy háttértárolóra, ha ahhoz van jogosultságunk, egyébként a 
létrehozni kívánt fájl a memóriából nem megy tovább és onnan a program bezárásakor (ha 
jól van a program memória kezelése megírva) törlődik. Egy fájlba beleírni (módosítani) 
akkor lehetséges, ha az a fájl módosításra - írásra - hozzá van rendelve a felhasználóhoz, 
egyébként nem fogja tudni a felhasználó a módosításokat elmenteni. Fontos megemlíteni 
azt is, hogy van-e olyan eleme egy fájlnak, amit a rosszindulatú támadás során fel lehet 
arra használni, hogy a tulajdonos tudta nélkül írjanak bele a fájlba vagy a rendszerbe - 
ilyenek lehetnek például a makrók jj]. 

Otthoni számítógép használat esetén javasolt minden családtagnak saját felhasználói 
fiókot létrehozni általános jogosultsági szinttel. Az adminisztrátori fiókot pedig csak akkor 
használni, ha feltétlenül szükséges. Ezzel lehetővé válik, hogy az operációs rendszerünkben 
korlátozzuk az egymás adataihoz való hozzáférést. 



6. ábra Hozzáférések megadása Windows operációs rendszerben 
6.2.2 Merevlemezek és USB-lemezek titkosítása 

Az adataink mindazok számára alapértelmezett esetben hozzáférhetők, akik a tárolására 
szolgáló lemezek (belső, külső, felhő, USB) birtokában vannak. Leggyakrabban a jogos 
tulajdonosa van birtokon belül, de a támadók sokszor sikeresen tudják ezeket a tárolókat - 
illetve a rajtuk tárolt adatokat távolról - eltulajdonítani. Voltak, vannak és lesznek 
hordozható számítógép-lopások és távolról betörni kívánó tolvajok is. Emiatt is szükséges, 
hogy védjük adatainkat. 


43 

























IT biztonság közérthetően 


Az adatok bizalmasságának legáltalánosabb védelmére a titkosítást használják. Lehetséges 
titkosítani mind a számítógépek merevlemezét, mind pedig egy külsőleg csatlakoztatható 
USB-eszközt is, illetve egyedileg fájlokat vagy könyvtárakat. Egy lényeges különbség létezik 
rendszerindításra alkalmas és nem alkalmas lemezek titkosítása között, mégpedig az, hogy 
a rendszerindításra alkalmas lemeznek kell, hogy legyen egy nem titkosított része is, 
ahonnan a rendszer addig betölthető, amivel már a titkosított partíciót el tudjuk érni. 
Rendszerindításra nem felkészített lemez teljes mértékben titkosítható. 


A titkosítás előnye az, hogy nem kell aggódnunk innentől kezdve az adatok miatt, ha 
esetleg az eszközt el is lopnák, amennyiben a jelszót megfelelően erősre választottuk, az 
alkalmazott megfelelően erős kriptográfiai titkosítás visszafejtése jellemzően meghaladja a 
támadók erőforrás-lehetőségeit. Természetesen itt is vigyáznunk kell a jelszó 
rendelkezésre állásának megmaradására, mert enélkül a titkosított adatok előlünk is el 
lesznek rejtve mindörökre. 



7. ábra USB-lemez titkosítása Linuxon 


6.2.3 Titkosítás irodai programcsomagokban 

A szövegszerkesztők, táblázatkezelők, irodai programcsomagokban használható 
programok beépített funkciókat tartalmaznak a szöveg jelszavas védelmének 
megteremtéséhez, más szóval a dokumentumtitkosításhoz. Amennyiben használjuk ezt a 
funkciót, a szövegszerkesztő bekér tőlünk egy - megfelelően biztonságos - jelszót, aminek 
segítségével a teljes dokumentumot titkosítja, így azt a jelszót nem ismerő számára 


44 

















IT biztonság közérthetően 


teljesen olvashatatlanná teszi. Vigyázat, amennyiben a jelszót elfelejtjük, nem biztos, hogy 
létezik olyan módszer, ami vissza tudja állítani az eredeti tartalmat! A nem megfelelő 
titkosítás tehát az adataink számunkra való hozzáférhetetlenségét is eredményezheti, 
amivel túllőhetünk az eredeti titkosítási célkitűzésen. 


• Word Fájl Szerkesztés Nézet Beszúrás Formátum Eszközök Táblázat Ablak Súgó 


s vs ® im e> i 


. Calibri (Szöveg... *12 * A- A» Áa * : = 

Beillesztés ~ F D A ■ abe X 2 x 2 {& * ■ A • 

ECDL vizsgakérdések] 

Jelszó beállítása a dokumentum módosításához: 

0 Védelem hatóköre: 


Jelszó (nem kötelező): 

Adatvédelem 

C Személyes adatok eltávolítása a fájlból mentéskor 
Mégse OK 


8. ábra Megnyitási jelszó beállítása Mac Microsoft Word 2016 szövegszerkesztőben 


Mac Microsoft Word 2016 programban az Eszközök / Dokumentumvédelem menüpontra 
történő kattintással jelenik meg a jelszót bekérő ablak 

9. ábra Megnyitási jelszó beállítása Mac Microsoft Excel 2016 szövegszerkesztőben 

A képen látható Mac Microsoft Excel 2016 verzióban a Fiié menü / Jelszavak menüpontra 
történő kattintással jelenik meg a jelszót bekérő ablak. 

Nem lehet elégszer elismételni, hogy a biztonság kulcsa ezekben az esetekben is a jelszó 
megfelelő megválasztása, hiszen egy gyenge jelszóval a védelem pillanatok alatt 
feltörhető. 

6.2.4 Bizalmasság tömörített állományoknál 

A tömörítőprogramok legtöbbje fel van arra készítve, hogy a tömörített állományokat 
olyan titkosítással védjék, mely a felhasználó által megadott jelszó/jelmondat alapján végzi 
el a fájl kriptográfiai titkosítását. A titkosítást az archívum létrehozásakor kell kiválasztani 
és a jelszót beállítani a fájltömörítéshez, az alábbi kép jobboldalán találhatunk ehhez 
segítséget. 



10. ábra Jelszó beállítása archív állomány létrehozásakor 

A megfelelő jelszó kiválasztása itt sem árt, mivel egy jelszótörő programmal rendelkező 
támadónak egy 10-számjegyből álló, vagy egy egyszerű (pl. csak az angol ábécé kisbetűiből 
álló) jelszó megfejtéséhez kb. 30 másodpercre van szüksége, egy közepesen erős 
számítógépen. 

6.3 Hálózat és bizalmasság 

A nyílt internetes kommunikáció során nemcsak a jogosultak láthatnak bele az adatokba. 
Adatok alatt egyrészről a hálózaton továbbított adatfolyamot, másrészről a hálózaton 
elérhető eszközökön tárolt adatokat - összefoglaló néven a hálózati adatokat értjük. A 
támadók a hozzáférés-védelmi rendszerek és a protokollok gyengeségeit, a ki nem javított 
programhibákat, valamint a felhasználók jóhiszeműségét kihasználva számtalan esetben 
képesek megszerezni jogosulatlanul az adatainkat és többször sikeresen vissza is élnek 
vele. Ma már sajnos számos támadás ismert, ami a kommunikációs hiányosságokra, és a 
felhasználók megtévesztésére alapozza sikerét. Fontos az adathalászat fogalmával 
megismerkedni, és a támadók sokszor felhasználják létező cégek, személyek neveit is a 
bizalom felkeltése érdekében. Ennek során alkalmanként és ideiglenesen hamis 
weboldalakat is felhasználhatnak, amelyek a megtévesztésig hasonlítanak az eredetihez. A 
hamis weboldalak segítségével a támadók kicsalhatják az eredeti honlapon megadni kívánt 
azonosítási és egyéb adatokat (ügyfélszám, felhasználói név, jelszó, egyéb személyes 
adatok, akár bankkártya adatok is). A hazai bankok mindegyike biztonsági tanácsokat és 
ajánlásokat fogalmaz meg a felhasználók számára, a biztonság érdekében. A szabályok 
kikényszerítését otthoni felhasználók esetében egyrészt tűzfal programok (personal 
firewall) végzik, másrészt választhat a felhasználó olyan komplex internet védelmi 
csomagot is, amely tartalmaz beépített tűzfalat, behatolás detektálót, spam és vírusszűrőt, 
szülői felügyelet programot, illetve akár az internet bankolás során védő böngésző 
modulokat is. Akár külön-külön, akár csomagban veszi meg a felhasználó, a lényeg, hogy 
otthoni környezetben is legyenek védettek az eszközök. Ugyanez vonatkozik 
természetesen az okostelefonokra is, mint funkcionalitásban ma már a személyi 
számítógépekkel vetekedő eszközök. 

A hálózatokon belül megkülönböztetünk védett és nem védett hálózatokat. A védett 
hálózatok tulajdonsága, hogy valamilyen korlátozást alkalmaz a hozzáféréshez, és csak az 
arra feljogosítottaknak engedi meg a hálózati kommunikáció során a rendszerekhez való 
hozzáférést és az adatok olvasását és küldését. 

A csatlakoztatható védett vezetékes hálózatot az első, a védett vezeték nélküli hálózatot 
pedig a második ikon jelöli. 



77. ábra Védett hálózati csatlakozások megjelenítése 


A hálózatra való csatlakozásnak a leggyakoribb biztonsági kihatása egyszerűen szólva az, 
hogy megfertőződhet a számítógép és okostelefon, de akár okoseszköz is rosszindulatú 
szoftverekkel. A hálózatra történő csatlakozás biztonsági vonatkozása ennél fogva a 
személyes és privát adatok védelme köré csoportosul, hiszen a netre kötött gépeken tárolt 
adatokhoz a külső támadó egy sikeres támadás során korlátozás nélkül hozzáférhet, 
illetőleg tetszés szerint használhatja a számítógépet és annak erőforrásait. 

Gyakran felhasználják bejegyzett cégek neveit a személyes biztonsági adatok 
megszerzéséhez az eltérítéses adathalászat során. A támadó módosítja áldozata 
számítógépén például az internetes bankjának a címét, így az áldozat azt hiszi, hogy annak 
adta meg az adatait, akit lát, nem gondol támadásra. 

6.3.1 Hozzáférés-védelem, jelszavak, hitelesítés 

A támadások legtöbbjét hálózaton keresztül követik el abból az egyszerű okból kifolyólag, 
hogy egy internetre kötött számítógépet, okoseszközt és okostelefont az egész internet 
közössége lát, míg egy számítógép esetén, a számítógépet tartalmazó helyiségbe, otthoni 
gépek esetén a lakásunkba fizikailag belépők száma igen erősen korlátozott szokott lenni. 
Míg korábban a hálózatok logikai védelme (tűzfal, tartalomszűrő, adatszivárgás-elleni 
védelem) sokkal nagyobb jelentőségű volt, mint a fizikai védelem, manapság a hordozható 
eszközök korában az eszközök fizikai védelmére is komoly figyelmet kell fordítani. Egy 
telefont könnyű elveszíteni, könnyen kikaphatják az ember kezéből egy forgalmas helyen. 
A hordozható eszközök, laptopok túlnyomó többségét autókból lopják ki. Ezért a 
legrövidebb ideig sem szabad autóban őrizetlenül hordozható eszközt hagyni, még zárt 
helyen, például csomagtartóban sem. A városok forgalmas helyein (áruházak, plázák, 
parkok, iskolák) kifigyelik a tolvajok, hogy ki pakol laptopnak tűnő táskát csomagtartóba, 
és vagy ott helyben, vagy a következő parkolásnál ellopják azt. Mire a tulajdonos visszatér, 
az eszköznek hűlt helye lesz. Sokszor a tulajdonos még azt sem tudja, hogy honnan 
lophatták el az eszközt. Ilyen esetekre jótanács az, hogy legyen titkosított a háttértár, az 

eszköz legyen védve jelszóval, a telefonon is legyen képernyőzár, a SÍM kártyán pedig PIN 
kód. Nem utolsó sorban ne tároljunk nem mentett adatokat a hordozható eszközeinken, 
hiszen telefont tudunk venni másikat, de például a gyermekünk első lépéseit megörökítő 
videót soha többé nem vehetjük fel újra. 


A VPN (Virtual Priváté NetWork - Virtuális Magánhálózat, melyekről a 3.3 Számítógép¬ 
hálózatok fejezetben szóltunk korábban) kialakításához is kell egy olyan szoftver, amely a 
két végpontot titkosított csatornán összeköti és ahol azonosítás és hitelesítés történik, 
meggyőződve arról, hogy valóban a jogosult személy jelentkezik be. Ezt mutatja a 
következő ábra. 


NetWork C 

lonnections ^ 

% rahu ra O dl)) MonAug 12 20:57:38 ± apa 


A 

R (1) Adatvédelmi beállít* x \\\ Domain Name System - x ’ 



w.google.hu/search?q=csatlal 


edelem+hálózathoz&oq=csatlakozási+késedelem+hálózathoz&aqs=chrome.0.69i57.9533j0Ssourceid=chrome.© Q. ■£jj f = 

Wired Wireless Mobile Broadband VPN DSL 
Name Last Used Add 



Connection name: VPN connection 1 
■S Connect automatícally 
VPN !Pv4 Settings 

Gateway: gw.szervezet.hu 

Optlonal 

User name: felhasználó 


Password: 


Showpassword 


Advanced... 


- 0 Available to all users 

KCAPTCHA_wit...giF-í 


Delete... 

Import 


Export 


Close 


PPTP Advanced Option: 


Authentication 

Allow the following authentication methods: 



■ CHAP 

■ MSCHAP 

■ MSCHAPV2 

■ EAP 

Security and Compression 

Use Point-to-Point encryption (MPPE) 
Security: | All Available (Oefault) » 

O Allow stateful encryption 

9 Allow BSD data compression 
0 Allow Deftate data compression 
0 Use TCP header compression 

Echo 

Send PPP echo packets 

Cancel OK 


X 


72. ábra Bejelentkezés VPN hálózatba 

Általában minden hálózatnál van valaki, aki kiosztja és visszavonja a fájl- és eszköz¬ 
hozzáféréseket - ha egynél több személynek kell hozzáférést adni a saját zárt 
hálózatunkhoz, ezáltal megvalósítottunk egy hálózati adminisztrátori szerepkört, aki a 
hálózaton belüli hitelesítés, feljogosítás és számonkérés kezelésére van feljogosítva, és 
feladata fenntartani a szükséges adathozzáférést a hálózaton. Otthoni környezetben ez 
jellemzően az otthoni vezeték nélküli hálózatunkhoz való hozzáférést jelenti. Célszerű első 
lépésként megváltoztatni az alapértelmezett adminisztrátori (admin) jelszót, majd 
beállítani hozzáférési jelszót (wifi jelszót), mivel a rádiójelek nem állnak meg a falnál és 
nem feltétlenül jó, ha a szomszéd a mi vezeték nélküli hálózatunkon keresztül internetezik. 

A hálózat biztonságát számos veszély fenyegeti. Tudatában kell lenni annak, hogy a nem 
védett vezeték nélküli hálózat használata lehetővé teszi az adataink megismerését a 

forgalmat lehallgatók számára, vagy az adatok szivárogtatásánál ezt a jogosultak követik 
el, akár a tudtuk nélkül is. A jelszavas védelem kialakításánál nagyon fontos, hogy a jelszó 
megfelelően biztonságos legyen. A jó jelszókezelés szabályait ajánlott betartani, mint a 
jelszavak másokkal való nem megosztása, időszakos megváltoztatása, megfelelő jelszó¬ 
hossz, megfelelő jelszó-karakterek - betűk, számok és speciális karakterek - együttes 
használata, valamint, hogy a jelszavakat ne írjuk fel füzetbe, excel fájlokba, cetlikre és ne 
használjuk ugyanazt a jelszót több helyen. 

A jelszavak használatakor három típusú jelszót különbözetünk meg: 

■ többször használatos jelszó: egyszer megadjuk adott rendszerben, majd a 
következő jelszóváltoztatásig ezt a jelszót használjuk. 

■ egyszer használatos jelszó (OTP - one time password): ezt a jelszót vagy a 
felhasználó saját maga generálja és a generálás után csupán egyetlen egyszer 
használhatja fel - jellemzően egy tokén, hardveres eszköz szükséges hozzá, vagy 
azon rendszer állítja elő, ahová belépni szándékozunk és valamilyen csatornán 
eljuttatja hozzánk. Ennek legékesebb példája a bankok internetbankolás során 
alkalmazott belépési SMS jelszava, illetve tranzakció hitelesítő SMS jelszava. 

■ biometriai jelszó: az ember valamely fiziológiai jellemzője (pl. ujjlenyomat, hang, 
retina, tenyérlenyomat stb.) 

A rossz jelszavak nem nyújtanak biztonságot, hiszen a potenciális támadót nem tudják 
megállítani, legfeljebb egy-két pillanattal késleltetni tudják a támadás bekövetkezését, 
mert a rossz jelszavak feltörését vagy kitalálását másodpercek alatt el lehet végezni. A 
jelszóhasználati rossz szokások bemutatására számos elemzés készült itthon és a 
nagyvilágban is. 

Mit is jelent a megfelelően erős, megfelelően biztonságos jelszó? A jelszóerőssége három 
dologtól függ alapvetően. A jelszó kódolását végző algoritmustól (erre általában a 
felhasználónak nem sok ráhatása van), a jelszó hosszától (ez már függhet a felhasználótól, 
bár egyes helyeken meghatározzák, hogy milyen hosszú (például 8-15 karakterig terjedő) 
jelszót választhatunk és végül a jelszó bonyolultságától. Az általános ajánlás a 
jelszóválasztással kapcsolatban az, hogy ne legyen könnyen kitalálható, a felhasználóra 
utaló (pl. születési év, lakcím, házikedvenc neve stb.), illetve ne legyen a jelen 
dokumentumban is bemutatott legjellemzőbben használt jelszavak között (például 123456 
- sajnos ezen jelszó továbbra is a legrosszabb jelszavak listájának éllovasa). De hogy milyen 
is legyen? Legyen legalább 8-15 karakter hosszú, tartalmazzon kis és nagybetűket, 
számokat és egyéb karaktereket. Ha nincs a hossz korlátozva, akkor érdemes több jelszót 

egymás mögé fűzni, illetve léteznek olyan jelszószéf alkalmazások is, amelyek képesek 
előre megadott feltételek mentén jelszavakat generálni számunkra - ezekről később még 
lesz szó. Még egy fontos dolog, hogy a jelszavainkat ne tároljuk nyílt szöveges 
állományként (pl. egy excel táblában, vagy papírra leírva a gépünk mellett.) Ha lehetséges 
ugyanazt a jelszót ne használjuk egynél több alkalmazásban. 

2018 májusában többszázezer, magyar felhasználók által használt jelszó is kikerült az 
Internetre, ezekből egyelőre még nem készült nyilvánosan elérhető statisztika. Ezért most 
egy angol nyelvterületre vonatkozó „legrosszabb 25 jelszó" statisztikát mutatunk be. Ez az 
elemzés is a felhasználók által használt, többször használatos jelszavakra vonatkozik, de a 
korábbi események megmutatták, hogy a jelszóképzés terén nincs olyan nagy különbség a 
világ számítástechnikai felhasználói között, ezért például a „jelszó" jelszó igen gyakori lehet 
Magyarországon is. Amennyiben a lenti táblázatban szerepel a jelszavunk, vagy nagyon 
hasonlít rá, akkor sürgősen változtassuk meg, figyelembe véve az előző bekezdésben 
szereplő tanácsokat. 

13. ábra 25 leggyakrabban használt jelszó 2017-ben (forrás: SplashData) angol nyelvterületen 

A biometriai védelem viszonylag ritka otthoni felhasználásban, de a kritikus biztonságú 
helyszíneken alapértelmezett a használatuk. Ilyen védelmi technika az ujjlenyomat, 
kézgeometria, tenyérlenyomat beolvasása, hangazonosítás vagy retina-szkenner a 
hozzáférés-védelemben. 

Az eszközök fizikai biztonságának növelésére használható módszer például hordozható 
számítógépek esetén a biztonsági kábelek (Pl. Kensington lock) alkalmazása, hogy a 
támadó ne tudja egyszerűen ellopni az eszközöket, fizikailag legyen meggátolva benne. 

A fizikai védelem témakörébe tartozik valamelyest a webkamerák védelme is. A 
számítógépekhez kapcsolt vagy beépített webkamerákat egy külső támadó a saját 
irányítása alá tudja vonni bizonyos támadásokkal - még akkor is, ha nem világít a 
webkamera működését jelző LED, így erősen javasoljuk a webkamerák „megvakítását" 
használaton kívül (pl. egy ragasztócsíkkal való leragasztását vagy egy papírdarabbal való 
lefedését). 

6.3.1.1 Jelszószéf 

A jelszószéfek olyan alkalmazások, amelyek egy titkosított adatállományban eltárolják a 
felhasználók által alkalmazott jelszavakat és a hozzájuk kapcsolódó egyéb információkat 
(kapcsolódó weboldal, vagy alkalmazás, felhasználónév, jelszólejárat, megjegyzés). A 
jelszószéf alkalmazásánál két dologra kell figyelni. Az első, hogy a széfet nyitó mesterjelszó 
(Master Password) kellően biztonságos legyen és ne felejtsük el. Mert ebben az esetben mi 
sem fogunk hozzáférni a jelszavainkhoz. A másik fontos dolog, hogy legyen a titkosított 
adatokat tároló fájlról mentésünk. Mert ha a fájl megsérül, vagy törlődik - vagy neadjisten 
egy zsarolóvírus letitkosítja, akkor szintén nem fogunk tudni hozzáférni. 

Az egyik legnépszerűbb és ingyenes ilyen alkalmazás a KeePass alkalmazás. Erős 
titkosítással védi a beleírt adatokat, képes előre megadott szempontok szerint jelszavakat 
generálni nekünk, illetve logikus tárolási struktúrát ad és nem utolsósorban tartalmaz egy 
jelszóerősség mérőt is, amely útmutató lehet a felhasználónak. Egy rendkívül hasznos 
tulajdonsága, hogy ha az alkalmazásból másoljuk ki az adott jelszót (Copy Password to 
Clipboard), akkor az 12 másodpercen belül törlődik a vágólapról, meggátolva más 
alkalmazás hozzáférését. 

74 . ábra KeePass Jelszószéf 

Munkahelyi környezetben érdemes megérdeklődni az információvédelemmel kapcsolatos 
területtől, hogy mi a céges szabály az ilyen jelszószéf alkalmazásokkal kapcsolatban, mert 
ha nincs valamilyen központi menedzsment, akkor pont az ellenkezőjét is elérhetjük az 
eredeti célnak és akár üzletmenetfolytonossági incidenst is okozhatunk, ha senki nem fér 
hozzá egy fájlhoz vagy alkalmazáshoz, csak azért mert egy ilyen széfben tároltuk a 
jelszavakat. Fentiek miatt elsősorban otthoni használatra javasolt. 

6.3.1.2 Kétfaktoros hitelesítés 

A világban rendkívül sok olyan biztonsági incidens történt az elmúlt években - és félő még 
történni fog a jövőben is - amely során felhasználói adatokat, ezen belül például 
jelszavakat is elloptak a támadók. Amennyiben kérfaktoros hitelesítés van beállítva a 
belépésnél, akkor a támadók nem tudnak visszaélni az adatokkal ezen szolgáltatásoknál. 

A kétfaktoros hitelesítés egy biztonsági funkció, amely az adott szolgáltatáshoz tartozó 
jelszóval együtt védi a felhasználói fiókunkat. Ha beállításra kerül a kétfaktoros hitelesítést, 
a rendszer a bejelentkezési kísérlet megerősítéséhez egy külön bejelentkezési kód 
megadását kéri minden alkalommal, amikor be szeretnénk lépni a szolgáltatásba. Ezt a 
kódot több különböző módon megkaphatjuk, például SMS-ben, e-mailben, vagy külön 
hardveres vagy szoftveres véletlenszám generátor által előállítva. Szerencsére a 
kétfaktoros hitelesítés egyre elterjedtebb. 

A Two Factor Auth (2FA) 6 egy olyan oldal, ahol szolgáltatás típusonként megnézhetjük, 
hogy melyik szolgáltatás milyen kétfaktoros hitelesítési lehetőségeket biztosít. Ilyen 
kétfaktoros hitelesítési lehetőségek: 

• SMS 

• Telefonhívás 

• E-mail 

• Hardver tokén (véletlenszám generátor) 

• Szoftver tokén (véletlenszám generátor) 


^^i^^Tttps7/twofactorautlrorg/#emai^ 

75 . ábra Two Factor Auth (2FA) kétfaktorú hitelesítés szolgáltatások 


6 https://twofactorauth.org / 

6.3.2 WiFi eszköz biztonsági beállításai 

Az otthoni hálózatok kiépítésében is teret nyertek a vezeték nélküli technológiák, mivel 
kényelmesek, nem kell az egész házat, lakást bekábelezni és egyszerű telepíteni őket. A 
biztonságukról azonban alapértelmezésben nem gondoskodnak, sőt, a gyári beállítások 
minden támadó számára ismertek, amivel nem okoz nekik gondot bármelyik nem 
megfelelően védett otthoni hálózatot ugródeszkaként felhasználni a további 
támadásaikhoz. Az otthoni vezeték nélküli eszközök alapértelmezésben a saját típusukat 
adják meg hálózati névnek. Amennyiben ezt nem változtatjuk meg, egy támadó könnyen 
utánakereshet az eszközünk alapértelmezett beállításainak, megnövelve egy sikeres 
támadás valószínűségét. 

A vezeték nélküli hálózatok hozzáférés-védelmét titkosítással oldják meg, ezt több szinten 
megtehető. Erre szolgál például a vezetékes kapcsolódással megegyező bizalmasságú 
hálózat (WEP - Wired Equivalent Privacy - már nem tekinthető biztonságosnak), a WiFi 
védett hozzáférés (WPA - WiFi Protected Access - ebből is a WPA2 és a WPA3 szabványok, 
amelyek jelenleg a legfejlettebb biztonságosnak elfogadott módszerek) és ez személyre 
szabott - módban az előre kiosztott forgalomtitkosító kulcson alapuló védelem (PSK - Pre- 
Shared Key) - ez utóbbiak alkalmazása erősen javasolt a maximális, 63 karakteres jelszóval 
együtt. 

WPA+3 

A Wi-Fi Protected Access (WPA, WPA2 és WPA3) a vezeték nélküli rendszereknek egy, a 
WEP-nél biztonságosabb protokollja. A létrehozása azért volt indokolt, mert a kutatók több 
fontos hiányosságot és hibát találtak az előző rendszerben (WEP), illetve a WPA3 javította a 
WPA2 biztonsági tulajdonságait is. A WPA tartalmazza az IEEE 802.11 i szabvány főbb 
szabályait, és egy átmeneti megoldásnak szánták, amíg a 802.11 i szabványt véglegesítik. 

A WPA3 protokoll megnehezíti a bejelentkezési jelszó idegenek általi lehallgatását, mivel a 
jelszót nem nyílt szövegként, hanem egy jelszó alapú hitelesítési és titkosító kulcs 
létrehozási protokollt (SAE) alkalmazva juttatja el a háózati eszöznek, ami így nehezebbé 
teszi a támadó feladatát, mert sokkal tovább kell a forgalmat analizálni egy sikeres 
támadáshoz. A másik védelmi módszer a hitelesítést követő adatforgalom titkosításához 
használt ideiglenes titkosító kulcsok kompromittálódása esetében nyújt a 
kompromittálódott adatforgalom előtti és utáni adatok számára védelmet, mivel ezek 
titkosításához véletlenszerűen választja meg a kulcsokat, így a teljes forgalom 
lehallgatásához mindegyik kulcsnak ismertté kellene válnia a támadó számára, mivel egy- 
egy elcsípett kulccsal nem tud mit kezdeni [t]. 

A „Personal" (WPA2-PSK) módban, amit a WPA3 funkcionalitással rendelkező hálózati 
eszközök elterjedésééig valószínűleg a legtöbben választanak otthon és hivatali 
környezetben, a megadandó jelszónak hosszabbnak kell lennie, mint a jellegzetes 6-8 
karakter, amit az átlagfelhasználók általában még elfogadhatónak tartanak. 

16. ábra Vezetéknélküli hálózat titkosítás beállítás 


A védelemért sokat tehetünk az otthoni vezeték nélküli eszköz helyes biztonsági 
beállításaival és a hozzáférés korlátozásával [ae]. Két alapvető védelmi szint van, egyrészről 
az eszközbe való bejelentkezési név és jelszó megfelelősége (gyári beállítások felülírása, 
hálózati név (SSID) megváltoztatás), másrészről a forgalom hozzáférhetetlenné tétele az 
arra nem jogosultak számára (wifi jelszó). 

Wireless Settings 

77. ábra Példa nyílt WiFi rendszer beállításaira 


A hálózathoz való hozzáférést korlátozhatjuk a hálózati csatoló egyedi címe szerint is, 
ennek következtében idegen eszköz nem tud rácsatlakozni a hálózatunkra, másrészről a 
saját gépünk is csak akkor tud kommunikálni az eszközön keresztül, ha előtte hozzáadtuk a 
jogosult eszközök listájához. 

Wireless Card Access Setup 


Available Wireless Cards 

Device Name I MAC Address 


Wireless Card Entry 

Device Name: Squeezebox 

MAC Address: 00:04:20:1 e:00:b3 


Cancel 


Refresh 


18. ábra MAC szűrés beállítása WiFi eszközön 

Annyiszor ismételhetjük, ahány eszköz címének a befogadására képes a WiFi útválasztónk. 
Ne felejtsük el az eszközök MAC-címét kitörölni, amennyiben azok kapcsolódása már nem 
lehetséges. A MAC cím (MAC-address) hat párból álló kombinációja a 0-9 számjegyeknek és 
az a-f betűknek, tehát ha ilyen látunk, akkor biztosak lehetünk abban, hogy egy hálózatra 
köthető eszköz második szintű csatolójának a címét tartalmazza ez a furcsa - de a 
számítógépes hálózatoknál teljesen megszokott - jelsorozat. 

Bár nem triviális, de muszáj megemlíteni az eszközök saját szoftverének biztonságát 
(ideértve az IoT - Internet of Things - Dolgok Internete - internetre csatlakoztatott 
okoseszközöket [IP kamerák, okosTV-k, okoshűtők, egyéb okoseszközök]), illetve ezek 
szoftvereinek sérülékenységeit is. Minden célhardver, így a wifi routerek is tartalmaznak 
egy úgynevezett firmware programot, amely magát az eszközt működteti. Ezek is ember 
által, gyakran évekkel korábban írt programok, amelyeknek idővel kiderülnek 
sebezhetőségeik. Rendkívül fontos, hogy az otthoni hálózati eszközeinken is a legfrissebb, 
ismert biztonsági hibákat nem tartalmazó firmware fusson. A gyártó oldaláról le lehet 
tölteni a legfrissebb firmware verziót és a router adminisztrációs felületén lehetőség van 
ennek frissítésére is. Ellenkező esetben áldozatául eshetünk egy támadásnak még akkor is, 
ha erős titkosításunk van, megváltoztattuk az admin jelszót és úgy gondoljuk, hogy 
mindent megtettünk a biztonságunk érdekében. 

6.3.3 Bluetooth, IrDA 

Két, arra alkalmas informatikai eszköz összekapcsolására van még lehetőség Bluetooth és 
Infravörös (IrDA) kapcsolat kialakításával, illetve fizikai kábellel történő összekapcsolással 

is. A Bluetooth és Infravörös kapcsolatok azért érdekesek biztonság szempontjából, mert 
ezeknek is vannak olyan sérülékenységeik, amelyeken keresztül - például egy állandóan 
bekapcsolt Bluetooth kapcsolat esetén - a fizikai támadó át tudja venni az eszköz 
irányítását vagy bele tud ékelődni két Bluetooth-t használó eszköz közötti 
kommunikációba. 

Érdemes a Bluetooth és IrDA kapcsolatokat csak arra az időre aktiválni, amikor használni 
szeretnénk ezeket. Ezzel nem csak a biztonságunkat erősítjük, de mobil eszköz esetén az 
akkumlátort is kíméljük. 

6.3.4 E-mail 

Nagyon gyakori kommunikációs forma az internetes kommunikáció során az egész világon 
az elektronikus levelezés használata. Az amerikai Radicati piackutató cég 2017-es riportja 
szerint az üzleti és felhasználói e-mailek száma 2017-ben elérheti a napi 269 milliárdot! Bár 
manapság kezdik átvenni ez e-mailezés funkcióját az azonnali üzenetküldési szolgáltatások 
(Facebook Messenger, Viber, Whatsapp, Skype). Az egyszerű e-mail szolgáltatások és 
programok nyílt szövegként küldik a leveleket a hálózaton keresztül. 

Mivel egy e-mail keresztülhalad számos informatikai rendszeren, míg a címzettjéhez el 
nem ér, ezeknek a leveleknek a bizalmassági szintje megegyezik egy postai 
levelezőlapéval. Bárki, aki hozzáfér, olvashatja azt. Ezért azt, hogy csak a címzettek 
olvashassanak el egy elektronikus levelet, csupán az elektronikus levél titkosítása 
biztosíthatja. Ide kívánkozik még az e-mail aláírás, mint fogalom. Az e-mail aláírás (nem 
tévesztendő össze a levelek elektronikus aláírásával) egy olyan előre megírt szöveg, melyet 
minden egyes kimenő e-mail végére a levelező programunk automatikusan be tud 
illeszteni. Tipikusan ilyen az elköszönő szöveg, pl. „üdv, Péter". 

E-mail vonatkozásában a legnagyobb kitettséget a csatolmányként küldött rosszindulatú 
programkódok megnyitása jelenti. Ezek tipikusan vagy neves cégek nevében hamisított 
levelekben érkeznek, olyan témában, amire a felhasználó ráharap és a kíváncsiság miatt 
megnyitja a levelet és a csatolmányt. Például fizetési felszólítások, számlák, biztonsági 
figyelmeztetések, hogy valaki be akart lépni a netbankba, de nagyon gyakori, amikor 
futárcégek csomagértesítő levelének van álcázva a fertőzést okozó fájl. Ki ne lenne kíváncsi 
arra, hogy ki és milyen csomagot küldött neki? Ezért kell nagyon óvatosnak lenni 
ismeretlen feladótól érkező levelekkel, illetve gyanakodni, ha csomag érkezéséről 
értesítenek, holott nem is vártunk semmit. Nagyon gyakori támadás az, amikor egy word 
vagy excel dokumentumba makró-vírust rejtenek el, ami a dokumentum megnyitásakor 

aktivizálódik. Makrónak nevezünk egy olyan rövidítést, amely valamilyen programnyelvi 
rész, utasítássorozat, vagy felhasználói műveletsorozat helyettesítéseként szerepel. 
Tekintettel arra, hogy a makrókat a felhasználó is készítheti, semmi akadálya nincsen egy 
rosszindulatú támadó által készített makró-vírust tartalmazó szöveges dokumentum 
létrejöttének. Szerencsére a mai vírusvédelmi rendszerek már odafigyelnek a makrókra is. 

Egy-egy fájl megnyitását olykor azért kell elkerülni, mert felmerülhet a gyanú, hogy nem 
azt tartalmazza, amire mi gondolunk - és így jó nyitánya lehet egy sikeres támadásnak, 
más szóval a csalárd elektronikus levelek általában rosszindulatú programkódot vagy 
vírust tartalmazhatnak. Egyre gyakoribb, hogy a levél önmaga nem tartalmaz vírust vagy 
kártékony kódot (ezért a vírusszűrésen sem akad fent) hanem a csatolmányra - vagy a 
levélben lévő hivatkozásra kattintás után kezd el letöltődni a kártevő. Ha naprakész a 
vírusvédelmi rendszerünk, akkor jó eséllyel meg tudja akadályozni a kártevő letöltődését. 

Az adathalászatoknak is még a mai napig leggyakoribb csatornája az elektronikus levél. Az 
adathalászat során az eredeti, azonosítást kérő weboldalhoz megszólalásig hasonlító 
oldalra csalják az áldozatot, ahol az megadja az azonosító adatait és esetleg még egyéb 
adatokat is, amivel aztán a csalók később megpróbálnak visszaélni. Ide tartozik a banki 
adatokat bekérő hamisított elektronikus levelek témaköre is. Kaphatunk egy e-mailt és 
SMS-t is látszólag a bankunktól, amelyik arra kér, hogy látogassunk el az ott megadott 
linken a bank „speciális" honlapjára és adjuk meg a kért - leggyakrabban érzékeny - 
információkat. Ezzel kapcsolatosan megjegyzendő, hogy sem a banki, sem egy internetes 
szolgáltató ügyintézője sosem kérheti el a jelszavunkat telefonon, e-mailben vagy 
interneten keresztül, azt kizárólag a szolgáltató vagy bank hitelesített weboldalán kell 
használni. Minden más jellegű kérést, kérdést a jelszavakra (esetleg bankkártya adatokra) 
vonatkozóan kétkedve és bizalmatlanul javasolt kezelnünk, és az elutasítás után 
mérlegelhetjük az incidens jelzését is a bank vagy szolgáltató felé. Ez utóbbi azért fontos, 
mert az ügyfelek tömeges visszajelzései alapján az érintett szervezet egyrészről 
intézkedést tud tenni az incidens megállítására, másrészről az elkövetők elleni nyomozást 
is elindíthatja - ami sosem a mi feladatunk, ne is próbálkozzunk vele, mert esetleg a Btk. 
szerinti tiltott tevékenységekbe futhatunk bele. 

Tárgy: 

Számlaér tesíto. 





Kedves Ügyfelünk! 

Kérjük, vegye figyelembe, hogy ebben a levélben tájékoztatjuk Önt arról, hogy még nem fizetett 
számlát. 

A számla minden részletét megtalálja az alábbiakban. Azt kérjük, hogy fizesse meg a megadott 
időpont előtt 

SZÁMLÁK 

Számla sorszáma 5420182106002350 
Fizetési határidő: 29.07.2018. 

Státusz Befizetésre vár 
Számlázott összeg : 2.101 Ft 

Fontos : Ha 24 órán belül nem kap választ, a fiók blokkolva lesz. 

httDs://www.telekom hu/telekomfiok/belepes 

Üdvözlettel. [ http://sz6.swoz.info/index.php \ 

Telekom 


19. ábra Adathalász levél példa 


Fenti példában azt fontos kiemelnünk, hogy jól látszódik, hogy a kék, aláhúzott 
levélszövegben lévő hivatkozás és a valós URL - weboldalcím különbözik. Ha rávisszük (De 
nem kattintunk!) az egerünket az emailekben található hivatkozásokra, akkor pár 
másodperc múlva megjelenik a tényleges hivatkozás. Ha ez nem egyezik pontosan, vagy 
nagyon eltérő weboldalnak tűnik, akkor semmiképpen se kattintsunk rá. Fent például 
árulkodó, hogy a „www.telekom.hu" domain helyett a „sz6.swoz.info" tényleges domain 
név. Ami nyilvánvalóan nem a szolgáltató oldala. 

Kiemelten szeretnénk felhívni a figyelmet a zsarolóvírusokra, mivel ezek a kártevők 
jellemző módon e-mailben érkeznek meg a felhasználókhoz. Ezért felismerésük az első 
lépés a megfelelő védekezéshez. 

A zsarolóvírusok lefutásához, aktiválódásához felhasználói interakció szükséges. Az e- 
mailben jellemzően nem maga a vírus érkezik, hanem egy olyan csatolmány, amire a 
kíváncsi felhasználó rákattint, ezzel elindítva egy olyan programocskát, amely letölti az 
internetről a tényleges kártevőt, amely ha letöltődött elkezdi áldatlan tevékenységét. 

Épp ezért életbevágó, hogy felismerjük az ilyen leveleket. A Symantec cég korábbi 
statisztikája szerint 89%-ban angolul íródtak az ilyen levelek, a tárgy mezőben pedig az 
alábbi szavak vannak: 


Top malicious email themes 

This table shows the most common themes used in email malware subject lines. 


Ránk 

Subject Topic 

Percent 

1 

Bili 

15.9 

2 

Email Delivery Failure 

15.3 

3 

Legal/Law Enforcement 

13.2 

4 

Scanned Document 

11.5 

5 

Package Delivery 

3.9 


20. ábra Zsarolóvírust tartalmazó levelek téma szerinti toplistája (2017 Internet Security Threat Report - 

Symantec) [il 


A kártevőterjesztés egyik fontos feltétele az, hogy a felhasználónak kell jellemzően 
elindítani a fertőzés első lépését. Nagyon fontos, hogy a támadók szeretnék, ha a 
felhasználó rákattintana a csatolmányra - vagy a levélben lévő hivatkozásra (linkre), ezért 
olyan tárgyat és szöveget írnak, ami megüti a felhasználó ingerküszöbét. Például kit ne 
érdekelne, hogy milyen számlája (bill/invoice) érkezett, ráadásul egy külföldi cégtől? Ezt 
próbálják kihasználni a támadók, a legtöbb kártevőt terjesztő levél a befizetetlen 
számlákkal riogatja a felhasználókat. A második legjellemzőbb, hogy egy kézbesíthetetlen 
levélként érkezik (látszólag) vissza egy levél. Tipikus reakció, hogy ha sikertelenül 
kézbesített levél érkezik, akkor meg szeretnénk nézni, hogy ez melyik levelünk lehetett, 
kinek küldük, mit küldtünk a csatolmányban? Ha bedőlünk vagy figyelmetlenek vagyunk és 
kattintunk, akkor könnyen megvan a baj. Harmadik helyen a különböző jogszabályok 
megsértése miatti értesítések vannak, ami szintén olyan téma, hogy mindenki kíváncsi, 
hogy épp miért szeretnék megbüntetni? Negyedik helyen az olyan üres levelek vannak, 
amelyekhez látszólag egy szkennelt dokumentum van csatolva, mintha egy rosszul 
konfigurált multifunkcionális gép küldte volna. Mivel nincs információ a szkennelt 
dokumentumról, a kíváncsi felhasználó könnyen rákattint és már meg is fertőződött. És a 
ötödik helyen van a csomagküldő szolgáltatók értesítő levelei. Ki ne lenne kíváncsi, hogy 
milyen csomagja érkezett? A felhasználónak rá kell kattintania a csatolmányra, vagy 
hivatkozásra, hogy a csomagküldés részleteit megismerje. Nagyon ravasz. A tanulság, 
hogy ha nem várunk csomagot, akkor ne kattintsunk ilyen levélre. Igaz ez azon 
nyereményértesítésekre is, ahol több milliós nyereménnyel kecsegtetnek, mert valaki, vagy 

valami kisorsolta a felhasználó e-mail címét. Ilyen nincs. Ha nem játszottunk nem is 
nyerhetünk! Ha nincs milliomos afrikai bankár nagybácsink, akkor nem is örökölhetünk 
tőle mesés vagyont. 

Lenti példában a DHL nevében egy görög temetkezési vállalat címéről/címét behamisítva 
küldte a csaló az üzenetét, nyilvánvalóan hamis a levél. 


* H 

Delete 


Rnpond 


DHL DeliverNow Notification Card on lost shipment ( Thifd Notification) Messoge (HTML) (ReadOnly) 

* Unread * Up* - Select- 

QuKk Slepi ti Move Tagi ti Ed.tmg Zoom EZDetach 


-4 Forward to San... 
f Create New 

DHL DeliverNow NetWork <zkfwgyh@grafeia-teleton-kyriakidis.gr> 

DHL DeliverNow Notification Card on lost shipment (Thlrd Notification) 



Metsage ^ DHl.Notification.card.up 13 KB) 


? ta 

Welcome. 


"* This is an automatically generated email, please do nőt reply m 

Ive received a notification card. What does that mean? 

If the delivery agenthas been unable to reach you at home. hecan deposityour shipment in a PACKSTAT10N and may leavea notification card with you This card will 
allow you to pick upyour shipment írom a PACKSTAT10N This card will allow you to pick up your shipment írom a PACKSTATION This notification card is pnmanly used 
as an advertising médium fór PACKSTATION The recipient is Ihus able to see fór themselves how simple the service is without any obligation 

How do I pick up my shipment with the notification card? 

The address of the PACKSTATION holding your shipment can be found on the card At the machine, simply hold the barcode on the card in front of the scanner built intő 
the PACKSTATION. The machine wíll then guide you through the necessary steps. 





DHL Parcelshop finder 
DHL Global I Contact Center 

DHL Global I Country Profile 

2016 €> DHL International GmbH All riohts reserved 


27. ábra Zsarolóvírust tartalmazó e-mail hamisított feladóval 


A következő példában a címzett volt feladóként is behamisítva, és semmilyen szöveg vagy 
magyarázat nem volt a levélben, a felhasználó kíváncsiságára bízva a döntést a csatolmány 
megnyitásáról. 

22. ábra Zsarolóvírust tartalmazó levél, a címzett a behamisított feladó. 


6.3.5 Azonnali üzenetküldés 

A valós idejű szöveges kommunikáció két vagy több személy között az azonnali 
üzenetküldés. Sok közösségi program része (Snapchat, Facebook, Skype, Viber, Whatsapp), 
de külön is használhatók az Instant Messaging (IM), azonnali üzenetküldési szolgáltatások 
a közösségi alkalmazások során. Megjegyezzük, hogy egyre több IM program része a 
titkosított üzenetküldés, amelyet, ha nem alapértelmezett, akkor vagy a beállításokban, 
vagy külön funkcióként érünk el. 

Természetesen itt is léteznek sebezhetőségek, amelyek miatt az adataink és gépünk 
továbbra sincsenek biztonságban. Ezeket a használat során ismerni ajánlott a biztonság 
megteremtése és fenntartása érdekében. Ilyen veszélyek például a rosszindulatú 
szoftverek, hátsó kapu hozzáférés, nem kellően korlátozott fájl-hozzáférés. A védelem itt 
elsősorban bizalmasságot biztosító módszerekkel valósítható meg, mint titkosítás (ami 
már jellemző a legnépszerűbb üzenetküldőkre), fontos információk titokban tartása, fájl¬ 
megosztás korlátozása és természetesen figyelni illik a program integritására, vagyis 
észlelhetővé kell tenni azt, ha valaki a tudtunk nélkül átírná az azonnali üzenetküldő 
szoftverét, ami a gépünkön fut (erre szolgál a kódaláírás, amit a digitális aláírásoknál 
tárgyalunk). 

6.3.6 Tűzfalak 

A tűzfalak olyan hardveres vagy szoftveres eszközök, melyek egy előre definiált 
szabályrendszer alapján intézkednek egy hálózat határán a beérkező és kimenő 
adatelemek engedélyezéséről vagy tiltásáról. Más szóval a tűzfalak az általunk 

meghatározott hozzáférési szabályokat kényszerítik ki, tartatják be a kommunikáció során. 
Tűzfalak tekintetében számos különböző szintű és tudású tűzfal létezik. Felhasználói 
oldalról a legfontosabb a személyi tűzfal. 

Személyi tűzfal (personal firewall): a saját számítógépen működő olyan szoftver, mely az 
egyes alkalmazások futtatását és hálózati kommunikációikat engedélyezi vagy tiltja, sok 
esetben öntanuló rendszerben. A személyi tűzfal minden esetben egy futó szoftver a 
számítógépünkön. A személyi tűzfal vagy az operációs rendszer része, vagy magunk 
telepíthetjük azt fel a számítógépünkre - például egy biztonsági programcsomag 
részeként. 

A tűzfal feladata, hogy védje a hálózatot a betörésektől, más szóval akadályozza meg a 
jogosulatlan belépést a hálózatba egy külső helyszínről az előre definiált hozzáférés¬ 
védelem kikényszerítésével. A korlátozást szabályok segítségével végzi, mely megmondja a 
hálózati forgalomról, hogy engedélyezett-e vagy tiltott, emiatt a tűzfal egy szabály-alapú 
rendszer. Szükség esetén létre lehet hozni további szabályokat a bejövő/kimenő hálózati 
forgalom kezelésére - erre például egy új játékprogram telepítésekor is szükség lehet, 
amikor az addig bezárt portokat a játék használatához ki kell nyitnunk, vagyis 
engedélyeznünk kell. 

A tűzfalak jóságát vagy nem megfelelőségét az adja, hogy mennyire képesek kiszűrni a 
nem kívánt forgalmat és mennyire képesek átengedni a várt forgalmat a hálózat minden 
szintjén. Ehhez képesnek kell lenni szabályokat megfogalmazni számukra, amihez számos 
segítség, fórum, útmutató található az interneten, de némi kísérletezgetés után saját 
kútfőből is elsajátítható egy biztonságos környezet megteremtése. 

6.4 Adatvédelmi megfontolások, GDPR 

Személyes adataink biztonságáról akkor beszélhetünk, ha minden adatunk (legyen a 
személyiségünkre vagy szokásainkra jellemző) biztonságban van az illetéktelen és 
jogosulatlan felhasználással, birtoklással szemben, vagyis az adatvédelem megvalósul. 
Sokszor kötelező megadni különböző okokból a személyes adatainkat egyes szervezetek 
számára, máskor önként adjuk meg az adatainkat, megosztjuk fényképeinket, 
gondolatainkat a közösségi oldalakon, esetenként arra való tekintet nélkül, hogy ki 
láthatja, ki kezelheti ezeket és ki nem. Mindez természetesen veszélyeket is rejthet 
magában. Fontos különbséget tennünk adatvédelem és adat- vagy információbiztonság 
között. Míg az adatvédelem elsősorban a vonatkozó jogszabályokban használt fogalom, és 
elsősorban a személyes adatok megfelelő, jogszabály által előírt kezelését értjük alatta, 

addig az adat- vagy információbiztonság azon biztonsági kontrollok összességét és 
elfogadott kockázati szinten való működését jelenti, amelyben az adatok és információk 
bizalmassága, sértetlensége és rendelkezésre állása biztosított. 

A levéltitok védelmét már az 1949. évi XX. törvény is alapelvként rögzítette 7 , mely 
jogszabály 1989-ben módosult és a személyes adatok védelmét tisztán és világosan 
előírta 8 . Ezt az előírást Magyarország Alaptörvénye is megőrizte 9 és 2011-ben kiegészítette 
az adatvédelem hatósági ellenőrzésével. Törvényi szinten az első részletes szabályozás 
1992-ben jött létre 10 , mely már rendelkezett - igaz, elég röviden - az adatbiztonságról (10. 
§), ezek a szabályok 2011-ben újabb részletekkel gazdagodtak 11 , például kártérítési 
kötelezettség az adatbiztonság megsértésekor, illetve az adatvédelmi audit intézményének 
bevezetése is ekkor történt. Az EU irányelv által támogatott nemzeti szinten történő 
adatvédelmet az Európai Unió egységesen kötelezővé tette az adatvédelmi rendelet 2016- 
os elfogadásával és 2018-as bevezetésével. 

6.4.1 GDPR 

Az Európai Unió korán felismerte a személyes adatok kezelésének fontosságát, és az uniós 
egységes szabályrendszer előnyeit ezért 1995-ben létrehozta az Európai Parlament és a 
Tanács 95/46/EK irányelvét (Európai Adatvédelmi Irányelv) [ml a személyes adatok 
feldolgozása vonatkozásában az egyének védelméről és az ilyen adatok szabad 
áramlásáról. Ezt követte 2018. május 25-től az Európai Parlament és a Tanács (EU) 
2016/679 rendelete (elfogadva 2016. április 27.) „A természetes személyeknek a személyes 
adatok kezelése tekintetében történő védelméről és az ilyen adatok szabad áramlásáról, 
valamint a 95/46/EK rendelet hatályon kívül helyezéséről (általános adatvédelmi rendelet)". 
Fenti dokumentumra az angol rövidítéssel GDPR (General Data Protection Regulation) 
szoktak hivatkozni, még Magyarországon is. 

A GDPR kimondja: „A természetes személyek személyes adataik kezelésével összefüggő 
védelme alapvető jog." A GDPR ezen felül - részben összhangban a hatályos magyar 


7 1949. évi XX. törvény 57. § A Magyar Népköztársaság biztosítja a polgárok személyi szabadságát és sérthetetlenségét., a levéltitok és 
a magánlakás tiszteletbentartását. 

8 1989. évi XXI. törvény 34. § alapján módosult az 1949 évi XX. törvény:.59. S (1] A Magyar Köztársaságban mindenkit megillet a 

jóhírnévhez, a magánlakás sérthetetlenségéhez, valamint a magántitok és a személyes adatok védelméhez való jog.” 

9 Magyarország Alaptörvénye VI. cikk 

(2) Mindenkinek joga van személyes adatai védelméhez, valamint a közérdekű adatok megismeréséhez és terjesztéséhez. 
(3D A személyes adatok védelméhez és a közérdekű adatok megismeréséhez való jog érvényesülését sarkalatos 
törvénnyel létrehozott, Független hatóság ellenőrzi. 

10 1992. évi LXIII. törvény a személyes adatok védelméről és a közérdekű adatok nyilvánosságáról 
11 2011. évi CXII. törvény az inFormációs önrendelkezési jogról és az inFormációszabadságról 


67 




IT biztonság közérthetően 


szabályozással - rendelkezik a személyes adatok kezeléséről, feldolgozásáról, valamint 
meghatározza az egyes adatkezelésben résztvevők jogait és kötelességeit. Jelen anyagnak 
nem célja a GDPR részletes kifejtése, annyit azonban mindenkinek érdemes tudnia, létezik 
ez a rendelet és érdemes utánanéznie, hogy mint magánszemély milyen jogok illetik meg. 
Ha pedig valamilyen szervezetnek a felelős vezetője a kedves olvasó, akkor azért érdemes 
utánanéznie, mert az előírások és a büntetési tételek az európai szabályok bevezetésével 
sokkal szigorúbbá váltak. 

Meg kell különböztetni az adatkezelőket az adatfeldolgozóktól. Az adatkezelők olyan 
személyek, akik vagy a saját maguk által meghatározott célból vagy jogszabály által 
felhatalmazva kezelik a személyes adatokat 12 . Az adatfeldolgozó feladatát az adatkezelő 
határozza meg 13 , az adatkezelő megbízásából dolgozza fel a szeméyes adatokat, ebből 
adódóan az ügyfelekkel általában nincs is közvetlen kapcsolatban. Az adatkezelő vagy 
jogszabályi felhatalmazás, vagy az adattulajdonos felhatalmazása alapján továbbíthatja a 
személyes adatokat, de harmadik országba csak akkor lehetséges ezt megtenni, ha az 
adatkezelő garanciákat kap a személyes adatok GDPR által előírt módon történő 
kezelésére. 

Sokszor felmerülő kérdés, hogy kell-e alkalmazni a GDPR rendelkezéseit a közösségi 
portálokon történő kommunikáció során. A rendelet úgy fogalmaz, hogy ha az adatkezelés 
semmilyen üzleti célt nem szolgál, akkor nem kell alkalmazni magáncélú csevegésnél az 
előírásokat, de a közösségi portál üzemeltetőjére - aki az eszközöket biztosítja a közösségi 
kommunikációhoz - már vonatkoznak ezek a szabályok. A részletes szabályokról javasoljuk 
tájékozódni a Nemzeti Adatvédelmi és Információszabadság honlapján. 14 

A GDPR létrejöttének célja volt az is, hogy az EU állampolgárainak a személyes adatainak 
kezelését a cégek és szervezetek komolyabban vegyék. Az adatlopások és egyéb biztonsági 
incidensek számának növekedése, valamint az évről évre növekvő fenyegetettségek ezt 
indokolttá teszik. Ezen fenyegetettségek többek között azok, amikor haszonszerzési célból 
csalással, számítógépes rendszerekhez való hozzáféréssel szereznek-jellemzően pénzügyi 
- adatokat rólunk, hiszen a feketepiacon a számlaadatoknak értéke van, nem is kicsi. Ennél 
azonban sokkal értékesebb célpontok lehetnek sok esetben az egészségügyi állapotunkra 
vonatkozó személyes adatok. Mivel a számlaadatok változnak, egy ellopott bankkártyát le 
lehet tiltani, egy jelszót meg lehet változtatni, addig az egészségügyi személyes adataink 
(betegségeink, kortörténet, állandó gyógyszereink stb.) viszonylag állandónak 


12 GDPR A. cikk 7. 

13 GDPR A. cikk 8. 

14 http:// naih.hu/felkeszueles-az-adatvedelmi-rendelet-alkalmazasara.html 


68 





IT biztonság közérthetően 


tekinthetőek, emiatt mind a célzottan támadóknak, mind pedig a célzottabb reklámok 
küldőinek vagy esetlegesen a zsarolóknak sokkal nagyobb értéket tudnak képviselni. 

Az adatok biztonságának kialakítására a GDRP rendelet a 32. cikkében az alábbiakat írja elő 
az adatkezelő és az adatfeldolgozó számára a tudomány és technológia aktuális állása és a 
megvalósítás költségei, továbbá az adatkezelés jellege, hatóköre, körülményei és céljai, 
valamint a természetes személyek jogaira és szabadságaira jelentett, változó 
valószínűségű és súlyosságú kockázatok figyelembe vétele mellett: 

• az adatkezelőknek és adatfeldolgozóknak megfelelő technikai és szervezési 
intézkedéseket kell végrehajtaniuk annak érdekében, hogy a megfelelő szintű 
adatbiztonságot garantálni tudják, ideértve az alábbiakat is: 

o a személyes adatok álnevesítése és titkosítása 

o a személyes adatok kezelésére használt rendszerek és szolgáltatások 
folyamatos bizalmas jellegének biztosítása, integritás, rendelkezésre állás és 
ellenálló képesség 

o fizikai vagy műszaki incidens esetén az arra való képesség, hogy a személyes 
adatokhoz való hozzáférést és az adatok rendelkezésre állását kellő időben 
vissza lehessen állítani 

o az adatkezelés biztonságának garantálására hozott technikai és szervezési 
intézkedések hatékonyságának rendszeres tesztelésére, felmérésére és 
értékelésére szolgáló eljárás kialakítása. 

A képzett támadók sokféle módon szerezhetik be a szükséges információkat, például 
telefonhívásokkal (kikérdezés), adathalászattal (phishing), eltérítéses adathalászattal 
(pharming), kifigyeléssel (shoulder surfing), vagy személyesen, megtévesztéssel 
(szélhámosság - social engineering). A szélhámosság módszerei változatosak, nagyon 
gyakori például az, hogy a szélhámosok valamilyen ürügy révén (pl. üzleti tárgyalás) 
bejutnak a helyszínre és ott szétnéznek további adatok után kutatva. Ugyanilyen gyakran 
történik az meg, hogy a szélhámos információbúvárkodást végez, azaz minden fellelhető 
információt begyűjt későbbi elemzés céljára, akárhol is találja meg azt - nem elfelejtve a 
szemeteskosarat és a szemeteskukákat sem. 

A személyazonosság-lopásnak számos következménye is lehet, lehetnek személyes, 
pénzügyi, üzleti, jogszabályi következményei is, de mindenképpen kellemetlenséget 
okozhat. Közvetlen következménye a szélhámosságnak, hogy a személyes adataink és a 
számítógépes rendszereink mások által hozzáférhetővé váltak, és nagyon valószínű, hogy 
a begyűjtött adatokat csalásra fogják felhasználni. 

A személyazonosság-lopásról jó tudni, hogy leginkább azt jelenti, hogy felveszik más 
személyazonosságát haszonszerzés céljából. Sűrűn előfordul a kikérdezés, amely során 
személyes információkat gyűjtenek be megtévesztéssel, vagyis miközben az áldozat 
például azt hiszi, hogy egy hivatalos közvélemény-kutatóval beszél, a valóságban egy 
álcázott támadó teszi fel neki a kérdéseket. Fontos, hogy vigyázzunk mások személyes 
adataira is. Ha elhagyott iratot, bankkártyát találunk, akkor annak képét, fotóját ne osszuk 
meg a közösségi oldalakon, hanem vigyük be a rendőrségre - ha személyazonosító irat, és 
a tulaj jelentette, akkor akár körözhetik is. Ha bankkártya, akkor pedig adjuk le az érintett 
bank valamelyik fiókjában, ahol be tudják a tulajt azonosítani és tudják értesíteni. A 
bankkártya adatokról bővebben lesz még szó, itt csak annyit jegyeznék meg, hogy az 
interneten már az alap kártyaadatokkal is lehet sokszor fizetni, így egy közösségi oldalon 
történő kártyafotó megosztással több kárt tudunk okozni, mint hasznot. 

A személyes adatok védelmének legfontosabb oka tehát a személyazonosság-lopás 
megakadályozása és a csalások megelőzése. Sokat tehetünk ez ellen, ha a böngészés 
közben néhány egyszerű szabályt betartunk, illetve az igen gyakori kommunikációs 
felületté előlépett közösségi oldalakon elvégzőnk néhány beállítást és figyelembe veszünk 
néhány szabályt is. 

6.4.2 Védelem böngészés közben 

Egy webböngészővel egyszerűen meg lehet az egyik internet oldalról egy másikat 
látogatni, mert a böngésző értelmezni tudja az oldalak közötti váltásra, letöltésre, és 
megjelenítésre vonatkozó utasításokat. Ezek a HTML (HyperText Markup Language) 
nyelvben vannak definiálva, amely a WWW (World Wide Web) szabványos nyelvének 
tekinthető. A HTML formátumú linkek (kereszthivatkozások) segítségével a dokumentumok 
kapcsolati hálót alkotnak az interneten. A böngészőt eredetileg arra találták ki, hogy 
szövegeket (lynx), majd képeket (NCSA Mosaic) keressen az interneten és azokat jelenítse is 
meg - ez a böngészés (Az első böngészők után hamarosan megjelentek a keresőmotorok 
is, de ezek és a böngészőprogramok részletes tárgyalásától el kell, hogy tekintsünk jelen 
keretek között). Időközben a böngészők már további grafikákat is meg tudtak jeleníteni 
úgynevezett beépülők (plugin) segítségével, e-maileket lehet velük küldeni, és 
videokonferenciákat lehet tartani, és még sok más egyébre is használhatók. 

Azonban éppen a funkciók sokasága idéz elő komplex konfigurációs lehetőségeket és 
potenciális biztonsági problémákat. Minél komplikáltabb a böngésző (minél több 
kiegészítőt tartalmaz), annál több hibalehetőség adódik. Az ilyen programozási hibákat 

nevezzük búgnak. A búgok úgy általában minden szoftvert érintenek, mivel nincsenek 
tökéletes, hibátlanul megírt programok, appok, alkalmazások. A gyártók megpróbálják a 
búgokat állandóan javítani, és kínálnak javító „foltokat", más néven javítócsomagokat is 
(patch), amelyeket fel lehet (és erősen ajánlott is) telepíteni, hogy az adott hibát a 
felhasználó a saját böngészőjében javíthassa. Ehhez nem kell a böngészőt teljesen 
letörölni, majd újra visszatelepíteni. Az ilyen „javító programokat" néha patch helyett 
update-nek, vagy bugfix-nek is nevezik. A fentiek tükrében mindig érdemes használni az 
automatikus frissítéseket, vagy ha a szoftver erre nem ad lehetőséget, úgy mindig a 
legfrissebb szoftververziót telepíteni és használni. A szoftverfrissítések telepítésének az a 
leglényegesebb oka, hogy ezzel lehetőséget kapunk kijavítani egy program hibáját vagy 
biztonsági kockázatát. 

Ezen kívül, mivel a böngészők a weboldalak HTML nyelven megírt kódját értelmezik és 
jelenítik meg ezért a forráskódba beszúrt olyan parancsokat vagy mini programokat is 
értelmezik és lefuttatják, amelyekről a felhasználónak nincs is tudomása, mivel magán a 
weboldal megjelenítésében ez nem okoz változást. Ha egy hacker feltör egy weboldalt és ki 
akarja használni a weboldal népszerűségét arra, hogy gyanútlan felhasználókat fertőzzön 
meg, akkor az oldal forráskódjába beszúr egy olyan kis mini programot (scriptet), ami a 
weboldalon nem látszódik, de a böngésző értelmezi és egy másik oldalról elkezd vírust 
telepíteni a felhasználó gépére. Ha a támadónak sikerül egy hirdetéssel vagy egyéb 
aktivitással nagyobb számú látogatót az oldalra csalni - akik emiatt nagyobb arányban 
fognak megfertőződni, akkor ezt a támadást watering hole néven szokták emlegetni (a 
sivatagban az itatóhoz, víznyerő helyhez nagy tömegben érkező vadállatokra és az itt rájuk 
támadó ragadozókra utaló hasonlóság miatt). Ez a támadás addig folyhat, amíg valaki nem 
szól az oldal gazdájának, vagy a böngészők fekete listára nem teszik az oldalt és jelzik a 
felhasználónak, hogy az oldal rosszindulatú programot terjeszt. Az ilyen fertőzés ellen a 
legjobb módszer a naprakész vírusirtó program, amely már letöltés előtt, vagy közben 
megfogja a kártevőt és figyelmezteti a felhasználót. Sajnos ilyen fertőzési próbálkozással 
bármilyen weboldalon összefuthatunk egy papírbolt weboldalától az iskolai weboldalakon 
át egy magánszemély privát oldaláig bezárólag. Nem kell, hogy illegális vagy felnőtt 
tartalmakat megosztó oldalakra látogassunk. 

Az internet-használat biztonsága alapvető fontosságú digitális értékeink védelméhez. 
Nagyon fontos tudatában lenni annak, hogy bizonyos online tevékenységeket (vásárlás, 
pénzügyi tranzakciók, internetes bankolás, internetes számlafizetés) csak biztonságos web¬ 
oldalakon szabad végrehajtani. Meg kell tanulni azt, hogy hogyan ismerhetjük fel a 
biztonságos weboldalakat jelölő elemeket, mint például a https előtag és a zár-szimbólum. 

Az internetes vásárláskor, tranzakciók generálásakor számos esetben űrlapokat kell 
kitöltenünk, ahol lehetőség van a megfelelő engedélyezési, tiltási, automatikus kitöltési, 
automatikus mentési beállítások kiválasztására. 

A magánélet védelme érdekében fontos - főleg nyilvános helyeken (pl. internet-kávézó, 
nyílt hozzáférési pontok), hogy megtanuljuk, hogyan kell személyes adatainkat törölni a 
böngészőből, különös tekintettel a böngészési előzményekre, könyvjelzőkre, ideiglenesen 
tárolt internet fájlokra, az elmentett jelszavakra, sütikre, automatikusan kitöltött űrlap¬ 
adatokra. Ez akkor is fontos, amikor ilyen helyeken a webalapú levelező fiókunkat 
használjuk. 

6.4.3 A látogatott oldalak biztonsága 

A WWW tulajdonképpen elkülönített dokumentumokat fog össze hálózatban. Linkek 
(kereszthivatkozások) segítségével fogalomról fogalomra, dokumentumról 
dokumentumra, weboldalról weboldalra lehet ugrani. A WWW világszerte felkínálja a 
legkülönbözőbb jellegű információkat, szövegeket, képeket, grafikákat, hangokat, 
videókat, az emberiség csaknem összes digitalizált tudása elérhető a weboldalakon 
keresztül. És ez - nap mint nap - több százezer oldallal, egyes kutatások szerint 600.000- 
800.000 új oldallal is bővül, ugyanakkor csökkenő tendenciát mutat. A nyomtatott sajtó 
(kiadók), nyomtatott publikációk, egyetemek, magánszemélyek, múzeumok, nemzeti és 
nemzetközi szervezetek, egyesületek, vállalatok stb. kínálnak számtalan információt. 

23. ábra Uniform Resource Locator - 

URL 


Minden weboldalnak van egy neve, az úgynevezett URL (Uniform Resource Locator), amit 
böngészővel lehet elérni, azaz a böngésző címsávjába kell beírni. A névhez egy IP-címnek is 
kell tartoznia, ami alapján a hálózati kapcsolat létrejöhet. Az URL áll egy protokoll- 
megnevezésből (http://), egy domain névből (www.njszt.hu) és egy oldalnévből 
(index.html), amely azonban nem minden esetben jelenik meg. 

A nevek és címek összerendelését segíti a DNS, Domain Name System, magyarul a domain 
név rendszer JTf. A DNS rendszer a domaineket (tartományokat) kezelő, a világon több ezer 
szerverre elosztott hierarchikus adatbázis-rendszer. Ezek a domainek vagy tartományok 

úgynevezett zónákra vannak elosztva, ezekért egymástól független adminisztrátorok 
felelősek. A nevek rendezése a múltban nagyon szigorúan kötődött a DNS-végződéshez, 
így például egy „valami.university.edu" névből azonnal lehetett tudni, hogy ez a szerver az 
Amerikai Egyesült Államokban van és egy oktatási intézmény áll mögötte. Hasonlóan a 
fenti példa „.hu" végződése egyértelműsítette, hogy egy magyarországi (HUngary) domaint 
takarhat csupán. Az egyes tartományokat (pl. .hu) felosztották zónákra (pl. ecdl.hu), ahol 
minden egyes IP-címet a zóna-felelős menedzsel és rendel hozzá. A zónába a tartományon 
keresztül vezet az út, tehát a rendszer lelke a legfelső szintű tartomány-vezérlő szerverek 
összessége. Aki ide nincs bejegyezve - közvetlenül vagy egy zónán keresztül, azt nem 
lehetséges névvel megtalálni (pl. www.ecdl.hu), csak közvetlenül az IP-címén szólítható 
meg (193.225.14.73). Ez nyilván sokkal kényelmetlenebb megoldás. 

A World Wide Web-en a Hypertext Markup Language (HTML) dokumentumnyelvet 
használják. Ennek alkalmazásával lehet kereszthivatkozásokat (linkeket) készíteni más 
dokumentumokhoz, valamint tetszés szerinti nagyszámú képet, filmet, vagy hangot 
mellékelni. A HTML-adatokat többnyire a HTTP (Hypertext Transfer Protocol) 
kommunikációs protokoll segítségével közvetítik. 

A támadók jellemzően az internet kevésbé ellenőrzött részein bújnak meg, ál 
weboldalakat készítenek (melyek megszólalásig hasonlítanak az eredetire, de mögöttük 
már a támadó áll), illegális tartalmakat árulnak, vagy rosszindulatú programokat, 
szkripteket (parancssori programok), linkeket szeretnének letölteni/letöltetni a felhasználó 
gépére, és egyébként is, szeretnének a mások számítógépei és adatai felett tulajdonosi 
jogköröket gyakorolni jogosulatlanul. A káros tartalmaknak azonban vannak olyan 
jellemzőik, amiket a védelmi programok képesek többé-kevésbé beazonosítani, és a 
felhasználót erre figyelmeztetni. Az egyik ilyen védelmi szolgáltatás a „SiteAdvisor", ami a 
weboldalakat minősíti és a minősítés alapján tanácsokkal látja el a felhasználót az oldallal 
kapcsolatosan. 

24. ábra McAfee SiteAdvisor - a megbízható weboldalakért 


Például egy online pénzügyi tranzakció elvégzésekor, vagy személyes adataink 
megadásakor, azonosító és jelszó megadásakor a weboldal biztonságának biztosításához 
ragaszkodni kell. Ennek leggyakoribb eszköze a biztonságos böngészés, a https (secure 
http) protokoll használata. Ma már a keresőoldalak is https csatornán keresztül érhetőek 
el, ugyanakkor számos keresési eredmény - weboldal még mindig http - nem titkosított 
csatornán tekinthető meg. Ezzel szemben szinte minden online bank, online webáruház 
ma már csak a biztonságos weboldalt jelző https előtaggal érhető el. A biztonságos 
webhasználatot számos más funkció is támogatja. Például nagy segítség a felhasználónak, 
ha a böngésző automatikusan ellenőrzi a weboldal tanúsítványának megbízhatóságát és 
az ellenőrzés eredményét színkóddal jelzi (zöld pipa jelzi azt, ha a böngésző mindent 
rendben talált, sárga szín jelzi, ha nincs minden rendben, és piros szín esetében pedig 
erősen javasolt a weboldal meglátogatásától tartózkodni). A biztonságot erősíti az is, ha az 
internetbank pár perc üresjárat után megszakítja a kapcsolódást (időtúllépés), ez 
megnehezíti egy esetleges lehallgató dolgát is. 



Biztonságos https:, 


25. ábra Biztonságos weboldal jele, a lakat ikon 

A biztonságos weboldal jele a lakat-ikon (a színe, megjelenítése, böngészőnként változik), 
egy lezárt lakat jelzi azt (a https-en kívül), hogy itt most titkosított forgalomról van szó a 
webszerver és a felhasználó számítógépén futó böngésző között. 

Szintén az automatizált támadások elleni védelemre szolgál a „captcha" írni . Ez a 
mozaikszó a „Completely Automated Public Turing test to teli Computers and Humans 
Apart" hosszú kifejezésből ered, ami gyakorlatilag annyit tesz, hogy hogyan tudja 
megkülönböztetni egy számítógép a hozzá forduló embert egy másik (esetleg támadó 
szándékú) programtól („Nem vagyok robot."). Leggyakrabban egy olyan módon eltorzított 
szöveg felismerését jelenti, mely meghaladja egy számítógépes program képességeit, de 
nem okoz gondot az embernek. 


benefits 



Submit 


The words above come from scanned books. 
By typing them, you help to digitize old texts. 


l'm nőt a robot 

c 

reCAPTCHA 


Privacy - Terms 


26. ábra Captchák 


Ezen kívül léteznek más típusú captcha-k, például amelyeken képeket kell megjelölni 
bizonyos szempont szerint. Például "Válaszd ki azokat a képeket, amelyeken közlekedési 
táblák/autók/épületek/stb. vannak". 

6.4.4 Aktív tartalmak és a biztonság 

A legtöbb böngésző alapbeállításként lehetővé teszi olyan funkciók végrehajtását, amelyek 
a látogatott oldalakon elrejtve vannak jelen, vagy interaktív, esetleg animált tartalmat 
jelenítenek meg. Az ilyen rejtett programrészeket „szkripteknek", az interaktív/animált 
tartalmakat pedig „aktív tartalmaknak" nevezzük. A legismertebbek a sütik (cookie), 
Javaappletek, ActiveX Control-ok, JavaScript, VBScript és a Flash. 

■ Sütik: A sütik (cookie) a korábbi felhasználói történések, a böngészési állapotok 
megőrzését és reprodukálhatóságát biztosítják a webes böngészés során. A sütik 
által rögzíteni kívánt információkat a webszerver határozza meg. A sütiket mind a 
webszerver, mind a böngésző eltárolja. Ennek eredményeként egy későbbi 

bejelentkezést követően a felhasználó ott tudja folytatni például a webáruházi 
kosarának feltöltését, ahol abbahagyta. A sütik megkönnyítik a böngészést, de 
felvetnek néhány biztonsági problémát is (15). Egyrészről a sütik révén a webszerver 
gazdája rögzítheti tevékenységeinket az adott webszerveren. A sütik tetszőleges 
adatokat képesek elraktározni, ideértve a látogatott weboldalak címeit, azokat a 
kulcsszavakat, amelyekre kereséseket indítottunk és képesek eltárolni a különböző 
weboldalakon történő bejelentkezéseink adatait is a jelszavainkkal együtt. Ebből 
következik, hogy ha egy támadó hozzáfér a gépünkhöz és ki tudja olvasni a 
böngészőnk által eltárolt sütikből az adott weboldalhoz tartozó jelszavainkat - 
amennyiben azokat nem, vagy gyengén titkosítva tartalmazza a süti, akkor azokat 
máris fel tudja használni. 

■ Java appletek: A Java egy univerzális programozási nyelv, amit a Sun Microsystems 
eredetileg házi készülékek irányítására fejlesztett ki, azonban nagyon hamar 
elterjedt programozási nyelvvé vált az alkalmazások minden területén. Minthogy 
független a hardvertől és az operációs rendszertől, nagy népszerűségnek örvendett 
a Java, és a fejlesztők mindig hozzáigazították a mindenkori új igényekhez. Ma már 
az Oracle fejleszti tovább. A Java programok azon különleges fajtáját Java 
appleteknek nevezzük, melyeket a weboldalakba be lehet illeszteni, ami a weboldal 
meglátogatásakor letöltődik a felhasználó gépére. Java alapú megvalósítást 
használhatnak például a képgalériák, online játékok, stb. 

■ ActiveX: A Microsoft az ActiveX-et a Java konkurenciájaként fejlesztette ki, ebben a 
funkciókat szorosan a Windows operációs rendszerekhez igazították, így más 
operációs rendszerek ezeket a lehetőségeket nem is tudják használni. Az olyan 
ActiveX elemeket, amelyek aktív tartalmakként beilleszthetők a weboldalakba, 
ActiveX vezérlőknek (ActiveX Control) nevezzük. Fontos tudni, hogy az ActiveX 
program a bejelentkezett felhasználó gépén teljes jogosultsággal működik, minden 
korlátozás nélkül. 

■ JavaScript: A JavaScriptet a Netscape fejlesztette ki aktív tartalomként való 
alkalmazásra a weboldalakon. A JavaScript a Javán alapuló script nyelv, olyan 
programozási nyelv, amely a felhasználónál szövegformában van jelen, és külön e 
célra alkalmazott értelmezőprogram (interpretáló) által lehet alkalmazni. 
Alkalmazható például űrlapok kitöltésének ellenőrzésére, látogatottság számlálásra 
vagy képek cseréjére (ha ráviszem az egér mutatóját egy képre, akkor egy másik 


15 https://www.bitdefender.com/su p port/cookie-threats-1.html 

jelenik meg). Fontos veszélye, hogy lehetővé teszi ActiveX Control-ok aktivizálását, 
amelyeket már egyszer a számítógépre telepítettünk, és ezáltal ugyanolyan 
jogokkal bírnak, mint a helyi telepítésű program. 

■ VBScript: A VBScript ugyancsak a Microsoft által kifejlesztett programozási nyelv, 
amely a Visual Basic programozási nyelvre támaszkodik és szorosan kapcsolódik a 
Windows operációs rendszerekhez. VBScripttel is ki lehet egészíteni a weboldalakat 
aktív elemekkel. Mindenesetre az Internet Explorer az egyetlen böngésző, amely 
kiegészítők nélkül képes a VBScriptet a weboldalakon működtetni. Szintén képes 
ActiveX vezérlésére. 

■ Flash: 1996-ban vezette be a Macromedia (jelenleg az Adobe) a flash-technológiát, 
ami nagyon gyorsan teret hódított. Egy időben rendkívül sok weboldalon volt flash 
alapú tartalom, mára azonban ez a technológia egyre kevésbé népszerű, 
elterjedtsége jelentősen csökkent. A Flash alapvetően egy grafikai szerkesztő, amely 
animációt és interaktivitást is lehetővé tesz. Ezzel együtt a felhasználók gépein a 
flash lejátszását lehetővé tévő Flash Player továbbra is igen elterjedt, igya támadók 
a lejátszóprogramok biztonsági réseit is kihasználják, hogy az áldozat gépére 
valamilyen káros programot telepítsenek vagy az áldozat gépéről információkat 
szerezzenek. 

Fordítsunk kiemelt figyelmet az aktív tartalmakat megjelenítő programjaink frissítésére 
(Automatikus frissítés beállítása számítógépeinken és okoseszközeinken is!), mivel időről 
időre ismertté válnak sérülékenységek, amelyek ezekre a programokra vonatkoznak. Mivel 
ezek a programok gyakorlatilag milliónyi felhasználó gépén futnak, potenciális célpontjai 
az internetes támadásoknak, vírusoknak. Ha sérülékeny verziót használunk - például egy 
régi Adobe Flash Playert, akkor ennek sérülékenységeit kihasználva egy támadó 
kémprogramot vagy egyéb kártékony kódot telepíthet a számítógépre. Telepítéseken kívül 
egyszeri beavatkozásokat is végre lehet hajtani aktív tartalmakkal egy weboldal látogatása 
során, melyek kétségkívül károsan hathatnak a felhasználó adataira. Hálózatbiztonsági 
szempontból ezért csak azt tudjuk tanácsolni, hogy az aktív tartalmakat elvből kapcsoljuk 
ki, vagy korlátozzuk (például Firefox böngészőben a „NoScript plugin"). Ennek hatására a 
felhasználó veszíteni fog valamit a kényelemből, tudniillik sok weboldal úgy van elkészítve, 
hogy csak akkor lehet őket rendesen megjeleníteni, ha az aktív tartalmak engedélyezve 
vannak, ellenben a biztonsági szintet növelte ezáltal. 

6.4.5 A böngészőben tárolt adatok biztonsága 

Böngészés során - akár tudunk róla, akár nem - számos adat és szokás naplózódik a 
meglátogatott oldalak kapcsán. 

■ előzmények: a meglátogatott oldalak listája időrendi sorrendben. 

■ űrlapadatok: a böngészés során kitöltött űrlapok elmentett adatai (ideértve egy 
bejelentkezési ablak felhasználói név megadásának dobozkáját is), különösen akkor, 
ha az automatikus kiegészítés funkciót engedélyeztük. 

■ sütik: a látogatott oldalakkal kapcsolatos olyan személyes információk, melyek a 
webszerveren és a saját gépünkön is eltárolódnak a böngészési adatok dinamikus 
kezelése, későbbi felhasználhatósága érdekében. 

■ jelszavak: a bejelentkezések megismétlését megkönnyíti, ha a jelszó beírását 
követően elfogadjuk a böngésző azon javaslatát, hogy elmenti az éppen most beírt 
jelszót - de ez egyben kockázatot is képez, ha ennek tárolása nem megfelelően 
történik. 

Az automatikus kiegészítés funkció használatával az űrlapok kitöltése egyszerűbbé és 
gyorsabbá válik, hiszen nem kell minden egyes esetben begépelnünk a teljes szöveget, 
mert a böngésző az előzetesen eltárolt adatokból az első pár karakter leütése után 
automatikusan felkínálja az oda illeszkedőket, legyen az bejelentkezési név, 
bankszámlaszám vagy e-mail cím. Az automatikus kiegészítés használata tehát jelentősen 
felgyorsíthatja egy-egy ismétlődő adatbevitelt is tartalmazó online űrlap kitöltését. De 
fontos arra is odafigyelni, hogy a böngésző által ez az adat törölhető is egyben, hiszen a 
tárolása veszélyeket is rejt magában. Ezeket az adatokat időnként javasolt a magánszféra 
védelme érdekében törölni, különösen akkor, ha nem a saját számítógépünkön 
internetezőnk, hanem például egy internet-kávézóban levő gépen, közösen használt 
felhasználói név alatt. 

27. ábra Böngészési adatok törlése Firefoxban 


A böngészőben eltárolt személyes adatok törlését időről-időre javasolt elvégezni - 
amennyiben a tárolt jelszavak mindegyikére emlékezünk vagy más helyen (pl. 
jelszógenerátor programban) is megvannak. Különösen fontos a böngészési adatok 
törlése nyilvános internetes állomásokon vagy több személy által használt közös 
felhasználói fiókok esetében, de az otthoni gépünkön sem árthat. 

Az összes népszerű böngészőben megtalálható már olyan üzemmódú böngésző ablak, 
amelyet használva, a böngészett weboldalak adatai (sütik, url-ek, látogatott oldalak, 
kitöltött form-ok adatai, jelszavak stb.) nem tárolódnak el. Ezeket böngészőnként máshogy 
hívják. Az alábbi képeken az Internet Explorer (InPrivate böngészés), a Firefox (Priváté 
browsing) és a Chrome (Inkognitó mód) biztonságos böngészési ablakait láthatjuk. 

Az InPrivate be van kapcsolva 


Amikor az InPrivate-böngészés be van kapcsolva, ez a jelzés látható 

Az InPrivate-böngészés megakadályozza, hogy az Internet Explorer eltárolja 
a böngészési munkamenet adatait (többek között a cookie-kat, az 
ideiglenes intemetfájlokat, az előzményeket és más adatokat). Az 
eszköztárak és bővítmények alapértelmezés szerint le lesznek tiltva. 
További információért tekintse meg a Súgót. 

Az InPrivate-böngészés kikapcsolásához záija be ezt a böngészőablakot. 


További tudnivalók az InPrivate-böngészésről | Az Internet Explorer adatvédelmi nyilatkozata az interneten. 


28. ábra Inprivate böngésző üzemmód Internet Explorer 



29. ábra Privát böngészés Firefox böngészőben 

Ön inkognitómódra váltott 


Az inkognitólapon megtekintett oldalak az összes inkognitólap 
bezárását követően nem szerepelnek majd böngészési előzményei 
között, a cookie-k gyűjtőhelyén, illetve a keresési előzményekben. A 
letöltött fájlok és a könyvjelzők azonban megmaradnak. 


Azonban Ön nem teljesen láthatatlan. Az inkognitómód használata 
nem rejti el böngészési műveleteit munkáltatója, az 
intemetszolgáhatója és a felkeresett web helyek elöl. 


TOVÁBBI INFORMÁCIÓ 


30. ábra Inkognító üzemmód Chrome böngészőben 


6.4.6 Bizalmassági eszközök közösségi oldalakon 

A közösségi oldalak terjedésével nagyon sok információ, személyes adat kikerülhet a 
nyilvános - bárki által elérhető - hálózatra, a nem megfelelő beállítások vagy az 
automatikus alapértelmezett beállítások következtében. Fontos megérteni, hogy bizalmas 
információkat közösségi oldalon miért nem szabad közzétenni, és hogyan kell azoknak a 
védelmi beállításait megvalósítani, valamint folyamatosan kontrollálni. 

A közösségi oldalakon történő kontrollált és végiggondolt megjelenés azért is fontos, hogy 
a lehetséges veszélyeket képesek legyünk elkerülni, úgymint internetes zaklatás (cyber 
bullying), szexuális kizsákmányolás (grooming), félrevezető/veszélyes információk, hamis 
személyazonosságok, csalárd linkek vagy üzenetek használatából, elfogadásából adódó 
károk. 

Nagyon könnyen a bizalmunkba férkőzhetnek a támadók akkor, ha olyan bensőséges 
adatokat adunk meg a közösségi hálózatokon, mint például a becenevünk, de fizikai 
közelségbe is kerülhetünk velük, ha a nyaralási dátumunkat a lakcímünkkel együtt hozzuk 
nyilvánosságra. Tekintettel arra, hogy a virtuális támadók potenciális száma jóval nagyobb, 
mint a valós térben várható támadók száma, a kockázat ennek megfelelően számítható. 

Ilyen veszélyt kevésbé rejt a zenei érdeklődés és a kedvenc televízió műsor megadása, 
mivel ezek egyrészről több helyről hozzáférhető adatok, másrészről többek által 
megismerhető adatok, mint a becenév. Egy szexuális bűnöző számára megkönnyítheti a 
szexuális kizsákmányolás előkészítését minden apró információ, amit megadunk a 
közösségi oldalakon, ez egy ismert és nagyon veszélyes fenyegetés itt. 

Az eredménye annak, ha egy közösségi oldalon a személyes adatokat a nyilvánosság 
számára hozzáférhetővé tennénk az, hogy a személyes adatokat bárki megnézheti, a 
keresőprogramok beindexelik és akár vadidegenek számára is megjelenítik, mint keresési 
találatok. A közösségi média használatakor nemcsak azok olvashatják adatainkat, akik 
barátságosan viseltetnek irányunkban, hanem azok is, akiknek esetleg valamelyik 
megnyilvánulásunk nem tetszik, és ezt internetes zaklatásban fejezik ki. 

Ezt elkerülni - illetve a kockázatait csökkenteni - három módszerrel lehet: 

■ barátaink megválasztásánál óvatosan járunk el vagy a kellemetlen barátot töröljük, 
és 

■ az adatvédelmi beállításokat olyan szigorúan szabjuk meg, amennyire csak tudjuk, 
hogy a barátainkon kívül más lehetőleg ne olvashassa bejegyzéseinket és ne 
nézegethesse a feltöltött képeinket, továbbá 

■ figyeljünk arra, hogy ki léphet velünk kapcsolatba - ha nem szükséges, a közvetlen 
kapcsolat-felvételt ne engedélyezzük senki ismeretlennek, csak annak, akit már 
valaki az ismerősi körünkben - valamilyen módon - hitelesített saját ismerőseként. 


82 



IT biztonság közérthetően 


■fi 

Általános 

9 Biztonság és 
bejelentkezés 
n A Facebook-adataid 

ifi Adatvédelem 

O Idövonal és megjelölés 
® Helyadatok 
O Tiltás 
H Nyelv 
(£1 Arcfelismerés 

® Értesítések 
0 Mobil 

0 Nyilvános bejegyzések 

B Alkalmazások és 
webhelyek 
Üzleti integrációk 
m Hirdetések 
B Fizetési beállítások 
<5* Támogatási 
üzenetmappa 
M Videók 




Kezdőlap 



Adatvédelmi beállítások és eszközök 


Saját tevékenységed Ki láthatja a jövőbeni bejegyzéseidet? 

Bejegyzés létrehozásakor mindig dönthetsz arról, hogy a bejegyzéseidet kik 
láthatják. Újabb változtatásig a Facebook minden jövőbeni bejegyzéshez ezt é 
célközönséget fogja használni. 


Átnézheted az összes b< 
dolgait, amelyekben meg 


Korlátozod azon bejegyz 
amelyeket ismerőseid isi 
megosztottál, vagy nyih 


•» Ismerősök ▼ 


Ki láthatja ezt? 

© Nyilvános 

Bárki a Facebookon vagy azon 
kívül 


. v' I; Ismerősök 

Az ismerőseid a Facebookon 


Hogyan kereshetnek meg Ki jelölhet téged ismerős 

és hogyan vehetik fel az 
emberek a kapcsolatot Kj , áthatja 

az ismerőseid 
Fontos tudni, hogy az isme 


veled 


láthatja az idővonalukon. M 
emberek egy másik idővof 
ismerősök vagytok, akkori 
a keresésben és a Facebc 
Csak én beállítást válaszle 
összes ismerősöd listáját 
számára csak a közös isrr 


& Ismerősök, kivéve... 

Néhány ismerős nem láthatja. 

£ Konkrét ismerősök 

Csak néhány ismerős láthatja 

A Csak én 

Csak én 


Tevékenységnapló használata 

Régebbi bejegyzések korlátozása 

ismerősei Módosítás 

Módosítás 


Ki kereshet meg a megadott e-mail-címed 
alapján? 

Ki kereshet meg a megadott telefonszámod 
alapján? 

Szeretnéd, hogy a Facebookon kívüli 
keresőmotorok hivatkozást jeleníthessenek meg a 
profilodra? 


Rólunk Hirdetés létrehozása Oldal létrehozása Fejlesztők Álláslehetőség Adatvédelem Sütik AdChoicest^ Feltételek 


31. ábra Adatvédelmi beállítások közösségi oldalon 


Az előző ábrán az adatvédelmi beállításokat és azok közül a láthatóság beállítására 
vonatkozó lehetőségeket mutattuk be. A közösségi oldalak számos beállítási lehetőséget 
kínálnak a felhasználók számára, amelyekkel javasolt élni. Az alábbi témakörök köré 
csoportosulnak a beállítások - például - az egyik legkedveltebb közösségi oldalon, a 
Facebookon: 

■ Ki láthatja a dolgaimat? 

■ Ki láthatja az ismerőseim listáját? 

■ Ki léphet velem kapcsolatba? 

■ Ki találhat rám? 

A Facebookon ezen kívül számos egyéb módon is növelhetjük a biztonságunkat. 

Az egyik ilyen megoldás a kétfaktoros hitelesítés használata a bejelentkezéshez. A 
Facebook eddig is használta ezt abban az esetben, ha szokatlan bejelentkezést észlelt. 
Ilyen esetben a jelszó megadásán túl egy bejelentkezési kódot is küldött, amelyet szintén 
be kellett gépelni, így igazolva, hogy mi vagyunk a fiók jogos használója. 

A kétfaktoros hitelesítést beállíthatjuk állandó funkcióként is, ilyenkor vagy SMS-ben, vagy 
valamilyen más, biztonsági hitelesítő alkalmazás (Pl. Google Athenticator vagy Duó Mobile) 
segítségével fogunk tudni bejelentkezni. 

Érdemes megfontolnunk, hogy engedjük-e és ha igen milyen kontroll mellett, hogy mások 
is írjanak az idővonalunkra, vagy mások megjelölhessenek minket képeken. 

A Facebookon számos olyan problémával szembesülhetünk, ami a Facebook-os 
alkalmazások használatából, pontosabban az alkalmazások túlzott jogosultságaiból fakad. 

A Facebookon megtalálható alkalmazások is különböző dolgokhoz hozzá akarnak férni, 
például nyilvános profilunk, személyes adataink, ismerőseink, fotóink, bejelentkezett 
helyeink stb. Ezen kívül olyan jogosultságokkal is bírhatnak, mint például az üzenetküldés 
ismerőseinknek, vagy üzenetfalra írás (kvázi posztolás a felhasználó nevében). Ezek 
nagyon veszélyes jogosultságok, hiszen ilyenkor a felhasználó átadja a jogot az 
alkalmazásnak - és az alkalmazás írójának, hogy az ő nevében posztoljon, vagy írjon 
üzenetet. Sok esetben, ha sikerül egy ilyen jogosultságokkal bíró alkalmazást megfertőzni 
vírussal, akkor az pillanatok alatt terjedni kezd a Facebookon, hiszen a felhasználók azt 
látják, hogyjéé, milyen érdekeset írt az ismerősöm, rákattint és már ő is megfertőződött és 
így tovább - láncreakció szerűen. 

Amennyiben használunk Facebookos alkalmazásokat időnként vizsgáljuk felül, hogy 
tényleg használjuk-e őket és ha nem, akkor töröljük, ha pedig igen, akkor nézzük végig, 
hogy mihez akar az alkalmazás hozzáférni és amit problémásnak gondolunk, azt tiltsuk le. 

32. ábra Facebook alkalmazások jogosultságai 


Ha tudni szeretnénk, hogy milyen adatokat és tartalmakat tárol rólunk a Facebook, akkor 
van lehetőségünk a tárolt adatok kategóriánkénti kijelölésére (a képernyőkép nem teljes, 
mivel a kategóriák több oldalon keresztül folytatódnak) és letöltésére a Beállítások 
menüben („A Facebook-adataid" menüpontban). 

Saját információ letöltése 

A Facebook-adataidból bármikor letölthetsz egy másolatot. Lehetőséged van egyszerre az összesét letölteni, vagy kiválaszthatod a 
kívánt típusú adatokat és az időszakokat. Választhatsz, hogy az adatokat könnyen megjeleníthető HTML formátumban szeretnéd-e 
megkapni, vagy inkább JSON formátumban, amelyből más szolgáltatás könnyebben tudja importálni őket. 

Az adataid letöltése jelszóval védett folyamat, amelyhez csak neked lesz hozzáférésed. Ha létrehoztál egy fájlt, az néhány napon át 
lesz letölthető. 

Ha letöltés nélkül szeretnéd megnézni az információidat, bármikor hozzá tudsz férni az információidhoz. 


Új fájl Elérhető fájlok 


Dátumtartomány: Az összes adatom ▼ Formátum: HTML ▼ Médiatartalom minősége: Jó ▼ 


Fájl létrehozása 


Az adataid 0 


Az összes kijelölés megszüntetése 


Bejegyzések 

Bejegyzések, amelyeket megosztottál a Facebookon; bejegyzések, amelyek el vannak rejtve az idővonaladról; és 
szavazások, amelyeket létrehoztál 


O Fényképek és videók 

Fényképek és videók, amelyeket feltöltöttél és megosztottál 

Hozzászólások 

A saját bejegyzéseidhez vagy mások bejegyzéseihez fűzött hozzászólásaid, valamint a hozzászólásaid azokban a 
csoportokban, amelyeknek a tagja vagy 


Kedvelések és reakciók 

Bejegyzések, hozzászólások és oldalak, amelyeket kedveltél, illetve amelyekre reagáltál 

Ismerősök 

Emberek, akikkel kapcsolatban állsz a Facebookon 


© 


Követések és követők 

Emberek, szervezetek vagy vállalkozások, amelyek tartalmait meg szeretnéd tekinteni, valamint a téged követő emberek 


Üzenetek 

Más emberekkel a Messengeren keresztül váltott üzeneteid 


33. ábra Facebook által rólunk tárolt adatok másolatának letöltése 

6.46.1 Nyereményjátékok és kattintásvadászat vagy lájkvadászat 

A legnépszerűbb közösségi oldalon rendszeresen megjelennek olyan oldalak, amelyek 
valamilyen nyereményt sorsolnak ki, és mindössze annyit kérnek a felhasználóktól, hogy 
lájkolják az oldalt (vagy más oldalakat, lásd a képen), osszák meg és írják oda, hogy például 
milyen színű autót szeretnének, ha ők nyernek. 

Rengetegen gondolják úgy, hogy ez a minimális erőfeszítés megéri, hiszen megadják 
maguknak az esélyt, hogy nyerjenek. Valójában egész más van a háttérben. Ez a 

tevékenység egy nagyon egyszerű és jól jövedelmező csalási forma. Az alábbiakban leírjuk 
a működését. 

Manapság egy jól felépített és kelendő termék vagy szolgáltatás marketing kampánya 
sokmillió forintba kerül és a kampány egyik célja, hogy egy termék vagy szolgáltatás 
Facebook oldalán minél több rajongó legyen, akiket így könnyen el lehet érni és meg lehet 
szólítani reklámokkal. 




Az oldal kedvelése • tegnap • G 


Alig KÉT NAPMULVA egy személyt kisorsolunk és 
megajándékozzuk egy álomszép 46 m2 mobil 
gerenda házzal! 

1. LÁJKOLD AZ OLDALUNK ÉS OSZD MEG A 
BEJEGYZÉST! 

2. LÁJKOLD 

OLDALT 

26. án este hivatalos sorsolás közjegyző 
jelenlétében! 

Jövőhéten a házat a nyertes által meghatározott 
helyszínre szállítjuk, majd a következő napokban 
készre szereljük! 

A teljes költséget a szponzoraink (gerendaházak, 
ro) magukra vállaltak, ide értve a szállítást is! 

vwwwwww 


©OV2.1E 1,5 E hozzászólás 4,7 E megosztás 

34. ábra Lájkvadászat hamis nyereményjátékkal 

A csalók arra jöttek rá, hogy az emberek rendkívül naivak és az ingyen nyereményért 
bármire képesek. 

A csalók létrehoznak egy Facebook oldalt, ami lehet bármilyen néven, igazából nincs 
jelentősége. Meghirdetnek rajta egy nyereményjátékot, ahol faházat, utazást, drága autót, 
bútort, ékszert, telefont, bármilyen értékes dolgot lehet nyerni. Megfigyelhető, hogy a 
nyereményjáték szövegezése általában helyesírási, központozási hibákat tartalmaz, ami 
egy magára valamit adó cég esetében nem elfogadható, ez is egy gyanús jel lehet. 

A nyereményjátékban való részvétel feltétele az oldal vagy más oldalak lájkolása és 
megosztása. Ezzel a módszerrel napok, rosszabb esetben hetek alatt elérik, hogy a frissen 
létrehozott termék vagy szolgáltatásoldal többtízezer, akár százerek követővel 
rendelkezzen. Természetesen a nyereményjáték nem igaz, valójában nincs sorsolás és 
nyertes sem. A százezres követői táborral rendelkező facebook oldalt ezután a csalók 
eladják. Az új tulajdonos pedig átírja a nevet, lecseréli a logot és a borítóképet és máris 

százezres potenciális ügyfélbázist ér el, miközben nem költött milliókat marketing 
kampányra. 

Az embereknek meg kell érteniük, hogy milliós nyereményjátékokat jellemzően nagy cégek 
hirdetnek, komoly feltételekkel, a saját honlapjukon is és egyéb média felületeken is 
hirdetve azt. Az ilyen Facebookon terjedő nyereményjátokok jelentős része átverés és csak 
a csalók nyernek rajta. 

6.4.7 Az adatvédelem hiányosságainak lehetséges következményei 

Az adatok védelmének fontosságára világított rá a „Cambridge Analytica" néven elhíresült 
botrány és annak következményei. A híradások szerint egy angol-amerikai tanácsadó cég 
jogtalanul jutott hozzá körülbelül 90 millió Facebook-felhasználó személyes adataihoz és 
azokat feldolgozva - és kiegészítve legálisan vásárolt személyes adatokkal - személyre 
szabott politikai tartalmú üzenetekkel próbálta meg a felhasználók véleményét 
befolyásolni például az amerikai elnökválasztási kampány vagy az Egyesült Királyság 
Európai Unióból való kilépéséről szóló népszavazási kampány idején, felhasználva a „big 
data" elemzés és a személyes profilalkotás eszköztárát [u]. Az esemény kiderülését 
követően sokan törölték magukat a Facebookról és a cég az eddigi legnagyobb 
adatvédelmi bírságot (500.000 font) kapta. További következmény, hogy a Facebook 
megváltoztatta az adatvédelmi szabályozását és lehetővé tette a felhasználóknak a régebbi 
adatok törlését is. Az adatelemző cégtől a botrány hatására elpártoltak a megrendelői és 
befejezte a működését. 

A Facebook számára további problémát okozhat az, hogy amerikai hírportálok szerint 61 
vállalat kapott hozzáférést a felhasználók személyes adataihoz több héten keresztül, 
melyek jogszerűsége vitatott. Ha bebizonyosodik az adatkezelés jogszerűtlensége és a 
korábbi precedens lesz a bírság alapja, akkor a kártérítés összege érintettenként akár 
40.000 USD is lehet, ami 90 millió sértettet feltételezve már igen komoly büntetésként 
jelenhet meg a cég életében [v], 

6.4.8 Az adatok végleges törlése 

Az adatok visszaállíthatatlan törlésére, vagyis a fizikai adatmegsemmisítésre azért van 
szükség, hogy az adatok többé már ne legyenek visszaállíthatok, és nyugodtak lehessünk 
afelől, hogy a logikailag törölt adatainkban a támadók már nem kotorászhatnak értékes 
információk után. Erre azért van szükség, mert a számítógépes eszközökön tárolt adatokat 

nem törli visszaállíthatatlanul az adatok Lomtárba mozgatása (soft delete), csupán az 
elérésüket, kilistázásukat szünteti meg a könyvtárban. A visszaállíthatatlan törlésre egy jó 
módszer az adatokat tartalmazó adathordozó (CD, DVD, pendrive, memóriakártyák) 
bedarálása, szétroncsolása fizikailag (hard delete). Ugyanígy az adatok végleges törlését 
eredményezi a merevlemezek elektromágneses törlése (degaussing) - ami erős 
mágneses mező gerjesztésével tünteti el a mágnesezett adathordozókról az adatokat, 
gyakorlatilag felülmágnesezi azokat - ez főleg nagyvállalati környezetben érhető tetten, 
otthoni felhasználók esetében a merevlemez fizikai roncsolása, átfúrása, szétszerelése és 
roncsolása javasolt inkább. Megfelelő lehet még a szoftveres adatmegsemmisítő 
eszközök használata is, de csak akkor, ha a célszoftverek Jjn] többszörös felülírás 
alkalmazásával teszik véglegesen olvashatatlanná a korábbi adatokat. 

Fontos, hogy ma már szinte minden informatikai eszköznek van saját beépített, vagy 
bővíthető háttértára, amely adatokat tárol el a felhasználás során. A telefonok is 
rendelkeznek saját memóriával és bővíthetjük őket külső memóriakártyákkal, de ugyanez 
van a fényképezőgépekkel, okosTV-kel is. Fentiek miatt fokozottan oda kell figyelni arra, 
hogy ezen eszközök leselejtezése vagy eladása esetén meggyőződjünk arról, hogy nem 
maradt a háttértárakon értékes adat. Erre jó módszer lehet fent említett 
adatmegsemmisítő szoftver használata majd a gyári beállítások visszaállítása. 

A következő ábra a CCleaner szoftvernek mutatja be azt a beállítását, amikor a merevlemez 
szabad területén esetleg ottmaradt korábbi adatokat 35-szörös felülírással törli - illetve 
teszi véglegesen elérhetetlenné. 

35. ábra Végleges adattörlés szoftveresen 


6.5 A sértetlenségről 

Az egyes fájlok, üzenetek tárolásánál, vagy olvasásánál sokszor felmerülhet az a kérdés, 
hogy „vajon ezt tényleg az írta, akié az e-mailben látott e-mail cím?". Máskor a tartalmak 
kérdőjeleződhetnek meg: „vajon tényleg ezt a szöveget küldte a Jóska?" Annak az 
eldöntésére, hogy az üzenet a küldés vagy tárolás során megváltozott-e, hitelességi 
eljárásokat lehetséges alkalmazni, melyek két kulcsfontosságú eleme a digitális aláírás és 
benne a kivonat. 

6.5.1 Digitális aláírás 

A digitális aláírás egy olyan titkosított kód, amely egy személy azonosságát társítja ahhoz a 
fájlhoz, amit aláírt, más szóval hitelesíti. A hitelesítés ugyanis az állított azonosság 
megerősítése, így a hitelesség az eredet és a küldő meg nem változását jelenti. A digitális 
aláírás szabatosabban megfogalmazva egy - aszimmetrikus kriptográfiai algoritmuson 
alapuló - matematikai számsor, amelynek előállítási eszköze a digitális aláírás séma és 
amely az üzenet hitelességének (eredetének és sértetlenségének) biztosítására szolgál. A 
digitális aláírás készítéséhez használatos aláírás-létrehozó adat (titkos kulcs) párja az 
aláírás-ellenőrző kulcs (nyilvános kulcs) lesz, amit a hitelesítésszolgáltatók digitális 

tanúsítványba foglalnak az aláíró személy azonosítása és hitelesítése után. A digitális 
tanúsítvány ennél fogva igazolja, hogy az üzenet küldője valóban az, akinek állítja magát. A 
digitális tanúsítványok tartalmazhatnak nyilvános kulcsokat és más hitelesítő adatokat is, 
mint például név, város, cím, személyes azonosító adat, beosztás, szervezeti egység stb. A 
tanúsítványok leggyakoribb alakjai az X509v3 szerinti és a PGP tanúsítványok. Az X509v3 
megjelölés a nemzetközi telekommunikációs intézet által kibocsátott X.509 szabvány 
harmadik verziójára utal, míg a PGP a Philip R. Zimmermann által 1991 -ben készített Pretty 
Good Privacy [o] titkosításra és hitelesítésre készített programcsomag részeként 
használható digitális tanúsítványokat jelöli. 

A digitális tanúsítványok különböző célokra szolgálhatnak. Vannak aláíró, titkosító, 
hitelesítő, személyes, szervezeti, kódaláíró és SSL-tanúsítványok is. Mindegyik tanúsítvány 
felépítése ugyanolyan, a különbségek az egyes adattartalmakban és a használati célokban 
rejlenek. Például az SSL-tanúsítvány - amelynek a neve a Secure Socket Layer 
rövidítéséből ered - arra használatos, hogy valaki az eszközeinek birtoklását hitelesítse 
általuk és biztonságos kapcsolódást lehessen megvalósítani ennek segítségével a védett 
weboldallal (lásd korábban a lakat és a https). A kapcsolat azért lesz biztonságos, mert 
titkosított, így az illetéktelen lehallgatás ellen védett. 

Az aláíró tanúsítványok digitális aláírási célra szolgálnak. A tanúsítványok tartalmazzák az 
aláírás-ellenőrző adatot, amelyhez tartozó aláírás-létrehozó adattal készül a digitális 
aláírás. 

A digitális aláírás elkészítésének és fogadó oldali ellenőrzésének lépései: 

■ az aláírandó adatokból elkészül annak fix (általában 160-512 bit) hosszúságú 
kivonata, 

■ a kivonatot az aláíró algoritmus és a titkos kulcs segítségével rejtjelezi az 
alkalmazás, és ez lesz a digitális aláírás, 

■ az aláírás kezdeti ellenőrzése automatikusan megtörténik, 

■ a digitális aláírás az adatokhoz csatolva eljut a fogadóhoz. 

A digitális aláírás abban különbözik a nyilvános kulcsú titkosítástól, hogy itt a titkos kulccsal 
történik az üzenet aláírása, a nyilvános kulccsal pedig az aláírás ellenőrzése - titkosításnál 
pontosan fordítva. Az aláírás elkészítése a következő lépésekben leírtak alapján történik. Az 
aláíró a nyílt szövegből egy kivonat- vagy lenyomatkészítő egyirányú függvénnyel (hash 
function) elkészíti az üzenet kivonatát. Ezt a lenyomatot kódolja a magánkulcsával, így 

elkészítve a digitális aláírást. Az aláíró elküldi az eredeti kódolatlan üzenetet és az 
üzenetből készített kódolt lenyomatot. 

Az aláírás ellenőrzését az aláírás létrehozása után a megfelelő információk birtokában 
utólag is el lehet végezni. 

Emlékeztetve arra, hogy az aláírás készítésének utolsó lépéseként a küldő a digitális 
aláírást az adatokhoz csatolva eljuttatja azt a fogadóhoz, a fogadó az alábbi módon, 
utólagosan így ellenőrzi az aláírást: 

■ a fogadó az adatokból elkészít egy új kivonatot, 

■ a digitális aláírásból a nyilvános kulcs segítségével visszaállítja az eredeti kivonatot, 

■ a fogadó az új kivonatot és az eredeti kivonatot összehasonlítja, és ha egyezik, 
akkor az aláírás rendben van, ha nem egyezik, akkor pedig az aláírás elfogadását - 
alapesetben - megtagadja. 

A digitális aláírás sikeres ellenőrzéséből az alábbiak következnek: 

■ az aláírt adatok ugyanazok, amit a küldő elküldött, menet közben nem változtak, 

■ az adatok aláírását a nyilvános kulcshoz tartozó titkos kulccsal végezték, és 

■ amennyiben a nyilvános kulcshoz létezik tanúsítvány, és tanúsítványban szereplő 
névhez tartozó személyt megbízható módon kapcsolták, akkor az a fizikai személy is 
ismert, aki aláírta az adatokat. 

A digitális aláírás ellenőrzésének sikertelensége esetén az alábbiak lehetnek - a teljesség 
igénye nélkül - az okok: 

■ az adatok a küldés során megváltoztak, 

■ az ellenőrzéskor más kulcsot vagy algoritmust használtak, 

■ a tanúsítványt nem tette a fogadó még megbízhatóvá a saját rendszerében, 

■ a tanúsítvány lejárt, 

■ a nyilvános kulcshoz tartozó tanúsítvány hibás. 

Az ellenőrzés sikertelensége okán kapott hibaüzenet behatárolhatja a hiba pontos okát, 
ami segít az aláírás ellenőrzésének sikeres megvalósításában. A megfontolt és körültekintő 
eljárás indokolt, mivel az érvénytelen aláírás elfogadásából adódó minden következmény 
az elfogadót terheli. 

Hol alkalmazzák ezt a technológiát elsősorban? A programozók a fejlesztett kódokat alá 
szokták írni ma már digitálisan, hogy a támadók addig se tudják észrevétlen módosítani 
ezeket a tartalmakat, amíg eljutnak a felhasználók gépeire (kódaláírás). A telepítések előtt 
érdemes elolvasni azt az üzenetet, mely megmutatja a telepítendő szoftver íróját is. 
Másrészről a teljesen elektronikus ügyintézés nem képzelhető el másként, csak digitális 
aláírással, hiszen így tud meggyőződni az ügyintéző a beküldött nyomtatvány aláírójának 
személyazonosságáról anélkül, hogy az ügyfél személyesen is megjelenne előtte, továbbá 
így lehet biztosítani az ügyintézés során rögzített adatok hosszú távú hitelességét is a 
legegyszerűbben. Ilyen ügyintézési terület ma Magyarországon például a cégeljárás. 
Nemzeti és nemzetek feletti közösségek más területeken is használják már ezt a 
technológiát, azonban globális alkalmazása egyelőre nem megoldott £p]. 

6.5.2 Kivonatok Chash-ek) 

A digitális aláírások készítésénél felmerült az a probléma, hogy elviekben a digitálisan 
aláírandó fájlok mérete nem korlátos, illetve jelentős eltéréseket is mutathat (pár bájttól 
pár/sok terrabájtig is akár), így a hatékony aláíráskészítéshez szükségessé vált egy olyan 
eljárás közbeiktatása, mely az aláírandó adat méretétől függetlenítette az aláírási 
algoritmust - így őrizve meg annak hatékonyságát és alkalmazhatóságát. Ez az eljárás 
tetszőleges bináris adathoz egy fix hosszúságú bitsorozatot rendel egyedileg hozzá, amit 
az adat lenyomatának, kivonatának vagy - az angol szót átvéve - hash-ének nevezünk. 

A digitális aláírásoknál felhasználható, "jó" kivonatoló, azaz hash algoritmusok az alábbi 
matematikai tulajdonságokkal rendelkeznek - emiatt lesznek alkalmasak a hosszú távú, 
biztonságos használatra: 

■ Egyirányúság (pre-image resistance): ha egy adott üzenet hash értékét ismerjük 
csupán, akkor ebből gyakorlatilag lehetetlen legyen az üzenetet visszafejteni. Ha ez 
a tulajdonsága nem lenne, az aláírásokhoz utólag is lehetne üzenetet készíteni. Ez 
esetben nem lehetne az üzenet megváltozását felderíteni. 

■ Lavina-hatás (2nd pre-image resistance): adott kivonathoz és üzenethez 
gyakorlatilag lehetetlen olyan az eredeti üzenettől különböző másik üzenetet találni, 
amelyeknek a kivonata megegyezne. Más szóval, ha bármely két üzenetet tekintünk 
- például tekintsünk egy szó kivételével teljesen azonos két üzenetet, a kivonat 
értékeinek (jelentős mértékben) különbözőnek kell lenniük. Az aláírásoknál ez a 
tulajdonság ott lesz fontos, hogy ne lehessen ugyanazt az aláírást felhasználni egy 
teljesen más (például a támadó által készített) üzenethez. 

■ Ütközés-mentesség (collision resistance): gyakorlatilag lehetetlen két olyan 
üzenetet találni a lehetséges üzenetek halmazában, melyeknek a kivonata 
megegyezik. Ez a tulajdonság fogja megvédeni az aláírást az előre megválasztott 
üzenetek típusú támadásoktól - amikor a támadó az előre elküldött üzenetet íratja 
alá, de az általa másodikként megtalált üzenetre cserélné ki az aláírt üzenetet. Erre 
az üzenetek halmaza és a lehetséges hash értékek halmaza méretének lényeges 
(sok-sok nagyságrendnyi) különbözősége ad lehetőséget. 

6.6 A rendelkezésre állás megteremtése 

A rendelkezésre állás megteremtése a gyakorlatban négy dolog biztosítását jelenti - 
hálózati környezetben: 

■ áramellátás a hardver számára 

■ adatok és szoftverek az alkalmazások számára 

■ hálózati sávszélesség biztosítása az elérhetőség érdekében 

■ végpontvédelem a működésbiztonság megőrzése számára 

Az áramellátást szünetmentes tápegységek [g] alkalmazásával tudjuk biztosítani - léteznek 
otthoni és ipari méretű eszközök is, egyszerűen beszerezhetők és telepíthetők. Időnként - 
az akkumulátorok elhasználódása miatt - cserére szorulnak, egyébként más 
többletfeladatot nem jelentenek és hatékonyan védik a számítástechnikai eszközöket az 
áramellátás meghibásodásaitól. 

A hálózati sávszélességben három tényező játszik szerepet: 

■ mekkora sávszélességre fizettünk elő a szolgáltatónál 

■ mennyi a valós felhasználási igényünk 

■ mennyire van védve a hálózat a szolgáltatás-megtagadásos támadások ellen (DoS, 
Denial of Service) 

A DoS-támadások kivitelezésekor a támadók valódinak látszó kérésekkel, de hibás, vagy 
módosított adatcsomagokkal bombázzák egy időben a szervert. De nem foglalkoznak a 
válaszokkal, mert a cél a folyamatos kérésekkel a szervert annyira leterhelni, hogy más 
felhasználók kérésének feldolgozására a szervernek ne maradjon kapacitása, így az 
lelassul a külső szemlélő számára, vagy megszűnik válaszolni. A leterhelés hatványozottan 
sikerülhet, ha hibás az adatcsomag és a szerver oldalnak több idő feldolgozni vagy 
mondjuk egy-egy hibás feldolgozásnál végtelen ciklusba kerül. Otthoni felhasználóknak jó 

hír, hogy az erre irányuló védelem megteremtése a szolgáltató feladata és nem is jellemző, 
hogy felhasználói gépeket támadjanak így. Sokkal gyakoribb, hogy nagyobb internetes 
szolgáltatásokat (közösségi oldalak, webáruházak, kormányzati szolgáltatások vagy egyéb 
egyedi célpontok) próbálnak meg elérhetetlenné tenni valamilyen politikai vagy egyéb 
érdekből, illetve zsarolási szándékkal. 

A DoS támadásoknak van egy erősebb változata a dDoS (distributed Denial of Service). Ezt 
a típusú támadást egy időben egyszerre több ezer, százezer, vagy millió gépről is indíthatja 
a támadó (akár megfertőzött okoseszközökről is). Felmerül a kérdés, hogy ki rendelkezik 
egyszerre mondjuk egymillió számítógép felett irányítási joggal? Ma már egyre több olyan 
bűnszervezet létezik, akik az otthoni felhasználók millióinak számítógépét és okoseszközeit 
megfertőzik trójai programokkal, amelyekkel át tudják venni felettük az irányítást a 
felhasználó tudta nélkül. Az ilyen módon összekapcsolt számítógépek hálózatát botnetnek 
(roBOT és NETwork szavakból alkotva) hívjuk. Az ilyen botneteket a támadók sokszor bérbe 
adják az internet sötét oldalán, a bérlők pedig arra használják ezeket a gépeket, amire 
akarják. dDoS támadás, SPAM küldés, jelszótörés és még számos illegális tevékenység 
felsorolható lenne itt. A rossz hír, hogy ilyen botneteket nem csak számítógépekből, 
hanem okoseszközökből (telefonok, okosTV-k, IP kamerák, okosotthon vezérlő 
számítógépek) is építenek már a támadók. Ennek ellenére az okoseszközök védelmével a 
felhasználók és a gyártók még nem kielégítően foglalkoznak, pedig fontos lenne. 

Dos és dDoS támadások eredményeként a megtámadott internetes szolgáltatás nem lesz 
elérhető. Ha valakinek az üzleti működése múlik egy honlapon, akkor érdemes felkészülni 
egy ilyen támadásra. Hiszen ha nem elérhető a webáruház például, akkor nincs bevétel. 

Az alábbiakban egy olyan felületet látunk, ahol egy dDoS támadáshoz lehet bérelni 
felhasználók megfertőzött számítógépeit, kiiktatva például az internetes konkurenciát. 
Fontos tudni, hogy az ilyen szolgáltatások használata is törvénybe ütközik! 

36. ábra dDOS támadás megrendelő felület 1. rész 



□ Type of attack 

y HTTP (GET, POST) 

V DOWNLOAD 
■S ICMP 

V UDP 
■S SYN 

□ Our service offers 

*/ Individual approach and expert advice 
Professional priváté programs 

V Test fór 10-15 minutes (fór the purposes very seriously fee) 

V Retum of funds (remaining time) 

*/ Anonymity 

□ Contact / Support 

■>/ ICQ 

*/ labber: ©jabber.ru 


Order a ddos attack . 2011-2012. All rights reserved. 


37. ábra dDOS támadás megrendelő felület 2. rész 

TOP- DDOS Service (Support) ' 

Order a ddos attack! 

Removable poster competition! 

1 _ 

MENÜ 

□ Rates 

Home 

1:00, $ 5 


24-from $ 40 

Reviews 

</ 1 week - from $ 260 


V 1 month - from $ 900 

Rates 

V This is the minimum price. Prices depend on the line of targets. 

Methods of payment 

□ Discounts: 

Contacts 

1 week - 5% 


2 weeks - 7% 


3 weeks - 10% 

</ 1 month or more - 15% 

</ Alsó, when ordering from two sites alsó discounts. 



38. ábra dDOS támadás megrendelő felület 3. rész 


Ha egy szolgáltatás nem elérhető, vagy egy hacker feltörte a szolgáltatásunkat és adatokat 
törölt, akkor felvetődik az a kérdés, hogy hogyan lehetséges a szükséges információkat, 
programokat, alkalmazásokat úgy lementeni, hogy szükség esetén a lehető legrövidebb 
időn belül vissza lehessen őket tölteni, és újra a rendelkezésünkre álljanak. A digitális világ 
fejlődésével egyre több adat már csak elektronikusan készül és tárolódik, akár otthon, akár 
a munkahelyen vagyunk. A leggyakoribb hiba, amit el szoktak követni az, ha az adatnak 
csak egyetlen egy példánya keletkezik és nem készítenek róla másolatokat, mentéseket. A 
hardver meghibásodása (merevelemez olvasófej, mágneslemez felülete, mágnesezettség), 
vagy az eszköz (telefon, laptop) elveszése, ellopása következtében ezek az adatok 
megsérülhetnek, megsemmisülhetnek annyira, hogy részleges vagy teljes visszaállításukra 
sem lesz lehetőségünk. 

6.6.1 Fájlok biztonsági mentése 

Az adataink a számítógépben fájlokban tárolódnak, emiatt az egyes fájlok rendelkezésre 
állásának biztosítása ezeknek a fájloknak a mentését jelenti. 

Az adatvesztés ellen az adatok megőrzése, a mentések létezése nyújthat egyedül 
védelmet, tekintettel arra, hogy az újra előállításuk sok esetben problémákba ütközik. A 
mentések tervezésénél az alábbiakat kell megfontolás tárgyává tennünk: 

■ Mekkora adatmennyiséget kell mentenünk? 

■ Milyen gyakran változnak meg a mentendő adatok? Milyen gyakran kell elmenteni 
őket ahhoz, hogy lehetőleg ne legyen súlyos adatvesztés? 

■ Hány példányban kell a mentést elvégezni? 

■ Mikor kell a mentést elvégezni, más szóval mikorra lehetséges ütemezni a mentést 
ahhoz, hogy ne zavarjon senkit sem? 

■ Meddig kell megőrizni a mentéseket? 

■ Hol tároljuk a mentéseket? 

■ Hogyan kell a mentéseket biztonságosan megsemmisíteni? 

Windows rendszerben a mentést a beépített automatikus biztonsági mentési eszköz, a 
Windows Backup Jjrl biztosítja a legegyszerűbb módon. A Windows backup a teljes 
rendszert lementi olyan formában, hogy egy visszaállítás után a működés ettől a ponttól 
fog újraindulni. Tekintettel arra, hogy ez a módszer a teljes rendszert, szoftvereket, 
adatokat, konfigurációkat is lementi, ezért nagy helyigénnyel rendelkezhet - emiatt sűrű 
használata nem célszerű ritkán megváltozó adatok esetében. 

A teljes rendszer mentése helyett hatékonyabb megoldás az egyes fájlok, vagy könyvtárak 
mentése, amit különböző segédprogramok támogatnak. Ilyen eszköz például az Ubuntu 
Linuxra fejlesztett Time Vauit Js] alkalmazás is. Az egyes könyvtárak vagy fájlok kijelölése 
után a pillanatfelvétel egy gombnyomásra elkészíthető. A fájlok elnevezése hatással lehet 
olykor a mentés sikerességére, mivel a nagyon bonyolult fájlnevek (ékezetes betűk, 
különleges karakterek, mély könyvtárstruktúra) mentésére nem minden program van 
felkészülve. Kevésbé hatékony megoldás lehet a fájlok manuális másolása, például egy 
külső merevlemezre, vagy egy nem állandó jelleggel felcsatlakoztatott felhő alapú 
tárhelyre - de a semminél még ez is jobb megoldás. 

Fontos, hogy a mentési adathordozók ne legyenek állandóan a számítógéphez 
csatlakoztatva (vagy ha felhő alapú, akkor állandóan felcsatolva), mivel egy vírustámadás 
során a mentésünk is érintett lehet és akkor nem sok értelme volt az egésznek. A másik ok, 
amiért nem szabad a mentéseknek fizikailag a mentett gép mellett lenni az az, hogy ha 
esetleg a gépet ellopják, vagy leég, vagy egyéb fizikai behatás miatt tönkre megy, akkor a 
mellette tárolt mentésünk is ugyanezt a kárt fogja elszenvedni. Érdemes időnként a fizikai 
mentés egy-egy példányát más helyszínre szállítani és ott tárolni. A cégek erre a célra vagy 
egy földrajzilag távoli és jól védett telephelyüket vagy bankok széfjeit szokták használni. 


98 



IT biztonság közérthetően 



39. ábra Windows Backup 


A visszatöltés is egyszerűen elvégezhető egy kattintással, de javasolt a mentéseket másik 
lemezre vagy fizikailag védett médiára végezni - amit biztonságos háttér-adattárolónak 
nevezünk, hogy ne az eredetivel együtt sérüljenek meg. 

Az okostelefonok használata során nagyon sokan elfeledkeznek arról, hogy ezeken az 
eszközökön is rengeteg fontos adatot tárolunk. Telefonszámok és egyéb kontakt adatok, 
SMS-ek, fényképek, feljegyzések, kimutatások, videók. Gondoskodni kell az okostelefonok 
adatainak mentéséről is. Erre szintén vannak célszoftverek, különböző funkcionalitással. 

40. ábra Okostelefonok fontos adatainak mentése 



Backup 


System Backup 

mLjá Backup Windows and create an image of system partition. 


Disk Backup 


Backup hard disks to an image fiié. 


Partition Backup 

ÜP Backup partitions or 


Backup partitions or dynamic volumes to an image fiié. 


Fiié Backup 

Easily backup files and folders to an image fiié. 


47. ábra Adatok mentése Windows környezetben (Aomei backup)) 


A mentések gyakoriságát úgy válasszuk meg, hogy egyrészről ne jelentsen többlet terhet, 
másrészről az utolsó mentés és a hiba bekövetkezése közötti időben keletkezett adatok 
pótlására is legyen reális lehetőség - vagy a hiányuknak ne legyen különösebb 
következménye. A mentések példányszámának kialakítása során vegyük figyelembe, hogy 
több mentés nagyobb biztonságot jelent ugyan, de többletfeladatot ró ránk a selejtezésük 

és a bizalmasság terén is lépnünk kell (pl. mentések titkosítása) azért, hogy a mentett 
adataink bizalmassága is megmaradjon, hasonlóan az eredeti adatok bizalmasságához (az 
egyenszilárdság miatt). 

6.6.2 Védelem az áramellátás hibái ellen 

A szünetmentes áramellátó berendezések használata számítástechnikai és ipari 
környezetben, vagyis otthon és a munkahelyen ma már elengedhetetlenné vált. Nem 
szívesen vállaljuk fel ugyanis egy áramszünet, illetve a feszültségingadozással járó zavarok 
hátrányos, költséges következményeit. Az elektromos hálózatról üzemeltetett eszközök 
működése függ a hálózat működésétől, más szóval attól, hogy van-e áram. Az otthoni 
eszközök java része kizárólag az elektromos hálózatról működik, amely meghibásodása 
esetén károsodásokat szenvedhetnek. Az ilyen károk megelőzhetők és elkerülhetők 
akkumulátoros háttérrel rendelkező szünetmentes áramforrások alkalmazásával. A 
szünetmentes áramforrások ára és fenntartási költsége általában jóval kisebb, mint az a 
kárösszeg, melyet az áramszünetek és a hálózati áramellátás ingadozásai, túlfeszültségei 
okozhatnak. 

A hordozható számítógépek akkumulátorai valameddig védelmet nyújtanak az 
áramkimaradás és az esetleges ingadozások ellen, de az asztali gépeknek nincs ilyen 
védelmük, így egy áramellátási incidenst működési zavar, meghibásodás is követhet. Ha a 
hálózati eszközöket nem védjük szünetmentes tápegységgel, akkor bár a számítógépünk 
működni fog, de nem érjük el az internetet a szokásos módon. Az otthoni védelemre példa 
az alábbi kis teljesítményű és méretű szünetmentes áramellátást biztosító egység. 



42. ábra Szünetmentes otthoni áramellátó eszköz 

6.7 Komplex megközelítést igénylő Fenyegetettségek és védelmi megoldások 

6.7.1 Végpontvédelem és vírusvédelem 

A számítástechnika és az internet kezdetekor is az első komoly, minden felhasználót érintő 
probléma a vírusok megjelenése volt, amit kezdetben unatkozó programozók készítettek 
szórakozásból, majd egy komoly evolúción keresztül eljutottak odáig, hogy ma már 
kiberfegyverekként emlegetik őket és az internetes bűnözés egyik fő bevételi forrását 
jelentik. Felhasználói oldalról ezért az egyik legfontosabb komplex védelmi intézkedés a 
saját számítógépünk, okostelefonunk védelme. Míg korábban egy szimpla vírusvédelmi 
program is elegendő volt, addig ma már az összetett támadások ellen hasonlóan komplex, 
többféle fenyegetéstől is megóvó végpontvédelemre van szükség. 

6.7.1.1 Vírusvédelem 

A vírusirtó szoftverek alkalmazása a legismertebb és legjellemzőbben elterjedt védekezési 
módszer, hatékonyan véd a fertőzések ellen. Az okostelefonok esetében a felhasználók 
jelentős része még nem gondolja úgy, hogy a számítógépéhez hasonló szintű védelemről 
kell gondoskodnia, pedig nagyon indokolt lenne. Szinte minden vírusvédelemmel 
foglalkozó szoftvergyártónak van kifejezetten okostelefonokra készített víruscédelmi 
program verziója. Ezek közül vannak ingyenesek, fizetősek is. A lényeg, hogy legyen 
védelem az eszközünkön! Vírusvédelmi programokat, hasonlóan más alkalmazásokhoz, az 
adott platform alkalmazás áruházából tudunk letölteni illetve megvásárolni. A fizetős 
vírusirtókra is igaz a bővebb funkcionalitás, a gyártói támogatás biztosítása. 

Fontos, hogy a telefonunkon használt ingyenes programok esetén a reklámok között 
felbukkanhatnak a telefonunk fertőzöttségével riogató és magukat vírusvédelmi 
programnak álcázó kártevők letöltésére ösztönző felugró ablakok, figyelmeztetések. Ne 
dőljünk be ezeknek, mivel ezek a programok maguk a kártevők! Összefoglalva, legyen egy 
saját, valamilyen neves gyártó által készített vírusirtó program a telefonunkon, amiben 
megbízunk! 

A fertőzés szó alatt számítógépes vírusok esetében egy speciális rosszindulatú program 
operációs rendszerbeli fájlokhoz való hozzákapcsolódását értjük. A vírusirtó programok 
több lehetőséget ajánlanak fel a fertőzött fájlok kezelésére, a megjelöléstől a karanténba 
helyezésen át a végleges törlésig terjednek a fertőzésmentesftés eszközei. 

A karantén az operációs rendszerben egy olyan zárt tárolóterületet jelöl, amelyben a 
rendszer nem engedélyezi a programok aktív tevékenységét, futását. A karanténban lévő 

fájlok visszaállíthatok, ha ez éppen szükségessé válik, de ezt csak nagyon indokolt esetben 
javasolt megtenni. A karanténba zárás legfontosabb indoka ugyanis az, hogy ezeket a 
programokat el kell a működési környezettől különíteni, mert nem lehet őket fertőzés¬ 
mentesíteni, így nem tudjuk megszabadítani a gépet károkozóktól, mert valamiért a 
vírusirtó program erre nem képes. 

Minden vírusirtónak van egy állandóan működő része, ami az aktuális forgalmat szűri és 
különböző módszerekkel történő vizsgálatokat követően nem engedi be a gyanús, vagy 
potenciálisan fertőzött fájlokat, illetve különböző mélységű ütemezett kereséseket is végre 
tudnak hajtani, leginkább üresjárati időpontokban. Ezeket a felismeréseket egyrészt a 
vírusdefiníciós fájlban tárolt mintákkal való összehasonlítás teszi lehetővé, másrészt egyre 
elterjedtebb a reputáció alapú vizsgálat, amikor a vizsgált fájl tulajdonságai alapján 
ellenőrzi a program, hogy valahol máshol a világban ugyanerre a fájlra volt-e már riasztás 
vagy egyéb negatív tapasztalat. Azért, hogy a legújabb vírusok ellen is védettek legyünk, 
rendszeres időközönként javasolt a vírusdefiníciós fájlokat letölteni és frissíteni a 
víruskereső motor verzióját is. Jellemzően ezek a funkciók már automatikusan, naponta 
akár többször is elindulnak. 

Célszerű legalább heti rendszerességgel úgynevezett „Teljes rendszervizsgálatot" 
végrehajtani. Ilyenkor a vírusirtó program a számítógépen/okostelefonon lévő összes fájlt 
(beleértve a számítógéphez csatlakoztatott külső tárhelyeket is) átvizsgálja kártevők után 
kutatva. A heti rendszerességnek az ad indokoltságot, hogy egyre elterjedtebbek az 
úgynevezett nulladik napi sérülékenységeket kihasználó kártevők. A támadók az 
alkalmazott eszközeikből fakadóan olyan gyorsan tudják mutálni és kiküldeni, terjeszteni a 
kártevőket (pl. spam levelekben), hogy a legfrissebb vírusminta adatbázissal rendelkező 
program sem fogja felismerni ezeket, mert túl kicsi az az időablak, amíg a vírus elkészül, 
kiküldik millió számban, majd eljut a vírusvédelmi gyártókhoz, akik feldolgozzák, majd 
kiadják az újabb mintákat és azok elkerülnek a felhasználók vírusvédelmi szoftvereibe. 
Ezért lehetnek olyan levelek, fájlok, amelyek átjutottak a szűrésen és csak később két 
három nap, vagy akár egy hét múlva talál rájuk a teljes keresés. 

44. ábra Teljes rendszervizsgálat eredménye, ha vírusos a vizsgált számítógép 


A vírusirtó szoftvereknek - mint minden védelmi intézkedésnek - vannak előnyei és 
hátrányai is. Előnye a vírusirtóknak, hogy felismerik a vírusokat a számítógépen, illetve 
megvizsgálják a számítógépet, hogy nem fertőződött-e meg. A vírusirtó szoftverek nagyon 
erős korlátja az, hogy a tényleges védettség fenntartásához naprakészen kell tartani a 
vírusdefiníciós fájlokat, ami rendszeres internet-kapcsolatot és frissítési tevékenységeket 
igényel. Elavult vírusdefinícióval hamis biztonságtudat alakulhat ki, ami szintén egy 
kockázati lehetőség. 

6.7.1.2 Végpontvédelem 

A végpontvédelem annyival nyújt többet az egyszerű vírusvédelemnél, hogy a komplex 
végpontvédelmi megoldások tartalmaznak személyi tűzfalat, behatolás-detektálást, spam 
védelmet, szülői felügyeleti lehetőségeket és végül, de nem utolsósorban, beépülve a 
böngészőkbe a böngészés során érkező fenyegetettségektől védenek (védelem 
adathalászat ellen, weboldalak biztonsági értékelése). Minden neves gyártónak van ilyen 
csomagja, általában „Internet Security csomag" név alatt érhetők el. 

Nem mehetünk el szó nélkül az egyre elterjedtebb okostelefonok védelme mellett sem. Az 
okostelefonok is ugyanúgy számítógépek, mint nagyobb társaik épp ezért ugyanúgy 
fenyegetettek, mint az asztali munkaállomások vagy laptopok. Okostelefonokra is 
elérhetőek végpontvédelmi megoldások - fizetősek és ingyenesek egyaránt. Rengeteg 
olyan kártevő program van - és számuk rohamosan nő, amelyeket a legelterjedtebb 
okostelefon platformra az Androidra írtak meg. Természetesen nem kivétel a Windows és 
az iOS platform sem ezalól. Az okostelefonok szinte éjjel-nappal online vannak, elérik az 
internetet - és ezzel együtt ezek az eszközök is elérhetők az internet felől. Ugyanúgy meg 
tudnak fertőződni, mint a PC-k, ugyanúgy le tudja titkosítani a tartalmukat egy zsarolóvírus 
és ugyanúgy botnet hálózat részei lehetnek, ha a támadóknak sikerül az okostelefont 
megfertőzni. Figyelni kell ugyanakkor az ingyenes programok reklámjaiban felbukkanó és 
azonnal fertőzéssel riogató hamis vírusvédelmi programokra is. Lehetőleg valamilyen 
neves gyártó alkalmazását töltsük le a hivatalos forrásokból (Google Play, AppStore, 
Windows Central) és használjuk rendszeresen ugyanúgy, mint a hordozható vagy asztali 
számítógépeinken (frissítések, online ellenőrzés, rendszeres teljes keresés). 

6.7.2 Biztonságos Internet bankolás 

Manapság egyre elterjedtebb az internetes bankszámlakezelés. A bankok mindent 
megtesznek azért, hogy az e-banki szolgáltatásaik megfelelően védettek legyenek és 
védelmet nyújtsanak az ügyfelek adatai számára is. Egyrészt ez saját üzleti érdekük, 
másrészt a Pénzügyi Felügyelet is szigorúan ellenőrzi a bankok által megtett 
erőfeszítéseket. 

Az internetes bankolás a felhasználói oldalról megvizsgálva két kritikus pontot hordoz. Az 
egyik a belépés, a másik a különböző pénzügyi műveletek végrehajtása. 

Az internetbanki belépésre a hazai bankok évek óta kínálnak megerősített, úgynevezett 
kétfaktoros bejelentkezést. Ilyen lehet az SMS-ben érkező egyszerhasználatos jelszó, a 

bank által adott hardveres véletlenszám generátor (tokén), illetve a chipkártyás beléptetés. 
Vannak bankok, ahol ezek a megerősített belépési módok nem kötelezők, de választhatók. 
Ahhoz, hogy az ügyfeleket ne érje kár, ne lehessen a pénzüket jogosulatlanul ellopnia egy 
támadónak, a bankok a különböző tranzakciókat már kötelező jelleggel, csak valamilyen 
többfaktoros módszerrel megerősítve fogadják be. Legegyszerűbb példa lehet erre egy 
utalás, ahol a beküldött megbízást követően egy megerősítő tranzakciós kódot küld a 
bank. Az SMS-ben benne van a célszámla, az utalandó összeg és a legvégén a tranzakciós 
kód is. 


NetBank Forint 
átutalás, bankon kívül. 

Kedvezményezett 
61200371-100összeg 
3000 HUF. Tranzakciós köd: 

004-18 ^, rjJ ;. 

45. ábra Tranzakció hitelesítő SMS üzenet 

Mivel ez minden esetben a felhasználó telefonszámára érkezik meg, még ha egy 
támadónak sikerült is belépnie a felhasználó netbankjába, ha az utaláshoz szükséges 
tranzakciókódot nem adja meg az ügyfél - mert feltűnik neki, hogy nem ő akart utalni, 
vagy nem oda, nem ekkora összeget, akkor a tranzakció nem fog létrejönni, nem lesz 
anyagi veszteség. Ha ilyet tapasztalunk, akkor azonnal értesítsük bankunkat és várjuk meg, 
amíg megvizsgálják bejelentésünket. A bizonyítottan téves vagy jogosulatlan tranzakciók 
rendezésére jogszabály kötelezi a pénzintézeteket. 

Annak érdekében, hogy a felhasználó internetes bankoláshoz szükséges adatait ne 
lehessen ellopni és az ügyfelek felkészültek legyenek az ilyen típusú támadások ellen, 
minden bank a weboldalán biztonsági figyelmeztetéseket tesz közzé, amit érdemes 
megfogadni és alkalmazni. 

6.7.3 Biztonságos bankkártya használat - internetes fizetés 

6.7.3.1 Kártyahasználat 

A bankkártya egy olyan készpénzfizetést helyettesítő eszköz, melyet a bank ad(hat) a nála 
számlát vezető ügyfeleinek. Szinte mindegyik bankszámlához kapcsolódhat valamilyen 
típusú bankkártya. Használatával lehetőség van vásárolni és ATM-ekben készpénzt 
felvenni. (Forrás: www.bankracio.hu) 

Fontos, hogy a bankkártyán fizikailag leolvasható adatok (16 jegyű kártyaszám, lejárat, név, 
kibocsátó bank, hátul pedig a háromjegyű ellenőrző kód (CVC/CW2)) a mágnescsfkon és a 
chipben is el vannak tárolva. Egy dolog nincs eltárolva, az a PIN kód. 

Ha egy fizikailag is létező boltban fizetünk a kártyánkkal, vagy pénzt veszünk fel az ATM- 
ből, akkor fizikailag jelen kell lennie a kártyánknak és jellemzően tudni kell a kártyához 
tartozó PIN kódot. Éppen ezért nem szabad a PIN kódot felírni és a pénztárcánkban a 
kártya mellett tárolni, még kevésbé szabad a kártyára ráírni. A PIN kód begépelésénél 
ügyeljünk arra, hogy ne lássák illetéktelenek a beírt kódot. Amennyiben lehetőségünk van 
megválasztani PIN kódunkat, akkor lehetőleg bonyolítsuk meg, ne a legegyszerűbb 1111 
vagy 1234, illetve az ehhez hasonló kódokat válasszuk. 

ATM készpénzfelételnél mindig győződjünk meg arról, hogy a kártyabeadó nyílásra nem 
helyeztek-e rá egy kártyamásoló eszközt. Ezt a kártyabeadó nyílás (csőr) finom 
megmozgatásával tudjuk ellenőrizni. Ha bármi gyanúsat tapasztalunk, például nem villog a 
csőr, vagy ragasztónyomokat látunk a szélén, akkor ne használjuk a kártyánkat, hanem 
azonnal értesítsük a bankot vagy az ATM üzemeltetőjét az automatán található 
telefonszámon. 



46. ábra Kártyamásoló eszköz ATM-en 


Hasonlóan ellenőrizzük le a PIN billentyűzetet. Ott, ahol kártyamásolás van, a PIN kódot is 
el szeretnék lopni a támadók. Erre vagy rejtett kamerát használnak, vagy a PIN 

billentyűzetre rátesznek egy másik billentyűzetet, amelyen ha az áldozat megadja a kódját, 
így az máris a támadók birtokába kerül. 

Internetes fizetéshez nem szükséges a kártya fizikai jelenléte, elegendő, ha a kártyán 
szereplő adatokat ismerjük. Éppen ezért fontos, hogy amikor fizikailag fizetünk a kártyával, 
ne engedjük, hogy elvigyék, ne tévesszük szem elől, mert ez idő alatt lefotózhatják a 
kártyát és máris megvannak az adatok. A modern NFC technológiával ellátott kártyák 
esetében nem kell kiadni a kártyát a kezünkből, elég, ha odaérintjük a terminálhoz. 

67.3.2 Biztonságos internetes Fizetés 

A világban egyre elterjedtebb az online vásárlás. A különböző webáruházakban 
megvásárolt termékek esetében választhatjuk az utánvétes fizetést, de a leggyakrabban 
valamilyen elektronikus fizetési megoldást használnak az ügyfelek. Az elektronikus fizetési 
eljárások mögött jellemzően egy elektronikus bankszámla áll, amihez egy vagy több 
bankkártya is kapcsolódhat. 

Érdemes olyan megbízható webáruházakat használni, ahol nem a webáruház kezeli a 
kártyánk adatait, hanem átirányít a bank fizetési oldalára, ott megtörténik a kártyás fizetés, 
majd a kereskedő megkapja az értesítést a fizetésről, mi pedig megkapjuk az árut vagy 
szolgáltatást. 

Több bank kínál kifejezetten internetes fizetésekhez úgynevezett virtuális kártyát. Ez a 
megoldás azért jó, mert a kártya fizikailag vagy nem létezik, vagy ha igen, akkor sincs rajta 
sem mágnescsík, sem chip, tehát készpénzfelvételre vagy POS terminálos fizetésre nem 
alkalmas. Csak a kártyaadatok érdekesek. A virtuális kártya általában vagy a 
főszámlánkhoz kapcsolódik vagy saját alszámlával rendelkezik. Amikor használni 
szeretnénk a kártyát, akkor előzetesen fel kell a kártyalimiteket (összeg és használati 
darabszám) emelni (Telebank, Internetbank), amelyek vagy közvetlenül a vásárlás után 
vagy időzáras limitnél 24 vagy 48 óra után visszaállnak az alaplimitre - jellemzően 1 Ft-ra. 
így ha el is lopják a kártyaadatainkat valamelyik kereskedő számítógépes rendszeréből, 
nem férnek hozzá a számlán tartott összegünkhöz. Ott, ahol alszámlához kapcsolódik a 
kártya, ott annyit költhetünk (és annyit lophatnak el tőlünk), amennyi pénzt előzetesen az 
alszámlára utaltunk, vagy ott tartunk. 

47. ó/bra 1//S4 Virtual kártya internetes fizetéshez 


Egyik legjellemzőbb internetes fizetési módszer még a PayPal, amely egy virtuális számla, 
amely mögé szintén valamilyen bankkártyát kell megadni. Ha nagyon biztonságos 
tranzakciót akarunk használni, akkor megadhatunk virtuális kártyát a regisztrációhoz, majd 
utalhatunk valamennyi összeget a PayPal számlánkra, ennek terhére tudunk majd 
vásárolni az interneten. Mindeközben a fizikai kártyánk és a bankszámlán tartott pénzünk 
nincs veszélyben. 

Nagyon fontos, hogy akár fizikai (CP - card present), akár internetes fizetésre (CNP - card 
nőt present) használjuk a bankkártyánkat, igényeljük a bankunktól a kártyaőr SMS 
szolgáltatást, amely azért jó, mert azonnal értesülünk arról, ha mi sikeresen vagy 
sikertelenül fizettünk, illetve ha valamilyen módon kompromittálódott a kártyánk és más 
szeretne a kártyaadatainkkal visszaélve fizetni. Ebben az esetben azonnal meg tudjuk tenni 
a szükséges lépéseket. A telefonunkban legyen eltárolva a bankunk kártya 
ügyfélszolgálatának telefonszáma az azonnali kártyatiltáshoz. 

6.7.4 Elektronikus pénz és elektronikus pénztárcák 

Az internet világában az elektronikus fizetések lebonyolításához olyan módszereket kellett 
találni, melyek a készpénzes vagy hagyományos banki átutalásos tranzakciók internetes 
alternatívájaként - jellemzően a kis összegű (1 eurocent és 25 euro közötti összegekre) - 
funkcionálhattak. Az elektronikus pénz formáját tekintve digitális adat, ami nem jelentett 
újdonságot a banki számlavezető rendszerek bevezetését és a hagyományos papír alapú 
főkönyvek elektronikussá válását követően. Az elektronikus pénznek két fajtája jött létre, az 
egyik a kártyapénz (pl. HelloPay kártyák) a másik a hálózati pénz (pl. PayPal) [x]. A 
kártyapénz esetében a pénzt a kártyán lévő mikrochip tárolja - esetenként csak korlátozott 
ideig, míg a hálózati pénzen egy szerveren működő alkalmazás tartja nyilván az elkölthető 
egyenleget. Közös a két esetben az, hogy a pénz elköltése kizárólag a feltöltést követően 
valósulhat meg, ami viszont lehet előzetes (kártyapénz) vagy utólagos (hálózati pénz) 
egyaránt. 

Az elektronikus pénz kibocsátása pénzügyi szolgáltatásnak minősül Európában - de nem 
számít betétgyűjtésnek, így csak erre feljogosított szervezetek végezhetik. A jogszabály az 
elektronikus pénz definícióját az alábbiakban határozta meg: 

„az elektronikus pénz kibocsátójával szembeni követelés által megtestesített, 
elektronikusan tárolt - ideértve a mágneses tárolást is - összeg, amelyet pénzeszköz 
átvétele ellenében bocsátanak ki a pénzforgalmi szolgáltatás nyájtásáról szóló 
törvényben meghatározott fizetési műveletek teljesítése céljából, és amelyet az 
elektronikus pénz kibocsátóján kívül más természetes és jogi személy, jogi személyiség 
nélküli gazdasági társaság és egyéni vállalkozó is elfogad, ide nem értve az olyan 
specifikus készpénz-helyettesítő fizetési eszközökön alapuló szolgáltatásokat, amelyek 
csak korlátozott módon (zárt körben vagy szűkkörűen) használható eszközön tárolják az 
adataikat, vagy az elektronikus hírközlő hálózat üzemeltetője vagy az elektronikus 
hírközlési szolgáltatás nyújtója általi fizetési műveletre használt értéket ." 16 

Az elektronikus pénz lényeges tulajdonsága tehát, hogy egyrészről fedezetet (feltöltést) 
igényel, másrészről széles körben elfogadják, mint fizetőeszköz. Például a PayPal 
felhasználóinak a száma 2010-ben 84,3 millió volt, mely 2018-ra 237 milliós táborra 
duzzadt [y], 

A PayPal olyan hitelintézeti szolgáltatást nyújt, mely lehetővé teszi regisztrációt követően 
azt, hogy a felhasználók a bejelentkezést követően pénzügyi tranzakciókat hajthassanak 
végre - jellemzően kisértékű vásárlásokat vagy pénzküldéseket, illetve pénzküldemények 
fogadását -minden más eszköz használata nélkül. A hálózati elektronikus pénz 
természetesen bármikor visszaváltható a felhasználó bankszámlájára vagy bankkártyájára. 
Érdekesség, hogy ha egy tranzakcióhoz nincs elegendő fedezet a felhasználó PayPal 
számláján, akkor lehetősége van automatikus fedezetfeltöltésre a saját bankszámlájáról [z]. 
Fontos még tudni, hogy az elektronikus pénz a készpénzzel egyenértékű fizetőeszköz, így 
az európai törvények értelmében kamatszerzésre nem használható az elektronikus pénzre 
vonatkozó európai irányelv 12. cikke szerint 17 . 

A bankkártyás tranzakciók emelt szintű biztonsága érdekében fejlesztették ki a 3D-Secure 
hitelesítési módszert, mely egy biztonsági protokoll, amely fokozott biztonságot és 
megbízható hitelesítést nyújt az internetes vásárlásnál a bankkártyák vagy hitelkártyák 

16 2013. évi CCXXXVII. törvény a hitelintézetekről és a pénzügyi vállalkozásokról, 6. § Cl) 16. 

17 AZ EURÓPAI PARLAMENT ÉS A TANÁCS 2009/110/EK IRÁNYELVE (2009. szeptember 16.) az elektronikuspénz-kibocsátó 
intézmények tevékenységének megkezdéséről, folytatásáról és prudenciális Felügyeletéről, a 2005/60/EK és a 2006/48/EK 
irányelv módosításáról, valamint a 2000/46/EK irányelv hatályon kívül helyezéséről (EGT-vonatkozású szöveg) 


110 





IT biztonság közérthetően 


használatakor. Ezt a különböző kártyatársaságok más-más névvel illették, például 
„MasterCard SecureCode", „Verified by Visa", „J/Secure" a Japan Credit Bureau esetében, 
illetve American Express kártyák esetén „Safekey". A 3D-Secure speciális biztonsági kódját 
a kártyakibocsátó banknak kell meghatároznia és eljuttatnia az ügyfelekhez, hogy a bank 
engedélyezze az online tranzakciót. A kártyakibocsátó bankok különböző módszerekkel 
állítják elő és kézbesítik ezeket a kódokat az ügyfelek számára, mellyek igazolni tudják, 
hogy az internetes regisztrációhoz vagy tranzakcióhoz használni kívánt bankkártyának 
valóban az adott felhasználó a jogos tulajdonosa. Az EU-ban 2015. augusztus 1. óta 
minden fizetési szolgáltató számára elvárás a 3D-Secure rendszer támogatása és 
betartatása. 18 

A mobiltárca egy olyan elektronikus pénztárca, mely a SIM-kártyán elhelyezett speciális 
chip segítségével tárolja a felhasználó bankkártyájának az adatait és képes azt szolgáltatni 
elektronikus fizetési tranzakciókhoz mobilalkalmazások vagy NFC leolvasók számára. A 
chiphez csak az arra felhatalmazott alkalmazások képesek hozzáférni a fizetési tranzakció 
elindításakor. A biztonság növelése érdekében be lehet állítani egy négyjegyű PIN kódot, 
amely beírása nélkül nem lehetséges a mobiltárcás fizetés. A biztonságot tovább növelheti 
a képernyőzár aktiválása is a mobilalkalmazások esetében. Érdekesség, hogy a Vodafone 
Pay akkor is használható, ha a telefon ki van kapcsolva, vagy lemerült a telefon 
akkumulátora, mivel fizetéskor a SIM-kártya tartja a kapcsolatot a bankkártya terminállal 
passzív módon. A magas mobilpenetráció maga után vonta a mobilfizetések előretörését 
Kínában is, ahol ma már többen fizetnek mobiltelefonnal, mint bankkártyával. A 
mobilpénztárca használatának van egy adatvédelmi szempontból előnyösnek nevezhető 
tulajdonsága, nevezetesen a tranzakciónál a vevő adatai helyett a mobiltárca üzemeltetője 
jelenik meg, így a pénzügyi tranzakciókból nem lehetséges az egyes vásárló szokásait 
profilírozni, megismerni. 

6.7.5 Csaló webáruházak 

Ahogy növekszik az internetes vásárlások darabszáma és értéke, úgy jellennek meg azon 
csaló webáruházak is, amelyek az óvatlan vagy éppen hiszékeny felhasználókat kívánják 
megkárosítani. 

Ha hamis webáruházban vásárolunk, akkor nem csak a kártyával kifizetett összegnek 
mondhatunk búcsút, hanem az oldalon megadott személyes adatokkal is visszaélhetnek, a 


18 https://en.wikipedia.org/wiki/3-D Secure 

megadott kártyaadatokkal pedig a tulajdonos hozzájárulása nélküli tranzakciókat 
kezdeményeznek a csalók és/vagy eladják a megszerzett adatokat az interetes 
feketepiacok valamelyikén. Fontos megkülönböztetni a csaló webáruházakat és a hamis 
termékeket forgalmazó webáruházakat. Míg utóbbinál van szállítás, csak hamisítványt 
kapunk, addig az előzőnél a kifizetett áru sohasem érkezik meg és még az adatainkat is 
ellopják. 

Az alábbiakban felsoroljuk, hogy miről ismerhetjük fel a csaló webáruházakat. 

■ Az első és legfontosabb: az ár túl szép, hogy igaz legyen - Ez a valóságban azt 
jelenti, hogy milliós fényképezőgépek és objektívek, többszázezer forintos drónok 
vagy quadok kerülnek egyes oldalakon pár tízezer forintba, míg neves ruha és cipő 
márkák darabjai párezer forintért megtalálhatóak. Mindezt tetézik a csalók a világon 
bárhova történő ingyenes házhoz szállítással. 

■ Nagyon egyszerű weboldal dizájn - A csalók nem fektetnek sok energiát a 
webáruház kinézetébe, hiszen a bomba ár úgyis elviszi a figyelmet - és sajnos az 
áldozatok pénzét is. 

■ Gyanúsan túl nagy választék - Legyen szó ruházati vagy műszaki cikkekről, minden 
márka minden terméke megtalálható az oldalon. Ez irreális, hiszen az elektronikus 
kereskedelemnek is megvannak a maga méretgazdaságossági szempontjai. 

■ A visszafizetési szabályok hiánya, vagy tisztázatlansága - A csaló weboldalak 
jellemzően másoktól lopják az ilyen szövegeket, vagy annyira általánosak, irreálisak, 
hogy nem sokra megyünk velük. 

■ Hamis, vagy nem létező kapcsolati információk - Létező eset, hogy egy hamis 
webáruház oldalán egy repülőtér teherportájának a címe volt telephelyként 
megadva, sőt, előfordult, hogy egy létező személy - egy hasonló termékeket 
forgalmazó másik cég alapítója volt megadva kontaktnak. Érdemes a címnek 
utánanézni a Google Maps-en, a kontakt névnek és cégnek pedig általában az 
interneten. 

■ Csak lelkendező és pozitív kommentek és értékelések - Közösségi oldalakon terjedő 
hamis áruházaknál érdemes kritikus szemmel nézni a visszajelzéseket. Jellemzően 
hamis profilokról érkeznek lelkendező kommentek, mindenki elégedett, az összes 
terméket csodálják és magasztalják - ilyen esetben legyünk résen, mert ez nem 
életszerű. 

■ Hamis weboldal cím - A hamis webáruházak vagy egy eredeti termékweboldalhoz 
hasonló nevet regisztrálnak, kiegészítve valamilyen szóval - például „sales" -, vagy 
egy-két betű eltéréssel regisztrálják a nevet, amivel könnyen átejthető egy 

tájékozatlan vásárló. Például a www.michaelkors.com egy eredeti weboldal, de két 
„r"-rel www.michaelkorrs.com címről már egy hamis, vélhetően vírusos alkalmazás 
letöltését ajánló oldalra kerülünk. Erősen javasoljuk, hogy ezen hivatkozást a kedves 
olvasó NE látogassa meg! 

■ Semmitmondó webcím, gyanúsan olcsó árukkal, hatalmas kedvezményekkel - 
Gyanús lehet például az „srostore.com" is, ahol közel 90 százalékos kedvezménnyel 
kínálnak mindent, motorcsónaktól kezdve a golffelszerelésig. Ha ilyet látunk, 
érdemes az Amazon-on vagy valamelyik megbízható webáruházban leellenőrizni, 
hogy ott mennyiért adják a terméket, mert csodák nincsenek. 

■ Adattisztaság - A hamis weboldalak általában nem foglalkoznak a felhasználói 
adatok helyességével - hiszen soha nem fognak semmit kiszállítani. Az adatok 
megfelelőségét egyedül a kártyaadatoknál nézik, amit azonnal le is terhelnek az 
árucikk árával, azonban szállítás nem történik. Erről tanúskodnak például a 
scamadviser.com oldalon a hozzászólók panaszai is. 

Ha fenti szempontok megvizsgálása után még mindig kétségeink vannak, akkor 
ellenőrizzük le a megvásárolandó termék árát más webáruházakban. Ha irreális a 

különbség, akkor gyanakodjunk! Magát az adott weboldalt is leellenőrizhetjük. Több 
szolgáltató is foglalkozik azzal, hogy kockázatosnak ítélt weboldalákról szolgáltat 
információt. Az egyik ilyen a https://transparencyreport.google.com/safe-browsing/search 
/, de kifejezetten a csaló weboldalakra figyelmeztet a https://www.scamadviser.com/ is. 

A másik nagyon egyszerű módszer a weboldal címét és a „scam" (csalás) szavakat gépeljük 
be a keresőprogramunkba. Ha valóban csaló webáruházzal van dolgunk, akkor jó eséllyel 
már mások is erre a következtetésre jutottak és jelezték akár kommentekben, közösségi 
oldalakon, vagy akár a fenti csaló weboldalakat listázó oldalak valamelyikén. 

Az internetes vásárlásokhoz használjunk elkülönített számlát, amire csak annyi pénzt 
teszük, amennyit el akarunk költeni, vagy használjunk internetes kártyát. 

Amennyiben megkárosítottak bennünket forduljunk bankunkhoz. Amennyiben azt 
tapasztaljuk, hogy a kártyaadatainkkal visszaéltek és jogosulatlan tranzakciók történtek, 
szintén forduljunk bankunkhoz és tiltassuk le az érintett kártyát. 

6.7.6 Hamis hírek (fake news] felismerése 

A hamis hírek felismerése azért fontos terület, mert nagyjából ugyanazokat a 
készségeket kell elsajátítani a felismerésükhöz, mintha egy adathalász levelet, vagy 
csaló webáruházat vizsgálnánk. Bár a hamis hírek közvetlenül nem okozzák az adataink 
bizalmasságának, sértetlenségének vagy rendelkezésre állásának elvesztését, mégis 
befolyásolni tudják gondolkodásunkat, ezáltal a világról és egyéb témákról, 
népcsoportokról, országokról, eseményekről, vagy más, a mindennapi életünkre ható 
dolgokról alkotott véleményünket. Az alábbiakben pontokba szedjük, hogy milyen 
szempontok alapján tudjuk eldönteni, hogy hamis vagy valós hírrel állunk szemben: 

■ Mérlegeljük a forrást, hogy megértsük az oldal küldetését és célját. Rengeteg olyan 
oldal van, amely más hírportálok nevét kiegészítve próbálja megtéveszteni az 
olvasókat. 

■ Nézzük meg a portál többi hírét. Ha jellemzően bulváros, szenzációhajhász, elfogult, 
áltudományos, konteós/összeesküvés elméletes, túlzottan szatirikus semmitmondó 
hírek vannak körbevéve reklámokkal, akkor gyanakodjunk, hogy be akarnak csapni. 

■ Keressük meg az Impresszumot. Az Impresszumban találhatók normális esetben az 
oldal, hírportál szerzői gárdájának (főszerkesztő, kiadó, rovatvezető stb.) 
elérhetőségei. Ha nincs impresszum, vagy csak egy e-mail cím van ott, akkor 
gyanakodjunk. 

■ Ellenőrizzük a szerző kilétét. Keressünk rá a nevére, hogy megtudjuk, egyáltalán 
létezik-e, és hihető forrásnak számft-e, vagy éppen álnevet használ. Ha nincs szerző, 
akkor az is beszédes, hiszen az újságírói etikett megköveteli, hogy névvel publikálják 
a cikkeket. 

■ Ha vannak hivatkozások, nézzük meg, hogy azok hova mutatnak. Ha reklámokkal 
teletűzdelt, hasonló szenzációhajhász oldalra, akkor nagy valószínűség szerint 
átverés a hír. 

■ Ellenőrizzük a dátumot. Ez szintén fontos, hiszen előfordul, hogy egy évekkel 
korábbi hír kezd el önálló életet élni az interneten. Ha nincs dátum és több gyanús 
körülmény is van, akkor szinte biztos, hogy nem valós hírrel van dolgunk. 

■ Tompítsuk saját előítéletünket annak érdekében, hogy megnézzük, a hír befolyással 
van-e az ítélőképességünkre. Irányul-e bármilyen csoport, népcsoport, ország, 
eszme, esemény stb. ellen? 

■ Keressünk rá a hírre más neves hírportálokon. Ha nyoma sincs péládul egy olyan 
eseménynek, ami egyébként országos érdeklődésre tartana számot, akkor 
valószínű, hogy álhírrel van dolgunk. 

■ Ha a hírhez kép is van mellékelve, mentsük el és töltsük fel a képet a Google 
képkeresési funkciójába és keressünk rá, hogy máshol, más oldalakon 
megtalálható-e? Ilyen esetekben gyakran előfordul, hogy a kép egész más esemény, 
ország vagy hír kapcsán lett publikálva, ráadásul, ha dátumilag is eltérés van, akkor 
szinte biztos, hogy a kép lopott és valószínű, hogy a hír is hamis. 

■ Ha olyan hírrel találkozunk a közösségi oldalon, amely a tényleges elolvasás előtt 
már megosztást kér, akkor gyanakodjunk, hogy álhírrel van dolgunk és az egész 
csak az adott oldal (és a rajta lévő reklámok) népszerűségét szolgálja. 

■ Az ilyen hírek címének jellemzői az alábbi szófordulatok: „Nem fogod elhinni...", „A 
híres sztárral olyan dolog történt, hogy eláll a szavad...", A neves riporter valamit 
talált, de ami ez után történt, arra nincsenek szavak..." Tehát semmi konkrét nem 
derül ki a címből, de az olvasó érzelmeire, kíváncsiságára próbál hatni a hír. 

Egy klasszikus ilyen főcím, kérjük a kedves olvasót, hogy a fentiek alapján ítélje meg, 

hogy ez egy igazi vagy hamis hír lehet? „Egy hatalmas elhagyatott hajóroncsot találtak 

a Aggteleki Nemzeti Parkban! Mikor átkutatták a fedélzetet feldolgozhatatlan látvány 

tárult a szemük elé!" 

6.7.7 Internetes zaklatás 

Az internetes zaklatás - gyermekeket és felnőtteket is ideértve - az internetes világunknak 
egyik legnagyobb és egyre gyakoribb problémája. Az internetes zaklatás - bántalmazás a 
virtuális térben, az infokommunikációs technológia felhasználásával (internetes oldalak, 
közösségi portálok, fórumok, e-mail, SMS, azonnali üzenetküldők). 

6.7.7.1 A zaklatásnak számos típusa ismert és kategorizált: 

■ Zaklatás: támadó, sértő, felzaklató üzenetek küldése sorozatosan 

■ Lejáratás - rossz hírnév terjesztése: Valótlan pletykák terjesztése, amelyek 
megszégyenítik, lejáratják a másikat, (akár pl. hamis fényképek terjesztése) 

■ Flaming: online „háború", támadás, veszekedés: dühös, támadó, trágár 
hozzászólások nyilvános fórumokon (gyakran online politikai, vallási, ideológiai vita) 

■ Identitáslopás: Az áldozat e-mail címének, vagy közösségi oldalon a profiljának 
feltörése azzal a szándékkal, hogy a nevében küldjön sértő, kellemetlen üzenetet 
másoknak 

■ Kiközösítés: Az online közösség egy tagjának a csoportból való kirekesztése 

■ Kibeszélés: titkok megosztása, személyes információk nyilvánosságra hozása, 
elküldése 

■ Becsapás: A másik becsapása, kellemetlen vagy intim információk kicsalása majd 
megosztása. 

■ Cyber Stalking: fenyegető, megfélemlítő üzenetek küldése, a másik online 
szokásainak megfigyelése és ezek felhasználása félelemkeltésre, hogy a másik a 
saját biztonságát veszélyeztetve érezze 

■ Sexting: szexuálisan provokatív fényképek, videók készítése, és továbbküldése 


6.7.7.2 Internetes zaklatás lehetséges okai: 

■ Anonimitás/személytelenség. A támadó azt gondolja, hogy láthatatlan tud lenni, 
kicsi a lebukás veszélye 

■ Kevesebb visszajelzés - eldurvulás. Míg fizikai kontaktusos nézeteltéréseknél a 
támadó, agresszor látja a másik reakcióit és ez hatással is tud lenni rá, addig az 
online térben elkövetett zaklatásoknál nincs ilyen azonnali visszajelzés, emiatt a 
támadó sokkal inkább el tudja ragadtatni magát. 


116 



IT biztonság közérthetően 


■ Nincs közösségi visszajelzés. Szintén visszautalva a fizikai veszekedésekre, ha az egy 
valós közösségben történik, akkor a közösség más tagjai is tudnak visszajelzést 
adni, amivel meg lehet fékezni adott esetben egy eldurvuló zaklatást. Ilyen a 
legjobb esetben is közösségi oldalakon vagy csoportokban fordul elő, de sajnos 
elég sok a szemlélődő, passzív résztvevő, akik inkább nem folynak bele a 
konfliktusba. A valós fizikai konfliktus esetén ezt nehezebben tudják megtenni és 
inkább beavatkoznak. Az online térben ezt sajnos el tudják kerülni. 

■ Személyes kommunikációban lévő fékek hiánya. Személyes kommunikációban 
azonnal lehet verbális és nonverbális visszajelzést adni, illetve rábírni a támadó 
felet, hogy hagyja abba, amit csinál. 

■ Az áldozat nem tud menekülni, hiába van otthon például. Az online világból nem 
lehet elmenekülni - vagy nagyon nehéz. Nem áll meg az online zaklatás az 
iskolakapuban vagy a munkahely kijáratánál. Emiatt az áldozat fokozottan rosszul 
érzi magát, ha pedig mégis kilép az adott virtuális közösségi térből, akkor egyrészt 
minden információforrást elveszít, másrészt kirekesztettnek érezni magát, ami 
szintén nagyon rossz. 

■ Gyorsan nagy nyilvánosság. Egy közösségi megosztással pillanatok alatt kaphat egy 
zaklatás nagy nyilvánosságot, ami ebben a mivoltában kikerül az eredeti résztvevők 
kontrollja alól és akár beláthatatlan következményei is lehetnek. 

■ Nehéz fellépni ellene (felhasználó törlés és tiltás, poszt, fotó törlés, bizonyítás) 


6.77.3 Interntes zaklatás lehetséges következményei: 

Az internetes zaklatás negatív hatással lehet a testi és lelki egészségre, fejlődésre, 
társas kapcsolatokra, iskolai és sport vagy egyéb teljesítményre egyaránt. 

■ Düh 

■ Szorongás 

■ Depresszió 

■ Önsértés 

■ Magányosság 

■ Iskolakerülés, szökés 

■ Pszichoszomatikus betegségek 

■ Alacsony önértékelés 

■ Öngyilkossági gondolatok/befejezett öngyilkosság (Sajnos számos példa van arra, 
hogy internetes zaklatás öngyilkosságba torkollott.) 

6.77.4 Internetes zaklatás kezelési módszerei: 

■ A zaklató felszólítása, hogy hagyja abba! (legfontosabb - visszajelzés adás) 

■ Azonnali, praktikus segítségnyújtás (tiltás, törlés, bejelentés) 

■ Segítségkérés: Kék vonal 116-111, http://www.kek-vonal.hu 

■ http://www.saferinternet.hu ftl - számos kiváló anyag van gyermekeknek, 
szülőknek, pedagógusoknak a téma feldolgozására. 

■ Ha kell, akár pszichológushoz, vagy hatósághoz fordulni 

Probléma a kezelési módokkal, hogy a gyerekek jelentős része úgy gondolja, hogy 
jobban ért az internethez és a technológiához, mint a szülője - pedagógusa. Emiatt 
sajnos nem fogadnak meg jótanácsokat és nem fogadják el a tiltást, korlátozást 
büntetést sem. 

6.77.5 Internetes zaklatás megelőzése 

A legfontosabb dolog az internetes zaklatás megelőzése, hogy ismerőseink, 
családtagjaink, barátaink, de legfőképp gyermekeink ne váljanak se áldozattá, se 
zaklatóvá. Ennek számos viszonylag egyszerű, ámde időt és energiát igénylő módszere 
van: 

■ Felkészülni, megismerni a trendeket, szokásokat, képben lenni! Ha nem vagyunk 
felkészültek, akkor a gyerek/családtag nem fogad el, nem tőlünk kér tanácsot, 
segítséget! 

■ Beszélgetni a gyerekkel, SOKAT beszélgetni - bizalom kiépítése nagyon fontos! 

■ Felkészíteni a leggyakrabban használt app-ok, szolgáltatások és oldalak 
BIZTONSÁGOS használatára. 

■ Ellenőrzés: Elkérni a telefont, gyerekkel együtt átnézni, internet böngésző 
előzmények, Youtube előzmények, VIBER/Whatsapp/Snapchat/Tinder Messenger 
csoportokat, 

■ Facebookon és más közösségi oldalakon (Twitter, Instagram) legyen ismerős a 
gyerek, hogy tudjuk követni a közösségi aktivitásait 

■ Szülői felügyelet program használata 

■ Szabályok lefektetése (pl. telefon használat korlátozása, idegenekkel nem 
ismerkedünk, nem találkozunk, ésszel publikálunk stb.) 

7 Mellékletek 

7.1 Ajánlott irodalom 

Az ajánlott irodalom időbelisége feltűnhet a kedves olvasónak. Fontos megjegyezni, 
hogy a lenti irodalomlista a mai napig használatos és alapvető szakmai tartalmakat 
hordoz. Ugyanakkor számos publikáció, riport, tanulmány, értekezés már nem jelenik 
meg nyomtatott könyv formájában, ezeket az Interneten keresztül érhetjük el. 

[1 ] 1139/2013. (III. 21.) Korm. határozat Magyarország Nemzeti Kiberbiztonsági 
Stratégiájáról 

[2] Common Criteria fór Information Technology Security Evaluation, Part 1: Introduction 
and generál model; August 2005 Version 2.3 CCMB-2005-08-001 

[3] Budapesti Műszaki és Gazdaságtudományi Egyetem Gazdaság- és 
Társadalomtudományi Kar Információ- és Tudásmenedzsment Tanszék Biztonság 
Menedzsment Csoport; Az informatikai biztonság fogalmainak gyűjteménye; Ajánlás ; 1.0 
változat; 2003 

[4] COBIT 4.1 - Control Objectives fór Information and Related Technology, 1996-2007 IT 
Governance Institute 

[5] COBIT 5 A Business Framework fór the Governance and Management of Enterprise IT, 
ISACA, 2012 

[6] Kevin Mitnick: A behatolás művészete, PERFACT-PRO Kft.; 2006; ISBN: 9789638647252 

[7] Andrew S. Tannenbaum: Számítógéphálózatok; Panem-Prentice-Hall, 1999 

[8] Ryan Russell: A Háló kalózai - Hogyan lopjunk kontinenst, Kiskapu Kft., 2005; ISBN: 
9789639301993 

[9] Kevin Mitnick: A megtévesztés művészete, PERFACT-PRO KFT.; 2003; 

ISBN:9789632065557 

[10] Kevin Mitnick: A legkeresettebb hacker, HVG Kiadói Zrt., 2012; ISBN: 9789633040898 

[11] Simon Singh: Kódkönyv - A rejtjelezés és rejtjelfejtés története, Park Kiadó, 2007; ISBN: 
9789635307982 

[12] The National Strategy to Secure Cyberspace, February 2003, White House, USA 

7.2 Internetes hivatkozások jegyzéke 


[a] 

http://real.mtak.hU/1 1147/ 

[b] 

http://www.aovcert.hu/ 

[c] 

http://neih.aov.hu 

[d] 

http://hu.wikipedia.ora/wiki/Számítóaép-architektúra 

[e] 

http://en.wikipedia.ora/wiki/Cloud computina 

[f] legnépszerűbb weboldalak 

http://24.hu/media/201 6/08/01/ezek-a-leanepszerubb- 

weboldalak-a-maavar-es-a-terseabeli-fiatalok-koreben 

[g] 

http://www.maavarorszaa.hu 

[h] jelszótörés -10 millió jelszó 

https://xato.net/todav-i-am-releasina-ten-million- 

passwords-b6278bbe7495 


[i] Symantec 2017 Threat Report 

https://www.symantec.com/content/dam/symantec/docs 


[j] makró 

/reports/istr-22-2017-en.pdf 

http://wiki.proa.hu/wiki/Makr%C3%B3 

[k] Adatvédelmi irányelv 

http://eur- 

lex.europa.eu/LexUriServ/LexUriServ.do?uri=CELEX:31995 

L0046:hu:HTML 

[1] DNS 

https://hu.wikipedia.ora/wiki/Domain Name Svstem 

[m] captcha 

http://hu.wikipedia.ora/wiki/Captcha 

[n] Biztonságos törlés 

http://www.howtoaeek.com/72130/learn-how-to- 

securelv-delete-files-in-windows/ 

[o] PGP 

http://hu.wikipedia.ora/wiki/PGP 


[p] Global Use of Electronic Authenticity; Erdősi Péter Máté, SSRN, 2013; 

http://papers.ssrn.com/sol3/papers.cfm7abstract id=226 

4335 

[q] Szünetmentes táp 

https://www.pcx.hu/szunetmentes táp 

[r] Windows Backup 

http://www.backup-utilitv.com 

[s] TimeVault 

http://www.tucows.com/preview/722287/Time-Vault 

[t] 

http://www.saferinternet.hu 

[u] 

https://www.wi-fi.ora/news-events/newsroom/wi-fi- 

alliance-introduces-wi-fi-certified-wpa3-securitv 

[v] 

https://index.hU/tech/2018/07/11/a lehető leanaavobb b 

irsaaot kapta a facebook a cambridae analvtica... 

[W] 

http://www.oriao.hu/aazdasaa/201 80712-a-facebook-az- 

oroszoknak-is-adott-el-felhasznaloi-adatokat... 

[X] 

http://www.bankszovetsea.hu/Content/Hitelintezeti/034S 

zeplaki.pdf 

[y] 

https://www.statista.com/statistics/218493/pavpals-total- 

active-reaistered-accounts-from-2010/ 

[Z] 

https://www.pavpal.com/hu/webapps/mpp/ua/servicedes 

cription-full?locale.x=hu HU 

